
TÎLCUIREA 
EPISTOLEI CĂTRE GALATENI 
A SLĂVITULUI ȘI PREA-LĂUDATULUI APOSTOL PAVEL 


de 
Sfîntul Teofilact, Arhiepiscopul Bulgariei 


tălmăcită din elina veche în cea nouă şi 
împodobită cu felurite însemnări de către 


Nicodim Aghioritul 

Pricina epistolei către Galateni), 
după Hrisostom, Teodorit”, Teofilact” şi Icumenie“ 


Pricina pentru care Apostolul Pavel scria epistola de față este aceasta: mai 
întîi, Galatenii” au fost învățați de către Pavel şi au crezut în Hristos; iar după 
ce s-a dus Pavel de la dinşii, aceia care crezuseră dintre Evrei, ţinînd încă Le- 
gea cea Veche şi totodată voind a fi şi a se numi învățători, îi învățau pe cei- 
alți Creştini Galateni cum că trebuie a se tăia împrejur, a păzi serbarea sîmbe- 
tei și lunile noi, precum învață Legea, zicînd că nici căpetenia Petru şi Apos- 
tolii ce erau cu dînsul nu opreau aceste luări-aminte şi obiceiuri ale Legii. Şi, 
într-adevăr, aceia nu opreau acestea, nu pentru că ar fi dogmatizat şi ar fi zis 
că sînt bune şi vrednice a fi păzite, ci pentru că făceau pogorămînt neputinței 
Evreilor de curînd luminaţi, cărora le propovăduiau evanghelia“ lui Hristos. 
lar Pavel, fiindcă propovăduia „neamurilor””, nu avea trebuință de un astfel de 
pogorămînt. lar cînd a avut trebuintă, atunci şi el a făcut acest pogorămiînt şi 
l-a tăiat împrejur pe Timotei (Faptele Apostolilor 16:3) şi el însuşi s-a curăţit 
după Legea Veche (Faptele Apostolilor 11:26). Dar amăgitorii aceia, adică 


! Aceasta s-a scris — după Meletie — în anul 23 după Înălțare, puțin mai înainte decît cea 
către Romani, sau — după alții — altminteri (în /sroria bisericească). (n. aul.) 

” Episcop al Kirului, în veacul al cincilea. (n. m.) 

* Sfinţitul Theofilact, Arhiepiscopul Bulgariei, cu scaunul la Ohrida, care a trăit în veacul 
al XI-lea. (n. m.) 

“ Episcop de Trica, pe la anul 990. (n. m.) 

: Bagă de seamă că Galatenii se numeau așa de la Galatia, ce se află în Asia, iar Galatia 
s-a numit de la Galii cei de la Apus, adică de la cei ce acum se zic Francezi. Căci Galii, ieşind 
din Galia, povăţuitor fiindu-le Vren, s-au mutat în Galatia din Asia şi întru alte locuri. De ace- 
ea, Galatia aceasta se numea mai înainte Galo-Grecia sau Greco-Galia, iar în urmă s-a numit 
Galatia (Meletie, în Gheographia, foaia 67). la aminte şi aceasta, că Galatiile acestea se nu- 
mesc „(Galatia” după cei din afară, precum zice Teodorit, Galatie către care a mers Crisc (2 
Timotei 4:10). (n. aut.) 

* Aici şi în multe alte locuri, nu e vorba de vreo carte a Evangheliei, ci de buna-vestire a 
mântuirii oamenilor prin lisus Hristos, aşa cum s-a arătat pe larg în subinsemnările tilcuirii 
epistole: către Romani. (n. m.) 

” Sfinta Scriptură numeşte „neamuri” toate noroadele lumii care nu primiseră cuvîntul 
adevărului, spre deosebire de Israil, norodul ales al lui Dumnezeu. (n. m.) 


Fi 


RICINA TO TRI: GALATENI 


Evreii ce crezuseră. nespunind pricinile pogorămintului, îi amăgeau pe Gala- 
tenii mai simpli şi-l defăimau pe Pavel, zicînd că el uneori taie împrejur, une- 
ori surpă tăierea împrejur. iar alteori propovăduiește altceva. Şi ziceau tuturor 
că nu se cuvine a se încredința în Pavel, care nici pe Hristos nu L-a văzut tru- 
peşte, nici nu a stat ucenic al lui Hristos de-a dreptul, ci este ucenic al ucenici- 
lor şi Apostolilor lui Hristos. şi că se cuvine să urmeze lui Petru şi Apostolilor 
celor cu dînsul, primind cele ce se fac de către dinșii. 

Deci, aprinzîndu-se cu sufletul de rîvnă pentru toate acestea, fericitul Pavel 
nu a scris trimiterea de față cu mîinile altora, dictînd-o, precum a dictat toate 
celelalte trimiteri ale sale. ci cu însăşi sfintă mîna sa, aşa cum zice singur: 
„Vedeţi ce fel de slove v-am scris cu mina mea” (Galateni 6:1 1). Iar precu- 
vîntarea și mai toată epistola — după Teodorit și Teofilact — o serie cu multă 
mînie, căci a se arăta cineva totdeauna blind şi blajin către ucenicii care au 
trebuință de certare nu este însuşirea unui învățător adevărat ce voiește a-i fo- 
losi pe ucenicii săi. De aceea și Domnul, mai întîi fericindu-l pe Petru, în ur- 
mă l-a certat, zicînd: „Mergi în urma mea, Satano, că nu cugeţi cele ale lui 
Dumnezeu, ci cele ale oamenilor” (Matei 16:16). La fel, şi pe ceilalți ucenici 
ai Săi i-a numit „fără pricepere”, zicînd: „Încă şi voi sînteți fără pricepere” (Ma- 
tei 15:16). Deci cu un chip ca acesta a scris Pavel întîi şi Corintenilor mai cu as- 
prime şi către Galateni acum. Şi, mai întîi, răspunde la ceea ce ziceau amăgitorii 
aceia ca să surpe numele lui, zicînd că ceilalți Apostoli sînt ucenici ai lui Hris- 
tos, iar Pavel este ucenic al ucenicilor şi Apostolilor lui Hristos, iar nu al lui 
Hristos. Apoi, îi laudă pentru credinţa şi dragostea curată ce aveau în Hristos, 
iar după aceea îi mustră pentru că s-au schimbat ca niște lipsiți de minte. 

Mai scrie şi despre Lege și despre credința cea după Avraam și dovedeşte 
atit din Lege, cât şi din femeile lui Avraam, că tăierea împrejur şi toate ale Legii 
s-au dat pînă la oarecare vreme, iar apoi, după arătarea lui Hristos, au încetat. 
Şi, dovedindu-le acestea, îi sfătuieşte să nu ia aminte la cuvintele amăgitorilor 
acelora, ci să păzească credinţa întru Hristos şi darul, dar care strică tăierea îm- 
prejur după trup. Şi aşa, sfătuindu-i întru bunele moraluri, sfirșește trimiterea. 


' Dar nu numai această epistolă, ci şi pe cea către Filimon a scris-o dumnezeiescul Pavel cu 
LU - sa, şi arată aceasta: „Eu, Pavel, am scris cu mîna mea, eu voi răsplăti” (Filimon 19), (n. aut.) 
ja aminte că această epistolă este a 8-a după riuduiala și anii în care și-a scris Pavel tri- 
miterile, adică după cele două către Tesaloniceni, după cele două către Corinteni, după cea 
căue Timotei, după cea către Tit şi după cea către Romani, precum zice Teodorit în înain- 
te-cuvîntarea tiicuirii epistolelor lui Pavel.(r. aut.) 


CAPITOLUL 1] 


1 Pavel — Apostol nu de la oameni, nici prin om, 


Încă de la începutul epistolei acesteia, Pavel surpă zicerea că este ucenic şi 
Apostol (trimis) de oameni, spunînd că nu a fost chemat de oameni, ci de sus, 
de la cer, şi nu prin vreun om, ci prin lisus Hristos. Fiindcă Pavel a fost bote- 
zat de Apostolul Anania, dar acela nu l-a şi chemat la credinţă şi la vrednicia 
apostolească; ci Hristos l-a chemat din cer în vreme de amiază, prin acea ve- 
dere înfricoşată ce a strălucit mai mult decît soarele (Faptele Apostolilor 9). 
Pentru ce nu a zis însă Pavel „chematul”, precum scrie în epistola către Ro- 
mani şi în cea către Corinteni, ci a zis: „Pavel, Apostol”? Pentru că despre 
aceasta era toată pricina cuvântului, fiindcă Evreii ce crezuseră de curînd zi- 
ceau că Pavel s-a ales Apostol de către oameni, iar nu de Hristos de-a dreptul. 
precum am zis mai înainte, la începutul pricinii epistolei acesteia. Deci, împo- 
trivindu-se acestui cuvînt, Pavel a scris „Apostol”, arătînd cu aceasta că nu 
este ucenic al oamenilor şi că nu a fost ales Apostol de către oameni. 


ci prin lisus Hristos şi prin Dumnezeu-Părintele, 
Care L-a sculat pe El din morţi — 


Faptele Apostolilor arată că Pavel s-a rînduit Apostol de către Sfintul Duh, 
căci — zice — „slujind ei Domnului şi postind, a zis Duhul cel Sfînt: Osebiţi 
Mie dar pe Varnava şi pe Saul pentru lucrul la care îi chem pe ei” (Faptele 
Apostolilor 13:2). Aici Pavel zice însă că a fost rînduit Apostol de către Părin- 
tele şi de Fiul, ca să învăţăm că una este stăpînirea Tatălui, a Fiului şi a Sfîn- 
tului Duh, a Sfintei Treimi celei nedespărțite şi de o ființă. lar mai ales a fost 
trimis de către Fiul, căci El Însuşi a zis către dînsul: „Mergi, că Eu te trimit la 
«neamuri», departe” (Faptele Apostolilor 22:21). la aminte însă că propunerea 
[„„prepoziţia”, n. m.] „prin” se află aici şi la Tatăl şi că Pavel L-a rînduit mai 
întîi de Fiul pentru ereticii care iscodesc acestea, căci fără osebire sint la Pavel 
rînduielile propunerilor şi ale dumnezeieştilor Feţe ale Sfintei Treimi; pentru 
că întocmai sînt de o ființă, măcar că rînduiala lor firească se cuvine a se păzi 
fără schimbare, precum ne-a predanisit Insuşi Domnul la botez, precum scrie 
Vasilie cel Mare, cum am zis şi în altă parte!. 

Și Pavel pomeneşte de moartea şi învierea lui Hristos la vreme cuvenită, pen- 
tru ca să-i înduplece pe Galateni să nu mai ia aminte la Lege şi la obiceiurile Le- 
gii, Bindcă Legea nu le-a pricinuit nici un folos, ci să ia aminte şi să se supună 


[] . să . .. . 
Vezi despre aceasta la însemnarea zicerii „acelaşi Dumnezeu lucrează toate întru toți” (/ 
Corinteni 12:6). 


REA EPISTOLEI CATRE G 


lui Hristos. Care a murit şi S-a sculat din morți pentru mintuirea lor. Şi [le spu- 
ne] că a se despărți şi a se depărta de un făcător de bine ca acesta, de Hristos adi- 
că, este o faptă de prea mare ne-mulțumire. Şi Pavel zice că Tatăl L-a sculat din 
morți pe Hristos. o dată pentru neputinţa socotinței Galatenilor, şi alta pentru că 
toate cite le lucrează și le-a făcut Fiul se pun în seama Tatălui, ca la rădăcina şi 
pricina dumnezeirii. Fiindcă Fiul nu era neputincios de a Se scula singur din 
morți, E]. care a dat putere şi altora care au crezut in EI să învieze morţi doar cu 
umbra trupurilor lor. Pentru aceasta a şi zis: „Stricaţi Biserica aceasta, şi în trei 
zile Eu o voi ndica. El însă o zicea pentru lăcaşul trupului Său” (Joan 2:19). 


2 şi tori fraţii care sînt împreună cu mine — 


De vreme ce Evreii care crezuseră îl defăimau pe Pavel, zicînd că doar el 
propovăduiește a se strica Legea Veche şi obiceiurile ei, el arată aici că are 
mulți alți frați şi Apostoli împreună-părtaşi ai acestei socotințe şi împăcări în- 
tru cîte scrie în această epistolă. 


bisericilor Galatiei, 


Vezi — o, cititorule! — mînia şi durerea fericitului Pavel?! Pentru că nu a 
zis: „celor iubiţi”, „celor sfinţiţi”, nici: „bisericilor lui Dumnezeu” — precum 
obișnuiește a scrie în celelalte epistole — ci a zis doar: „bisericilor Galatiei”. 
Fiindcă aveau însă dezbinări şi se osebeau unul de altul, după cuviinţă îi nu- 
mește „biserici”, multe adică, nu o Biserică. Şi, ruşinindu-i cu numirea Biseri- 
cii, îi îndeamnă să vină la unire şi la înțelegere, de vreme ce aceia care sînt 
dezbinaţi şi despărțiți în multe părţi nu se pot numi cu acest nume al Bisericii, 
căci Biserica voieşte să fie unire, împăcare şi adunare întru una. Și vezi despre 
aceasta şi în epistola întîi către Corinteni, capitolul 1, stih 2. 


3 har vouă şi pace 


Fiindcă Galatenii se primejduiau a cădea din darul lui Dumnezeu, căci luau 
aminte la Legea cea Veche şi la pindirile ei, Pavel le roagă lor aici darul lui 
Dumnezeu. Şi iarăşi, fiindcă Galateni: se făcuseră vrăjmaşi către Dumnezeu, 
voind să întărească obiceiurile Legii, pe care Dumnezeu le stricase şi le opri- 
se, Pavel, cu numirea păcii, îi întoarce iarăşi la pacea cu Dumnezeu. (Vezi şi 
tîlcuirea zicerii „har fie vouă” la epistola întîi către Corinteni 1:3.) 


de la Dumnezeu-Părintele 


Dumnezeu — zice — S-a făcut Părinţe al nostru, Pentru care pricină? Oare de la 
Lege — la care voi, Galatenii, luaţi aminte căscînd gurile — ori de la botezul lui 

CAPITOLUL | 


Hristos? E arătat că de la botezul lui Hristos! Deci cum vă întoarceţi voi de la fă- 
cătorul vostru de bine Hristos? Şi ia aminte că „de la Dumnezeu-Părintele” e scris 
fără articol, pentru cei ce zic că Fiul e mai înjosit, fiindcă Evanghelistul loan ÎI nu- 
meșşte „Dumnezeu” fără articol, zicînd: „şi Dumnezeu era Cuvîntul” (Joan 1:1). 


şi de la Domnul nostru Iisus Hristos, 


Zice: O, Galatenilor! — nu este domn al nostru, al Creştinilor, Legea la care lu- 
ați aminte voi, ci Domn al nostru este lisus Hristos. Și înseşi numirile acestea ale 
Domnului sînt arătătoare ale facerii de bine către noi. Căci Se numeşte „„isus” 
pentru că ne-a mîntuit de păcate, precum a zis Îngerul către Fecioara Maică: 
„Acesta va mîntui norodul Său de păcatele lor” (Matei 1:21). Şi Se numeşte 
„Hristos” de la ungerea Sfîntului Duh cu care S-a uns pentru noi, sfințind toată fi- 
rea noastră prin luarea ei şi dăruindu-ne a ne numi „Creştini” de la numele Său. 


4 Celui ce S-a dat pe Sine pentru păcatele noastre, 


lată că aici Pavel zice că Hristos S-a dat pe Sine pentru păcatele noastre de 
bună voie şi ca un stăpîn, aşadar că nu a slujit la iconomie? ca un rob, precum 
ziceau Arienii”, Deci, cînd vei auzi că Hristos a fost dat de către Părintele — că 
zice: „Prunc S-a născut nouă Fiul şi S-a dat pentru noi” (/saia 9:6) — prin „da- 
rea” aceasta să înţelegi buna-voinţă şi primirea Tatălui, precum a zis şi Leolo- 
gul Grigorie: „«Trimiterea» socoteşte-o a fi buna-voinţă a Părintelui” (Cuvînr 
la Naştere şi la Pasha). Deci Hristos S-a dat pe Sine de bună voie pentru ca să 
ne slobozească de păcate, de care Legea nu ne putea slobozi. Deci — zice — 
cum voi, Galatenii, L-aţi lăsat pe slobozitorul vostru Hristos şi luaţi aminte la 
Lege, care nu v-a folosit cu nimic? 


ca să ne scoală pe noi din acest veac rău de acum, 


La această zicere, ereticii Manihei“ sar şi zic: lată, Apostolul a numit „rău” 
veacul acesta de acum, adică viaţa aceasta a noastră! Însă înțelegerea nu este 
aşa precum zic aceşti stricați de minte, căci zilele nu sînt rele de sine! Căci ce 


' Despre numirea lui Hristos vezi la capitolul 1:10 al epistolei către Romani, la subînsem- 
nare. (n. aut.) 

? Planut” lui Dumnezeu-Tatăl de a ne mîntui prin întruparea Dumnezeu-Cuvînrului. (n m.) 

* Ucenici ai lui Arie, marele eretic din veacul al patrulea, cel care tăgăduia dumnezeirea 
Miîntuitorului Hristos. (n. m.) 

“ Ucenici ai lui Mani (216-276), cei care credeau că Făcătorul este „Dumnezeul cel rău”, 
iar împotrivitorul Satana „Dumnezeul cel bun”. (n. m.) 


1] 


răutate are drumul şi mişcarea soarelui. celui ce face zilele și vremile? Sau ce 
răutate poate avea trecerea zilelor? Cu adevărat. nici una! Nici zilele — zic — 
nu sînt rele de sine, nici viaţa noastră nu este rea de sine, căci cum ar fi rea, de 
vreme ce cu aceasta Îl cunoaştem pe Dumnezeu. şi lucrăm poruncile Lui şi fi- 
losotăm pentru lucruri viitoare? Deci Pavel numeşte „veac rău” faptele rele şi 
voința proprie a omului cea rea şi stricată din care se fac lucrurile. Căci noi 
aşa obişnuim a zice: Rea zi am avut astăzi! — cu aceasta defâimînd nu ziua şi 
vremea, ci întimplarea. fapta şi reaua-norocire ce ni s-a întîmplat în ziua ace- 
ea.! De aceea, Hristos n-a murit ca să ne omoare și să ne scoată din viața 
aceasta, precum birfesc Maniheii. ci ca să ne slobozească de faptele cele rele. 
Căci, de vreme ce mai sus a zis că Hristos S-a dat pe Sine pentru ca să ne slo- 
bozească de păcatele făcute mai înainte și trecute, acum zice aici că ne-a întă- 
rit să nu păcătuim nici în viitor şi ne-a slobozit de viața cea pîngărită şi rea. lar 
Legea — zice - la care voi, Galatenii, luaţi aminte, nu a şters nici păcatele 
noastre trecute, nici nu ne-a întărit a nu mai păcătui în viitor.” 


după voia lui Dumnezeu-Părintelui nostru, 


Galatenii socoteau că, dacă vor lăsa Legea Veche, se vor face neascultători 
lui Dumnezeu, şi de aceea Pavel îndreaptă aici bănuiala aceasta şi arată că vo- 
ia lui Dumnezeu-Tatăl este să ne slobozim de păcate și de moarte prin Fiul 
Său, iar nu prin Lege. Şi vezi că nu a zis că Fiul ne-a slobozit după porunca 
lui Dumnezeu Părintele, ci după „voia” Lui. adică după buna-voinţă. Şi, nu- 
mindu-l. „Părinte” al nostru pe Dumnezeu, ne aduce aminte iarăşi de făcătorul 
nostru de bine Hristos, Care pe Părintele Sâu cel firesc L-a făcut şi Părinte al 


nostru după dar. Deci — zice — cum voi — 0, Galatenilor! — vă depărtaţi de la un 
făcător de bine ca acesta? 


5 Căruia slava în veacurile veacurilor! Amin! 


În nici o altă epistolă nu l-a pus Pavel pe „amin” la început, decît numai în 
aceasta, ca să arate că şi-a sfîrşit cuvîntul și că destule sînt cele zise spre mus- 
trarea Galatenilor. Căci — aducîndu-le aminte mai sus de nenumăratele faceri 
de bine ale lui Dumnezeu, de către care se osîndeau Galatenii, fiindcă-L lăsa- 
seră pe al lor făcător de bine Hristos, dătătorul acestora; apoi, mirîndu-se şi în- 
spăimîntîndu-se pentru aceştia, și neavînd a zice altceva spre lauda lor — a 


y a zi Şi tilcuirea zicerii „zilele rele” (Efeseni 5:16). (n. au.) 


1 Vezi şi tilcuirea şi subinsemnarea zicerii „păcatul nu vă va stăpîni, căci nu sinteți sub Le- 
ge, ci sub dar” (Romani 7:15). (n. ai.) 

- II 
CAPITOLUL | 


sfîrşit cuvîntul cu slavoslovia [„lauda”. n. m.] şi mulțumirea lui Dumnezeu. 
pecetluind slavoslovia aceasta cu zicerea „amin”, cum este obiceiul. 


6 Mă mir cum aşa în grabă vă mutaţi 
de la Cel ce v-a chemat pe voi întru darul lui Hristos 


Cu aceste cuvinte, Pavel arată că avea oarecare mare nădejde pentru Gala- 
teni. și de aceea zice: Mă mir și nu mă dumiresc dacă voi, Galatenii, care aţi os- 
tenit atit de mult în credinţa lui Hristos, vă întoarceți de la aceasta atit de în gra- 
bă. Aici. arată două mustrări ale Galatenilor: una, că s-au întors de la credinţa 
lui Hristos, şi alta că s-au întors curînd, încît cei ce i-au amăgi! nici nu au avut 
trebuință de multă vreme spre a-i rătăci, ceea ce-i arăta pe Galateni a fi deşerți 
şi uşori la socotință. Şi nu a zis că s-au întors de la credința lui Hristos din vre- 
mea trecută şi sfirşită, ci că se întorc în timpul de față şi ne-sfirşit, [arătind cu 
aceasta] că încă nu crede şi nu socoteşte că aceia s-au rătăcit desăvirșit. Vezi 
însă — o, cititorule! — înțelepciunea lui Pavel. Căci, de vreme ce Galatenii, ținind 
Legea Veche, socoteau că astfel slujesc și bine-plac lui Dumnezeu-Tatăl, Pavel 
dovedeşte cu totul dimpotrivă, că cei ce iau aminte la Legea Veche nu numai că 
nu bine-plac lui Dumnezeu-Părintele, dar se şi mută şi se depărtează de la El. 
Căci le-a zis: „vă mutați de la Cel ce v-a chemat pe voi — adică de la Tatăl — în- 
tru darul lui Hristos”, adică: Aţi fost chemați de Tatăl ca să vă îndreptați de la 
Hristos nu cu faptele voastre, ci cu darul Lui. Că Tatăl — zice — v-a chemat spre 
a lua iertarea păcatelor voastre, iar Hristos v-a dat iertarea aceasta cu darul Său. 


7 la altă evanghelie, care nu este alta, decit că sînt oarecari 
ce vă tulbură şi voiesc să strămute evanghelia lui Hristos. 


De vreme ce amăgitorii care-i amăgeau pe Galateni numeau rătăcirea lor 
„evanghelie, Pavel se împotriveşte şi se luptă pentru numele „evangheliei” 
acelora?. zicînd: Nu este altă evanghelie afară de ceea ce voi, Galatenii, ați pri- 
mit de la mine. Căci doar una este evanghelia care cuprinde dreapta-slăvire, 
aceea pe care v-am propovăduit-o eu, „decit că sînt oarecari ce vă tulbură” și vă 
ameţesc ochii cei gînditori ai sufletului. şi astfel vă fac să vedeţi altceva în locul 
a ceea ce este. cu socoteala de a strămuta evanghelia lui Hristos, ca şi aceia ca- 
re, clătindu-şi genele cu degetul. îşi fac ochiul să vadă pe una ca două şi pe 
două ca multe. Şi. măcar că Evreii din Galatia ce crezuseră nu strămutau toată 


' Despre „amin”, vezi la subinsemnările capitolului 2 al epistolei către Romani, stih 25, 
pentru ce slavosloveşte şi mulţumeşte Apostolul cind pomenește de Dumnezeu-Păriniele 
Vezi şi la subînsemnarea stihului 20 al capitolului 4 al epistolei către Filipeni. 

“ Despre evanghelie. vezi la capitolul 14 al epistolei către Romani, stih 24, in subinsemnâr: 

evanghelia, ci învățau numai să se păzească porunca despre simbătă şi despre 
tăierea împrejur. Pavel arată că şi puțin dacă ar clăti cineva din evanghelie, acel 
puţin clatină şi răstoamă toată evanghelia. aşa cum şi cel ce taie o mică parte 
din moneda împărătească face netrebnică toată moneda. Și ia aminte la aceasta 
pentru cei ce cugetă cu nebăgare de seamă şi zic că acesta este un păcat mic şi o 
călcare mică de poruncă, şi de aceea se cuvine a fi îngăduit să se facă. 

lar ereticii Marchioniţi- apucă zicerea aceasta a lui Pavel şi zic că din aceasta 
se arată că nu se cuvine a primi cele patru evanghelii ale dumnezeieştilor Evan- 
ghelişti, ci numai una. Pe aceasta una însă, ei au alcătuit-o şi o citesc amestecîn- 
d-o şi curmînd-o în multe părţi. Căci iată — zic ei — că Pavel voieşte a fi o singu- 
ră evanghelie. Către care noi răspundem: Ce are a face cuvîntul lui Pavel cu în- 
țelegerea aceasta pe care o faceți voi? Noi zicem că cele patru evanghelii pe ca- 
re le primim sînt o evanghelie întru împreună-glăsuirea pe care o au. Căci nici 
Pavel nu vorbeşte aici despre numărul şi cîtimea evangheliilor, ci despre osebi- 
rea glăsuirii şi deosebirea evangheliilor. Fiindcă — zice — de vreme ce evanghe- 
lia (propovăduirea) amăgitorilor şi înşelătorilor este potrivnică și osebită de 
evanghelia ce se propovăduiește de Apostoli, atunci aceea nu este evanghelie. 
Căci, dacă ar fi de un glas cu aceea, negreşit şi aceasta ar fi evanghele, adică 
propovăduire apostolească, încît cuvintele Marchioniților sînt birfiri. 


" Cit rău este nebăgarea de seamă se arată de Canonul 5 al lui Vasilie cel Mare, în care 
sfin:ul roagă a nu se afla răul acesta întru episcopii lui, zicînd: „Mă rog lui Dumnezeu a nu se 
afla întru voi”. Şi dumnezeiescul Isidor Pelusiotul zice: „A zice că aceasta nu e nimic a făcut 
a glumi răutatea asupra vieţii.” Şi dumnezeiescul Hrisostom zice: „Aceasta dar să o facem şi 
NOI, Şi răutatea ce este întru noi să o depărtăm cu mare grabă, ca nu cumva, sporind ea, să 
crească boala. Căci rănile păcatelor, necăutindu-se, se fac mai mari, şi cele ale bolii şi ale ne- 
sănătăţii nu stau pînă la răni, ci pricinuiesc şi moarte celui nemuritor [sufletului, n. m.]. Căci, 
dacă le vom strica pe cele mici de la început, nici cele mari nu se mai fac” (tîlcuirea psalmului 
6). ŞI iarăşi zice: „Să ne sîrguim a depărta şi păcatele ce par a fi mici şi proaste, ori în cuvânt, 
ori în lucruri; căci aşa, niciodată nu vom cădea în păcatele cele mari, dacă ne vom depărta de 
cele mici” (cuvîntul 14 la Naştere). Şi dumnezeiescul isidor Pelusiotul zice iarăși: „Din fire 
urmează ca păcatele cele prea-mari să se nască din cele mai mici” (Epistola 9 câtre Actic). Şi 
iarăşi zice Hrisostom că „cumplit este a da încăpere acestor patimi rele. De aceea, trebuie a 
opri şi a închide intrarea lor în tot chipul. Căci, cînd se vor apuca de suflet și îl var Stăpiîni, 
aprind văpaie înfricoşată, ca şi cum ar cădea foc. De aceea, rogu-mă, toate să faceţi ca să în- 
chideți intrarea lor. Să nu vă mingiiaţi pe voi înşivă cu cugetul cel pierzător de suflet a grâmă- 
di toată răutatea zicînd: Ce e de aceasta şi ce e de aceea? Pentru că nenumărate rele se nasc 
din aceasta, căci diavolul spurcat foloseşte multă răutate, şi putere şi pogorămînt spre pierza- 
rea oamenilor şi din cele mai mici loveşte. Pentru aceasta, trebuie a face totul ca să strici înce- 
puturile lor, că să nu cauţi la firea păcatului că este mic, căci, învechindu-se, se face pricină 


de mare păcat” (cuvintul 86 la Marei). Vezi şi subînsemnarea zicerii: „întru darul cel în Hris- 
tos lisus” (2 Timotei 2:1). (n. aut.) 


* Ucenicii ereticului Marchion. (12. m.) 

8 Dar, chiar dacă noi sau Înger din cer ar bine-vesti vouă 
= , . . Li 
afară de ceea ce v-am bine-vestit noi, fie anatema! 


Pentru a nu zice cineva că anatematizează, chiar şi pe sine însuşi, pentru iubi- 
rea de slavă, Pavel arată şi adeverează aici dogmele sale. Şi, pentru că Galatenii 
năzuiau la dregătorii de oameni, şi-l puneau înainte pe căpetenia Petru, pe lacov 
şi pe Apostolii cei mai aleși ce erau împreună cu dînșii, Pavel vorbeşte şi de In- 
geri. A adăugat însă „din cer”, fiindcă şi preoții se numesc „îngeri”, după zicerea 
aceea a lui Maleahi: „Buzele preotului vor păzi cunoştinţa... căci înger al Domnu- 
lui atotțiitorului este” (capitolul 2:7). Drept aceea, ca să nu socotească cineva că 
zice aceasta de obşte, prin adăugirea zicerii „din cer”, a arătat că o zice pentru În- 
gerii cereşti. Și nu a zis: „dacă propovăduiesc cele dimpotrivă”, ci: „dacă ar bi- 
ne-vesti puţin ceva afară de cele ce noi v-am bine-vestit, să fie anatema”?. Şi, cu 
toate că nu e cu putință cîndva ca Îngerii cei buni — precum zice Hrisostom — să 
bine-vestească atară de evanghelia lui Hristos, Pavel a zis acest lucru cu neputinţă 
după prepunere, ca să oprească cu tot dinadinsul şi cu covîrșire pe oricine ar căuta 
să înveţe afară de cele rînduite. Deci, anatematizîndu-i pe Îngeri dacă ar învăţa 
cumva altele afară de evanghelie, cu aceasta depărtează orice dregătorie şi per- 
soană slăvită, atît cerească, cât și pămîntească. Anatematizîndu-se însă şi pe sine 
dacă cumva, după prepunere, ar învăţa și el cele dimpotriva evangheliei, cu 
aceasta leapădă afară şi orice persoană apropiată lui, ca şi cum ar zice: Să nu-mi 
zici tu — o, Galatene! — că, iată, Petru şi ceilalți Apostoli împreună cu el învaţă alt- 
ceva osebit de cele ce tu propovăduieşti, căci eu nici pe sine-mi nu mă cruţ, ci mă 
anatematizez dacă v-aş propovădui altele afară de cele ce v-am propovăduit întii. 
Însă Pavel nu le zice acestea ca să-i prihănească pe Apostoli, ci ca să astupe guri- 
le amăgitorilor ce-i amăgeau pe Galateni şi să arate că nu se ruşinează de nici o 
dregătorie omenească atunci cînd e vorba despre dogmele credinței. 


9 Precum am zis mai înainte, şi acum iarăşi zic: 
Dacă cineva vă bine-vesteşte afară de ceea ce aţi primit, anatema fie! 


Pentru ca Galatenii să nu socotească cum că Pavel ar fi zis ca din răpire 
cele de mai sus, fiind tulburat de mînie, el spune aici aceleași lucruri încă o 


1 Pavel a folosit aceeaşi pricină şi covirşire [lipsă de măsură”, „eXagerare”, n. m.] nepu- 
lincioasă [care e cu neputinţă a fi, n. m] şi în zicerea „Nădăjduiesc că nici moanea, nici viaţa, 
nici Îngerii, nici Începătoriile, nici Puterile... nici altă făptură nu va putea a ne despărți pe noi 
de dragostea lui Dumnezeu” (Romani 8:38). (n. aut.) 

? lar ce va să zică „anatema” şi cum că nu se cuvine a anatematiza cineva, vezi la tilcuirea ŞI 
subînsemnarea zicerii „m-aş ruga a fi eu însumi anaterna de la Hristos” (Romani 9:3). (n aur.) 

dată. ca să arate că nici primele cuvinte nu le-a zis fară judecată, ci, întărin- 
du-le intru sine-și cu adeverire și în statornicie”, le-a zis hotăritor. 


10 Căci oare acum înduplec oameni sau pe Dumnezeu? 
Sau caut să plac oamenilor? 


Pavel va să se dezvinovăţească de cele prin care era defăimat de către amăgi- 
ton, anume că nu este ucenic al lui Hristos, ci al Apostolilor. Și, ca să nu se mîn- 
drească Galatenii că se judecă cu învățătorul lor şi că au pricină cu dînsul, Pavel 
zice aşa: Nu socotiți că mă dezvinovăţesc şi că mă judec în fața voastră, sau că o 
să vă încredințez că sînt ucenic al lui Hristos, și nu al oamenilor; către Dumnezeu 
fac toată judecata şi dezvinovăţirea mea. Deci nu scriu acestea iubind a dobîndi 
slavă de la voi sau pentru a vă avea ucenici ai mei; ba. ci le scriu dezvinovăţin- 
du-mă către Dumnezeu pentru dogmele credinţei pe care le propovăduiesc, şi nu 
pentru că voiesc să plac oamenilor.” Sau se înțelege și aşa: de vreme ce aceia care 
crezuseră dintre Evrei în Galatia îl defăimau pe Pavel — zicînd că propovăduieşte 
unele unora, şi altele altora, prefacîndu-se după oameni — el zice așa: Oare eu mă 
sîrguiesc a-i încredința pe oameni şi a plăcea lor, iar nu lui Dumnezeu? Să nu fie! 
Pentru că, de aș fi voit să plac oamenilor, negreşit aş fi făcut ceea ce ziceți și aș fi 
schimbat propovăduirea după oamenii pe care i-a fi aflat. 


Căci, dacă aş plăcea încă oamenilor, nu aş fi sluga lui Hristos. 


Cu acest cuvînt, Pavel! zice că nu se sileşte a plăcea oamenilor, că nici pe 
Galateni nu îi măguleşte, şi că nici nu propovăduiește lucruri osebite după oa- 
meni. zicînd: Căci, dacă m-aş sili să plac oamenilor, nu aș lăsa cele legiuite şi 


aci după ritori — a zice cineva de două ori acelaşi cuvînt este semn de adeverire. (n. aut.) 
1 la aminte că — după Vasilie cel Mare - „ce! ce face porunca lui Dumnezeu se cuvine a 
avea gindul său vrednic de ispravă. Căci se înfruntă cel ce vrea să placă oamenilor, arătind 
sirguinţă celor ce îl laudă, iar faţă de cei ce îl prihănesc făcîndu-se leneș. Căci, dacă voiește a 
plăcea Domnului, să fie tordeauna şi pretutindeni același, plinind ceea ce s-a zis: «prin omul 
dreptăţii cele de-a dreapta şi cele de-a stinga»“ (Hotărirea 33 din cele pe scurt). Dar cum ar 
putea cineva scăpa de a plăcea oamenilor? Răspunde acelaşi Vasilie: „Așa va scăpa, cu depli- 
na încredințare că Dumnezeu este de faţă, şi cu nerăspîndită purtare de grijă pentru buna-plă- 
cere către Dumnezeu şi cu înfocat dor de fericirile cele zise de Domnul [...]” (Ia fel, Hotărirea 
34). Şi una este iubitorul de slavă deşartă, şi alta cel ce vrea să placă oamenilog, după acelaşi 
Vasilie, care zice: „Socatesc că iubitorul de slavă deşartă este cel ce face şi zice ceva peniru o 
goală slavă a lumii de la cei ce vad şi aud. lar cel ce vrea să placă oamenilor este acela care 
face voia vreunui om spre plăcerea aceluia, chiar dacă lucrul ce se face ar fi vrednic de necin- 
ste” (la fel, Horărirea 52). Vezi însă că Apostolul zice aici că cel ce e plăcut oamenilor nu 
este sluga lui Hristos, precum zice şi în altă parte: „slujind nu după vederea ochilor, ca aceia 
ce vor să placă oamenilor, ci ca robi ai lui Hristos” (Efeseni 6:6). (n aul.) 

pîndirile Evreilor, alergînd la Hristos: nici nu aş defăima neamuri!e, prietenii 
şi atita slavă ce aveam între ludei, şi să aleg mai bine a suferi goane, primejdii 
şi necinste pentru Hristos. 


1] Și vă fac cunoscut, fraților, că evanghelia bine-vestită de mine 
nu este după om; 


Fiindcă voieşte să arate Galatenilor că a lăsat Legea şi cele ale Legii cu 
adevărat şi s-a întors cu totul la Hristos, dumnezeiescul Apostol arată aici via- 
ţa sa de mai înainte şi acea grabnică schimbare a sa întru Hristos, ca să arate 
că nu s-ar fi schimbat atit de în grabă dacă nu ar fi prinrit în inima sa o deplină 
încredințare dumnezeiască şi cerească. De aceea şi zice: Evanghelia mea nu 
este după om, adică eu nu am avut învăţător un om, ci m-am făcut ucenic 
chiar al lui Hristos Însuşi. 


12 căci eu nu am luat aceasta şi nici n-am învăţat-o de la om, 
ci prin descoperirea lui lisus Hristos. 


Fiindcă cei ce-l defăimau pe Pavel ziceau că el nu a fost ucenic văzător şi 
ascultător al lui Hristos, ca ceilalți Apostoli, ci a luat toate cîte propovăduieşte 
de la oameni, aici el zice toate cele împotriva celor spuse de aceia, anume că: 
Însuși Hristos, Cel care i-a învăţat pe Petru și pe cei mai aleşi Apostoli de pe 
lîngă Petru, mi-a descoperit și mie evanghelia și această propovăduire apos- 
tolească pe care o propovăduiesc. 


13 Căci aţi auzit despre petrecerea mea de altădată în iudaism, 


De unde este arătat — zice — că eu, Pavel, am primit evanghelia cu descope- 
rire dumnezeiască? De la viața şi petrecerea mea de mai înainte. Căci eu. go- 
nitorul cel atît de mare al Creștinilor, cum m-aș fi schimbat așa de grabnic în 
credința lui Hristos, dacă nu m-ar fi tras la Dînsul o descoperire dumnezeiască 
şi mai presus de fire? lar că eram mare și înfierbintat gonaci al lui Hristos şi al 
Creştinilor este arătat şi de la voi înşivă, Galatenii, care, cu toate că sînteți de- 
părtați de lerusalim cu atît de muită depărtare de loc, aţi auzit totuşi înfrico- 
şata goană ce făceam împotriva Creştinilor — precum tîlcuieşte Severian. 


" Acelaşi lucru zice şi Teodorit. „Nimic nu este necunoscut vouă — zice — din cele ale me- 
le, căci, deşi sînteţi depărtaji de ludeea cu multe stadii, totuşi vestea a alergat pretutindeni: și a 
făcut arătate tuturor cele despre mine, că de mult eram vrâjmaş cumplit şi arătat a! Bisericii. 
avînd ca țel a o răsturna din adincurile temeliei.” (n. aut.) 

că cu covîrşire goneam Biserica lui Dummezeu şi O siricam. 


Vezi cum Apostolul a pus aici fiecare zicere cu adăugire. Căci nu a Zis 
doar: „goneam Biserica lui Dumnezeu”, ci: „0 goneam cu toată covîrşirea”. ŞI 
nu s-a mulpimit numai cu aceasta, ci a adăugat: „o stricam pe ea”, adică: „mă 
apucam să o răstom din temelie şi să o pierd”, că acesta este lucrul celui ce 
strică vreo cetate: a o răsturna din temelie şi a o pierde. 


14 Şi spoream în iudaism mai mult decît mulți din cei de o vîrstă cu mine 
din neamul (meu), fiind foarte rîvnitor părinteştilor mele predanii. 


Mai mult — zice — decît toți acei Evrei rîvnitori ai Legii ce erau de o vîrstă 
cu mine, eu arătam fierbințeală şi rîvnă în Lege şi „spoream”, adică creşteam 
în războiul asupra Creștinilor. Sau, zicerea „spoream întru iudaism” însem- 
nează aceasta: Eram cinstit între ludei ca un învățat în Lege, și apărător și în- 
vățător al Legii. 

Să nu socoteşti însă — o, cititorule! — că această pornire a lui Pavel asupra 
Creştinilor ar fi fost ispravă a slavei deşarte sau a mîniei lui, nu, ci a fost lucru 
al rîvnei ce avea în Legea cea Veche a lui Dumnezeu. Deci — zice — dacă mai 
înainte goneam Biserica lui Hristos nu ca să plac oamenilor sau pentru vreun 
alt scop omenesc, ci numa: pentru rîvna lui Dumnezeu, chiar dacă era rătăcită, 
cum aş putea propovădui unele şi altele pentru plăcerea omenească sau pentru 
iubirea de slavă omenească acum, după ce am cunoscut adevărul? Sau cum aş 
învăţa ceva afară de adevăr şi afară de cele ce Hristos m-a învățat? Aceasta 
este cu totul de neurmat și de necrezut. 


15 Iar cînd a bine-voit Dumnezeu, Cel ce m-a ales pe mine 
din pîntecele maicii mele 


Dacă fericitul Pavel a fost rînduit spre buna-vestire a lui Hristos din pînte- 
cele maicii sale! şi dacă a fost ales spre aceasta de Dumnezeu, negreșit pentru 
oarecare altă iconomie a rămas în iudaism în vremea aceea din mijloc (adică 


1[...] Se poate înțelege că cei „sfinţiți din pîntecele maicii lor” se numesc aşa pentru că au 
fost înainte-hotărîți de Dumnezeu cu deosebit chip din pintecele inaicii lor. lar Pavel zice aici 
că s-a înainte-hotărit de Dumnezeu din pîntecele maicii sale, deci nu este nici o necuviință să 
spunem că şi el s-a sfinţit din pintecele maicii sale. Căci — dacă s-au sfințit din pîntece Patriar- 
hul Iacov (după Ambrozie, după lacov fratele lui Dumnezeu, după Ighisip şi după Epifanie), 
logodnicul Iosif (după Gherson şi după ierusalimicescul tipic), Moisi (după Efrem Sirul) 
Samson (după Evsevie), Marele Nicolae şi Sava (după oarecari istorici) — ce lucru de inirale 
este deci ca şi marele Apostol Pavel să fi fost sfinţit din pintecele maicii sale? (n. aut.) 

pînă la descoperirea ce i s-a făcut). Dar care să fi fost iconomia aceasta? Ace- 
ea ca năprasnica și vrednica de mirare schimbare a lui întru credința | Hris- 
tos să-i încredinţeze pe mulți Evrei şi să-i tragă la credința lui Hristos. Dum- 
nezeu l-a rînduit însă pe Pavel spre buna-vestire a lui Hristos nu după întîm- 
plare şi nesortire, ci pentru că mai-nainte l-a cunoscut că este vrednic. 


şi m-a chemat prin darul Său, 


Dumnezeu l-a chemat cu adevărat pe Pavel la propovăduirea evanghelică pen- 
tru fapta bună și vrednicia lui, căci a zis către Anania: „Vas ales este Mie acesta” 
(Faptele Apostolilor 9:15). Dar Pavel, cupetind smerit, a zis că a fost chemat 
„prin darul iui Dumnezeu”, nu pentru vrednicia sa, ci pentru mila lui Dumnezeu. 


16 ca să descopere pe Fiul Său întru mine!, 


Pavel! nu a zis: „Dumnezeu-Tatăl a descopent mie pe Fiul Său”, ci: „întru 
mine”, adică „în lăuntru în mine”, ca să arate cu aceasta că nu a învăţat de la 
Dumnezeu numai cu cuvîntul, ci a şi umplut inima lui de mult dar şi putere a 
Sfintului Duh, fiindcă s-a vopsit cunoştinţa lui Hristos în omul cel din lăuntru 
şi Hristos prăia întru dînsul.? 


ca să-L bine-vestesc pe EI întru „neamuri ”. 


Zice: Dumnezeu-Părintele mi-a descoperit şi mi-a arătat cu chip şi cu stră- 
Jucire mai presus de fire pe Fiul Său, nu ca doar eu să-L. văd şi să-L ascund în 
inima mea, ci ca să-L arăt şi celorlalți prin propovăduirea evangheliei. Căci, 
prin acea vedenie şi descoperire dumnezeiască de care s-a învrednicit Pavel, 
nu numai ei singur a crezut, ci s-a şi hirotonit de Dumnezeu spre a propovădui 
„neamurilor”.? Deci — zice — dacă eu am fost învăţat de Dumnezeu, cum voi. 


! Vezi că — deşi Fiul S-a descoperi! pe Sine lui Pavel prin vedenia ce a strălucit mai mult 
decît soarele: „Eu sînt, i-a zis lisus, Cel pe care Îl goneşti tu” (Faprele Apostolilor 9:5) — cu 
toate acestea Pavel zice aici că Tatăl i L-a descoperit pe Fiul, fiindcă toate ale Fiului sînt şi ale 
Tatălui, pentru că Ei sînt de o ființă. Despre aceasta a zis şi Teodorit: „Aici, iarăşi L-a împreu- 
nat pe Fiul cu Tatăl și de Acesta a zis că a văzut cele despre dinsul mai-nainte de veacuri şi la 
urmă l-a chemat, în vremea în care l-a cercat”. (n. aut.) 

? lar Procopie tilcuieşte zicerea aceasta așa: „|...] căci, precum Fiul descoperă pe Tatăl. aşa 
Tatăl a descoperit pe Fiul lui Petru şi lui Pavel. Căci cel dintii, cunosciînd pe Fiul ca de la Tatăl, 
s-a fericit; iar cel de-al doilea zice. «Cînd a bine-voit Dumnezeu a mă osebi din pintecele mai- 
cii mele, ca să-L descopere pe Fiul Său întru mine» (foaia 927 la cele 5 cărţi). (n. aut.) 

» Caci zice: „Vas ales Îmi este Mie acesta, de a purta numele Meu înaintea «neamurilor», 
şi a împăraţilor şi a fiilor lui Israil” (Faprele Apostolilor 9:15). Şi iarăşi: „Mergi, că Eu te voi 
trimite depante, la «neamuri» (la fel 22:21). (n. auz) 

Galatenii, ziceţi că am învăţat de la oameni? Şi. de vreme ce am fost ales de 
Dumnezeu ca să propovăduiesc la ..neamuri”. cum pot să propovăduiesc tăic- 
rea împrejur la „neamurile” cele netăiate împrejur? 


Nu m-am lipit de trup şi de sînge îndată, 


Adică: După ce Dumnezeu-Tatăl a descoperit prin strălucirea cea mai pre- 
sus de fire în lăuntru. în inima mea, pe Fiul Său, nu am venit îndată în cuvînt 
şi în împreună-vorbire cu Apostolii Domnului — căci pe aceştia îi numeşte 
„trup şi sînge”. numindu-i aşa de la neamul evreiesc, rudenia cea firească. Sau 
„trup şi sînge” numeşte de obşte pe toți oamenii, ca şi cum ar zice: N-am în- 
văţat ceva despre credința în Hristos de la nici un om. ci m-am îndestulat doar 
întru dumnezeiasca descoperire. 


17 nici nu m-am Suil la Ierusalim către Apostolii cei dinainte de mine, 


Ceea ce a zis mai sus întunecat, că: „nu m-am lipit de trup şi de sînge”, aici 
zice mai descoperit, anume că nu s-a dus la lerusalim ca să vorbească cu ceilalți 
Apostoli. Dar pentru care pricină zice Pavel acestea? Oare era atît de mindru 
încît se socotea a fi îndestulat de sine şi a nu avea trebuință de alt sfătuitor? Şi 
cum de nu-l auzise pe Parimistul, care zice: „Nu fi înţelept de sine-ți!” (Pilde 
3:7), nici pe Isaia: „Vai celor înţelepţi întru sine-le şi ştiutori înaintea loru-și!” 
(saia 5:21)? Să nu fie să fi fost Pavel atît de mîndru! Dar — fiindcă cei ce îl de- 
făimau ziceau: Se cuvine să urmăm celorlalți care au fost mai înainte de Pavel, 
iar nu lui Pavel, care a fost pe urmă — Apostolul a fost silit să le spună acestea 
ca să astupe gurile amăgitorilor ce vorbeau așa, fiindcă ar fi fost fără cuvint şi 
cu totul nepotrivit ca acela ce a învățat fară mijlocire de la Dumnezeu, adică Pa- 
vel, să mai ia aminte la învățăturile oamenilor. Deci Pavel nu zice acestea mîn- 
drindu-se, ci ca să arate vrednicia propovăduirii sale. Astfel, el a mers de la Da- 
masc în lerusalim şi, prin Varnava, s-a întîlnit cu Apostolii, precum mărturisesc 
Faptele (capitolul 9), însă nu ca să înveţe ceva, ci ca să-i încredințeze pe ceilalți 
că cele ce propovăduiește sînt primite și plăcute şi de Apostolii din Ierusalim. 
Apoi. chiar dacă a mers la Ierusalim şi s-a întîlnit cu Apostolii, nu a mers îndată 


' Tilcuind zicerea „nu m-am lipit de trup şi singe îndată”, lcumenie zice: „Nu m-am plecat 
îndată spre odihnă şi îndulcire, nici n-am căzut în lenevire şi în nelucrare ca şi cind aș fi ispră- 
vit ceva mare, ci cu dinadinsul m-am apucat de calea evangheliei. Sau aşa: Nu am ales a-mi ve- 
dea rudele, sau casa, sau pe cei obişnuiţi sau patria, ci toate lăsîndu-le, căci nici întru acestea 
nu mă micşorez faţă de Penu şi de loan, îndată m-am dus în Aravia, în Damasc, şi alergam la 
propovâduire.” Vezi şi subinsemnarea zicerii: „După țintă gonesc, câtre darul chemaării celei de 

sus” (Filipeni 3:13), ca să vezi cum alerga Pavel ca un grabnic călător — după Vasilie. (n. aut.) 

ce a crezut, ci mai în urmă, şi atunci pentru ca să-i încredințeze - precum um zis 
— pe ceilalţi, iar nu ca să înveţe ceva de la dinşii. 


ci m-am dus în Aravia şi iarăşi m-am întors în Damasc. 


Îndată ce a crezut, Pavel umbla prin locurile cele înțelinate şi nearate de pro- 
povăduirea evangheliei. Căci, dacă el ar fi fost împreună cu Apostolii, s-ar [i opni 
propovăduirea şi nu s-ar fi lăţit atit de în grabă în locurile cele sălbatice şi depăr- 
tate. lar fiindcă era singur, Pavel alerpa pe la neamurile cele mai varvare, precum 
erau Aravii. Vezi însă smerita-cugelare a lui Pavel, căci el, numărînd cetăţile şi 
eparhiile pe unde a propovăduit, nu arată şi cîți oameni a întors la credință. Măcar 
că, doar în Damasc (adică în cel ce acum se zice Sami), atît de mult i-a tulburat și 
i-a ameţit pe Evreii ce se aflau acolo, încît a fost vrăjmăşuit şi căutau a-l prinde de 
către mai marele neamului şi stăpînitorul Damascului, pe care îl pusese acolo îm- 
păratul Areta, cum o zice singur la sfirşitul capitolului 1! al epistolei întii câtre 
Corinteni. Deci cele ce par mari a le zice pentru sine, Pavel nu le zice pentru iubi- 
rea de cinste şi slavă, ci pentru a nu se vătăma propovâduirea, precum în capitolul 
1] şi 12 al epistolei a 2-a către Corinteni, fiindcă nu era crezut de către ceilalți, 
socotindu-se ca mai simplu şi ca ucenic al ucenicilor şi Apostolilor lui Hristos. 


18 Apoi, după 3 ani, m-am suit în Ierusalim 
să-l istorisesc (să-l cercetez) pe Petru! 


Şi acesta este semn al marii smerite-cugetări a lui Pavel, căci acesta, cel ce 
isprăvise atitea şi propovăduise în atitea locuri, a mers la Petru nu ca să înveţe 
ceva și să se folosească de el, ci numai ca să-l istorisească şi să-l vadă, cinstin- 
du-l ca pe o căpetenie şi ca pe un mai mare decit el. De aceea nu a zis că s-a dus 
în lerusalim să-l vadă pe Petru, ci ca să-l isrorisească, precum obişnuiesc a zice 


' Se vede nepotrivire între Faple şi cuvintele acestea ale Apostolului, căci Faptele arată că 

s-a dus la Ierusalim după întoarcerea sa de la Damasc, căci zice: „Venind Saul în lerusahm, 

cerca a se lipi de ucenici, şi toți se temeau de el, necrezind că este ucenic. lar Varnava, luin- 

du-l, l-a dus către Apostoli şi el le-a povestit cum L-a văzut pe Domnul pe cale şi celelalte” 

(Faptele Apostolilor 9:20); iar aici, Pavel zice că după trei ani de la întoarcerea sa a mers în 
lerusalim, dar nu arată din ce loc a mers. Dar, fiindcă mai sus a zis că după întoarcerea sa s-a 
dus în Aravia şi iarâşi s-a întors în Damasc, poate că a zăbovit în alte locuri acei 3 ani de care 
zice aici şi iarăşi s-a întors în Damasc, iar din Damasc a mers la lerusalim, şi atunci s-a adus 
la Apostoli prin Varnava, precum zic Faptele. Căci acestea nu se pol întocmi altminteri, pre- 
cum şi Icumenie, în lilcuirea Faprelor, se nevoieşte şi se sileşte în 5-6 chipuri să invoiască ve- 
nirile lui Pavel în lerusalim ce se arată în Fapre cu cele ce se cuprind în trimiterea aceasta câ- 
tre Galateni, şi nu poate; iar la sfirşit zice că Pavel vorbeşte aici de o altă vreme, pe care Luca 
nu o arată în Fapre, fiindcă scrie prea în scurt şi uneşte multe vremi întru una. (n. aut ) 

acei călători ai lumii care istorisesc şi află cetăţile cele mari şi strălucite şi ar- 
heologiile lumii, sau precum zicem şi noi cînd mergem să întîlnim pe oarecari 
mari şi sfinți bărbați. Dar noi mergem la aceia pentru folosul sufletului nostru, 
iar Pavel a mers la Petru doar pentru cinstea lui Petru, iar nu pentru folosul său. 


şi am rămas la el cincisprezece zile. 


Zicerea „să-l istorisesc pe Petru” a fost semn de cinste către Petru, iar a rămi- 
ne la dinsul a fost semn de prietenie şi de multă dragoste. Şi nu a zis: „am în- 
vățat de la Petru”, ci numai: „am rămas la dînsul”, adică: „împreună cu dinsul”. 


19 Și nu am văzul pe altul din Apostoli, 
afară numai pe Iacov fratele Domnului.! 


' Poate aceşti doi Apostoli au fost aceia către care I-a dus Varnava pe Pavel, precum istorisesc 
Faptele. Au fost însă trei lacovi: unul, fratele lui loan, pe care l-a omorît lrod; al doilea, fiul lui Al- 
feu, aceştia doi fiind din cei 12; şi al 3-lea, „fratele Domnului”, care s-a pomenit aici şi nu era din 
cei 12 Apostoli — precum zice leronim în tilcuirea epistolei acesteia și în cartea despre împreu- 
nă-scriitorii bisericeşti (la Coresi). Acest tacov se chema „cel Mic” — după Teofilact — spre osebi- 
rea de lacov fiul lui Zevedei, care se chema „cel Mare”, ca unul ce era din cei 12 şi mai ales, despre 
care a pomenit Marcu Evanghelistul cînd a zis; „Erau însă şi femei departe privind, între care era 
Maria Magdalina, și Maria, maiea lui lacov cel Mic şi a lui losi” (capitolul 15, stih 40), unde „Ma- 
ria” e Născătoarea de Dumnezeu, ca o maică ce se socotea a acestui lacov şi a lui losi, fiii lui losif. 

lar că accst lacov era sfinţit din pintecele maicii sale şi vin şi rachiu nu a băut, şi came nu a 
mincat vreodată, ca un nazireu, nici nu s-a ras cîndva, nici nu s-a uns cu untdelemn (precum era 
obiceiul atunci, spre netezirea trupului), nici în baie nu s-a scăldat, o scrie Pamfil Evreul în capito- 
lul 2 al Istoriei bisericești, aducindu-i martori pe Climent Stromatul şi pe Ighisip, care mai scriu că 
pururea pomenitul acesta nu a pus sandale în picioare, ci umbla cu picioarele goale și totdeauna 
purta haine albe de in. De aceea zic Epifanie şi leronim că acesta ar fi fost tînărul acela care în vre- 
mea Patimei Mintuitorului a lăsat giulgiul pe care-l purta şi a fugit — precum scrie Evanghelistul 
Marcu în capitolul 14:51, fiindcă numai acesta purta alb între Apostoli. (De aceea, după urmarea 
lui s-a luat obiceiul a purta haine albe de mătase toți Patriarhii lerusalimului, moştenitorii fericitu- 
lui lacov. De aceea, şi Eftimie de la îmbrăcămintea cea albă şi strălucită a înainte-văzut că presvi- 
terul Anastasie urma a se face Patriarh al Ierusalimului, precum cu adevărat s-a și întîmplat (foaia 
402 din Dodecavivlon). De trei ori fericitul lacov a păzit încă şi fecioria în toată viaţa sa şi, din 
adesele plecări de genunchi ce făcea, i s-au umflat genunchii şi s-au făcut vînjoşi ca ai cămilei. lar 

Hrisosiom adaugă că, din pricină că adeseori îşi bătea fruntea de pămînt, i s-a umflat şi s-a făcut 
neagră. lar poalele hainei sale se întreceau să le sărute mici şi mari — după Ieronim. Ci şi întru Sfin- 
tele Sfintelor intra şi acolo se ruga pentru ienarea neșştiințelor norodului, de unde s-a numit şi 
„Olvie”, adică drept, şi pe capul său purta potcoava de aur a arhiereului Legii — precum mărturisesc 
Climent şi Epifanie. lar Hrisostom, tilcuind zicerea „apoi S-a arătat lui lacov”, zice că mai întîi pe 
acesta l-a hirotonisit Domnul episcop al lerusalimului (Cimviniul 38 la ! Corinteni). Şi Epifanie (la 


CAPITOLUL 


Pavel a mers cu adevărat la Ierusalim ca să-l istorisească şi să-l vadă pe Pe- 
tru, fiindcă îl cinstea şi îl dorea atît de mult. L-a văzut însă şi pe lacov. nu pe 
fratele lui loan. ci pe fratele Domnului. Și îl pomeneşte pe el cu cinste, atit de 
slobod era de trei ori fericitul Pavel de toată zavistia şi pizma. Și, dacă ar fi 
voit să-l arate pe Iacov cine era, nu-l numea „(rate al Domnului”, ci sau fiu al 
lu: Cleopa după Lege, sau fiu al lui Iosif după fire, fiindcă lacov nu era frate 
după trup al Domnului, ci numai se socotea a fi. Dar cum era fiu după Lege al 
lui Cleopa? Ascultă: Cleopa și Iosif, logodnicul Născătoarei de Dumnezeu. au 
fost fraţi trupeşti şi, fiindcă Cleopa a murit fară fiu, losif a luat-o pe femeia lui 
şi a ridicat săminţă lui Cleopa, născind pe acest Iacov şi pe alţi trei fraţi, pe lo- 
si, pe luda şi pe Simon şi o fiică numită Maria, pe care Sfintul Evanghelist o 
numeşte „sora Născătoarei de Dumnezeu” (Joan 19:25), întii ca pe o rudenie. 
şi al doilea pentru că Iosif avea pentru Născătoarea de Dumnezeu purtare de 
grijă ca un părinte mai mult decit avea apropiere şi aşezare de bărbat. 


20 lar cele ce vă scriu, ială, (spun) ca înaintea lui Dumnezeu că nu mini. 


Ca să le arate că e vrednic de credinţă şi adevărat, fericitul Pavel se nevo- 
ieşte şi se sileşte a arăta cuvintele sale Galatenilor ca şi cum ar fi avut a da 
răspuns înaintea judecății lui Dumnezeu. 


21 Apoi, am venit în părțile Siriei şi ale Chilichiei, 
22 însă eram necunoscul la față bisericilor ludeei celor în Hristos, 
23 ci numai cît auziseră că cel ce oarecînd ne gunea pe noi, 

acum bine-vesteşte credinta pe care altădată o strica. 


Întiia dată, Pavel a mers în lerusalim numai ca să-l vadă pe Petru şi Iarăşi 
s-a dus de acolo, o dată pentru că a fost trimis propovăduitor la „neamuri”, şi 
ala încă pentru că nu suferea să zidească asupra temeliei altor Apostoli, adică 


Eresul 78) şi Evsevie zic aceasta, deşi Climent Stromatul zice că, după inâlțarea Domnului, Petru. 
lacov şi loan, cei mal întîi aleşi ai Apostolilor, l-au ales pe acest lacov să fie episcop al lerusalimu- 
lui. Şi, fiind episcop 20 ani in lerusalim. de trei ori fericitul s-a învrednicit de mucenicesc sfirşit- 
Căci, suindu-l pe aripa Bisericii — fiindcă de acolo strigase în auzul tuturor, zicind: „Ce mâ intre- 
baţi despre lisus, Fiul omului? Acesta şade de-a drepta atotpuitenicului Dumnezeu şi va să vie pe 
norii cerului să facă judecată şi răsplătire!” — aşadar, fiindcă a strigat de acolo acestea, nelegiuiţii 
preoți şi cărturari îndată au năvălii asupra lui şi l-au daborit de pe aripa Bisericii, lăcindu-se vârsă- 
tori de sînge. El însă, plecîndu-şi genunchii şi sfintele picioare şi rugindu-se pentru ucigaşii săi, a 
fost împroşcat cu pietre. Vezi despre aceasta în Cartea I-a, capitolul | al Dodecuvivion-ului lui 
Dositei. lar marele Atanasie zice că acest lacov a tălmăcit Evanghelia lui Matei in limba elină din 
cea evreiască, şi vezi foaia a 9-a a aceleiași cărți, Dodecavivlon. (n aut.) 

să propovăduiască la Evrei, la care propovăduiau ceilalți Apostoli. Ci el voia 
să propovăduiască la neamuri sălbatice și varvare, la care încă nu mersese să 
propovăduiască vreun Apostol. Pentru aceasta zice că: Încă nu mă văzuseră la 
faţă Creştinii din Iudeea, astfel încît cum aș fi propovăduit lor tăierea împre- 
jur, precum mă prihănesc Creștinii Evrei din Galatia? — căci acesta este lucru 
cu totul nepotrivit şi neurmat. Şi — zice — Creştinii din ludeea doar auzeau de 
mine că m-am întors la Hristos și că propovăduiam acea credinţă pe care mai 
inainte o goneam Şi încercam să o pierd. 


24 Şi-L proslăveau pe Dumnezeu întru mine. 


Şi cuvintul acesta însemnează smerita-cugelare a fericitului Pavel, pentru 
că nu a zis: „se minunau de mine”. sau: „mă lăudau”, ci pune totul în seama 
darului lui Dumnezeu. zicînd: Slăveau întru mine pe Dumnezeu, Care Însuşi a 
isprăvit tot ce s-a făcut de mine, iar nu eu. 


' Pentru ce zice însă Luca în Fapte că „, Varnava, luîndu-l pe el, l-a dus la Apostoli (...) și 
era cu ei intrînd şi ieşind în Ierusalim şi propovăduia cu îndrăzneală în numele Domnului. Şi 
vorbea și se sfădea cu eleniştii, iar ei căutau să-l ucidă” (Faptele Apostolilor 9:27-29)? Deci, 
de vreme ce Pavel împreună se întreba şi vorbea cu eliniştii, adică cu Evreii ce primiseră S$/iîn- 
ta Scriptură precum o tălmăciseră cei 70 de eliniști (Septuaginta, n. m ], cum zice aici Pavel 
că nu-l văzuseră la faţă Creștinii din Iudeea” Sau zice că nu Creştinii din Ierusalim nu-l ştiau 
şi nu-l văzuseră, căci cu dinşii se întreba împreună, ci Creştinii ce locuiau în celelalte părţi ale 
ludeeii şi ale Palestinei. (n. aut ) 

* lar Fotie, tilcuind, zice: „«Slăveau pe Dumnezeu întru mine», adică «pentru mine», și nu 


pe cutare sau cutare învățător, ci pe Însuşi Dumnezeu, căci acesta era Cel care mi-a descoperi! 
şi m-a învăţat propovâduirea.” (n. aut.) 

] Apoi, după paisprezece ani, iarăşi m-am suit în lerusalim cu Varnava, 
împreună luînd şi pe Til. 
2 M-am suit însă după descoperire 


Pricina întiii suiri la Ierusalim a lui Pavel a fost Petru. anume ca să-l istori- 
sească și să-l vadă pe Petru — precum a zis mai sus. lar a suirii a doua, pe care 
o zice aici, a fost pricină dumnezeiască şi descoperire mai presus de fire ce i 
s-a făcut. Şi zice că avea împreună cu el pe Varnava şi pe Tit, ca pe nişte mar- 
tori că propovăduirea sa era plăcută şi primită şi de ceilalţi Apostoli. 


şi am pus înaintea lor evanghelia pe care o propovăduiesc la „neamuri”. 


Adică: Am arătat Apostolilor propovăduirea pe care o fac la „neamuri 
fără a propovădui să se taie împrejur. Dar pentru care pricină a arătat Aposto- 
lilor abia după atiţia ani evanghelia pe care o propovăduia, de vreme ce s-ar fi 
cuvenit să le-o arate dintru început, cînd a crezut, ca să cunoască dacă aleargă 
bine sau rău? Căci lucrul ar fi fost cu adevărat fără socoteală, ca, după ce pai- 
sprezece ani şi mai mult alerga propovăduind evanghelia, să aibă trebuinţă a 
învăţa apoi dacă aleargă bine sau s-a ostenit în zadar! De aceea, dacă ar fi ară- 
tat propovăduirea sa Apostolilor ca să înveţe el însuşi despre calea pe care a 
umblat, negreşit aceasta ar fi fost fără socoteală şi fără gîndire — aşa precum 
am zis. Dar Pavel s-a dus la lerusalim fiindcă vedea pe mulţi că se sminteau 
pentru că Petru primea tăierea împrejur şi pe mulți îi tăia împrejur, iar el în- 
suşi nu o primea, şi astfel era bănuit că face fărădelege. lar a merge, l-a sfătuit 
Sfintul Duh, după o descoperire mai presus de fire, pentru ca aceia care se 
sminteau să se incredinţeze şi să se înduplece că nu este osebire şi sminteală 
între propovăduirea lui Petru și aceea a lui Pavel, ci că Petru iartă tăierea îm- 
prejur după iconomie şi pogorămint, fiindcă el le propovăduia Evreilor, care 
se tăiau împrejur. Deci nu a fost fără socoteală ceea ce a făcut Pavel, câ a 
mers la lerusalim şi a arătat Apostolilor despre propovăduirea sa după atiția 
ani, pentru că Duhul cel Sfint l-a pornit să meargă, şi el. supunindu-se, a as- 
cultat în chip drept şi binecuvîntat. 


îndeosebi însă celor ce se socoleau, 


Fiindcă cei ce se sminteau erau mulţi, Pavel a vorbit cu osebire cu Petru şi cu 
Apostolii cei mai aleşi ce erau împreună cu Petru, ca să nu urmeze mai multă 

tulburare şi gilceavă și să nu se facă mai mare sminteală, fiindcă multe zeci de 
mii de Evrei erau în lerusalim şi multe mii' care se sminteau, precum am zis. 
Aceştia, îndată ce ar fi auzit că Pavel strică și nu primește tăierea împrejur 
aflindu-se chiar în lerusalim, s-ar fi tulburat şi S-ar fi ridicat cu toții. Aşadar 
pentru pricina aceasta a vorbit de o parte cu Apostolii. Cînd a vorbit cu Aposto- 
lii avea însă împreună cu sine pe Tit şi pe Varnava, ca să mărturisească celor- 
lalți că Pavel nu s-a arătat Apostolilor că propovăduieşte ceva potrivnic. 

Şi, zicînd despre Apostoli că „se socoteau” și se păreau, nu spune cu acest 
cuvint că Apostolii de pe lingă Petru nu ar fi fost într-adevăr mari şi întîi aleşi, 
ci o zice ca să pună împreună socoteala şi hotărîrea obştească a celor mulți cu 
a sa, adică să arate că Apostolii ce erau pe lingă Petru se socoteau mari nu nu- 
mai de el, ci şi de toți ceilalţi. Chiar Pavel zice pentru sine; „Mi se pare că şi 
eu am Duhul lui Dumnezeu” (/ Corinteni 7:40), nu ca să tăgăduiască faptul că 
într-adevăr avea Duhul lui Dumnezeu, și doar părea că îl are, ci ca să arate şi 
obşteasca socotință a oamenilor, pe lîngă care el însuși socotea că are Duhul 
lui Dumnezeu. Deci zice: Le-am vorbit îndeosebi Apostolilor „ce se soco- 
teau”, adică celor mari. și slăviți şi socotiți astfel de către toți. 


nu cumva alerg sau am alergat în deşeri. 


Adică: Pentru ca să-i învăţ pe cei ce se smintesc de mine că nu alerg şi nu 
propovăduiesc în deşert şi în zadar, iar nu ca să învăţ eu. Căci cum aş fi avut 
trebuință a învăţa eu, căruia Dumnezeu-Părintele mi L-a descoperit pe Fiul 
Său şi evanghelia Fiului Său? Sau cum aş fi avut trebuință, după atiţia ani, a 
mă încredința dacă alerg, ori nu în deşert şi în zadar eu, care ziceam „Așa mă 
lupt. nu ca şi cum aş bate aerul” (/ Corinteni 9:26)? — căci acest lucru ar fi cu 
totul nepotrivit. 


3 Ci nici Tit, care era cu mine, Elin fiind, nu a fost silit a se tăia împrejur 


Zice: Tit, cu toate că era Elin şi netăiat împrejur, nu a fost silit a se tăia îm- 
prejur, ceea ce a fost o prea-mare dovadă că nici Petru, nici Apostolii ce erau cu 


! Căci așa ziceau către Pavel cei ce erau pe lingă Iacov, „fratele lui Dumnezeu”: „Vezi, frate, 
cîte zeci de mii de ludei ce au crezul sînt, şi toţi sint rivnitori ai Legii şi s-au înștiințat de tine că 
înveţi depărtarea de Moisi pe toţi ludeii ce se află pe la „neamuri”, zicîndu-le a nu-i tăia împre- 
jur pe copiii lor, nici a umbla după obiceiurile Legii” (Faptele Apostolilor 21:2). (n. aut.) 

Fone spune însă că zicerea „dacă nu alerg sau am alergat în deşert” se poate citi şi în 
chip întrebător, adică: Nu cumva alerg sau am alergat în deşert? Nu! — adică: Nu alerg și nici 
n-am alergat în deşeri, ci toate le-am făcut cu încredințare şi cu purtare de grijă. (n, aut.) 

Petru nu primeau tăierea împrejur după cuvintul de căpetenie, ci după iconomie 
şi pogorămiînt, pentru Evrei, care se tăiau împrejur. De aceea, nu l-au mustrat pe 
Pavel şi propovăduirea lui, al cărui ucenic era Tit cel netăiat împrejur 


4 pentru fraţii mincinoşi cei prea-ascunşi, 
care s-au îndesal să iscodească slobozenia noastră 
pe care o avem în Hristos, ca să ne robească pe noi, 


Alcătuirea acestei cuprinderi [„„fraze”, n. m.] este astfel: Tit nu a fost silit a 
se tăia împrejur nici măcar pentru fraţii mincinoși intraţi pe ascuns [...], adică: 
Cu toate că fraţii mincinoşi ce veniseră pe ascuns voiau aceasta și vrăjmăşuiau 
(căci aceasta însemnează „intrați pe ascuns”), fiind de faţă şi stînd împotriva 
mea, Apostolii nu l-au silit pe Tit a se tăia imprejur nici pentru ei, nici pentru 
împotrivirea lor. Dar pentru ce-i numeşte Pavel „fraţi mincinoşi” pe cei ce pri- 
meau tăierea împrejur, de vreme ce şi Apostolii cei mai aleşi o primeau? Fi- 
indcă Apostolii primeau tăierea împrejur facind pogorămint pentru slăbiciu- 
nea Evreilor ce crezuseră în Hristos, iar fraţii mincinoşi intrați pe ascuns le- 
giuiau că se cuvine a se face tăierea împrejur numaidecit, ca să apere cu 
aceasta Legea cea Veche. De aceea îi numește pe dinşii „frați mincinoşi”. Și, 
zicînd că aceşti frați mincinoși au intrat pe ascuns, arată ascunsa lor vrâjmă- 
şie. La fel, zicind că au intrat pe ascuns ca „să iscodească slobozenia noastră”. 
arată că ei erau vrăjmaşi şi luptători, căci cei ce se fac iscoditori nu intră pe 
ascuns prin cetăţi pentru nici un alt scop decît numai ca să afle cu amănuntul 
toate părțile şi locurile cetăţii, şi din acestea să poală sparge cetatea aceea cu 
lesnire şi să o robească. Lucrul acesta îl făceau şi acei iscoditori frați minci- 
NOŞi, care socoteau și căutau care sînt netăiați împrejur şi au „slobozenia în 
Hristos", adică nu sînt supuşi obiceiurilor şi robiei Legii celei Vechi, ca să alle 
apucare şi să-i silească a se tăia împrejur, şi cu acest chip să-i supună iarăși 
robiei Legii, robie de care ne-a slobozit Hristos. Deci. din amindouă acestea 
este arătat că Apostolii îngăduiau oarecari obiceiuri ale Legii, ca să poată a-i 
slobozi pe Evrei din robia Legii cu încetul, iar aceşti frați mincinoşi făceau cu 
totul dimpotrivă, ca să crească adică şi să întărească robia Legii. 


5 cărora nici un ceas nu ne-am plecat supunerii, 
ca adevărul evangheliei să rămînă la voi. 


Nu a zis: „nici întru puțin nu ne-am înduplecat la cuvîntul fraților minci- 
noși”, ci: „supunerii lor”, fiindcă ei — zice — nu făceau acestea ca să ne învețe 
cele ale Legii, ci ca să ne supună şi să ne robească Legii. Pentru aceasta, nu-am 

plecat Apostolilor şi i-am ascultat. iar de acești frați mincinoşi nu am ascultat. 
Pentru ce? Pentru ca să rămină încredințate şi adevărate cele ce v-am propovă- 
duit. Ce anume? Că cele vechi au trecut. că Legea a rămas nelucrătoare şi a în- 
cetat şi că Hristos nu-i primeşte şi nu-i foloseşte cu ceva pe cei ce se taie împre- 
jur. Deci. fiindcă am stat impotriva acelor frați mincinoşi. cu aceasta am arătat 
că sînt adevărate cele ce v-am propovăduit. adică despre nelucrarea Legii şi de- 
spre încetarea ei. Deci luați aminte să nu ieşiţi afară din adevărul acesta! 


6 lar de cei ce se socotesc a fi ceva, oricum ar fi fost ei cîndva, 
nu am nici o grijă, că Dumnezeu nu caută la fara omului. 


Fiindcă unii urmau a i se împotrivi Şi a-i zice: „Atunci cum au poruncit 
Apostoli; să se taie împrejur Evreii care au crezut? — Pavel dezleagă aici 
această zicere impotrivă. Şi nu zice adevărata pricină pentru care Apostolii au 
poruncit a se tăia împrejur, adică după iconomie şi după pogorămînt, pentru 
ca cei ce crezuseră dintre Evrei, auzind că Apostolii după iconomie, iar nu du- 
pă adevăr îngăduie tăierea împrejur, să nu se despartă de Apostoli ca de unii 
ce strică Legea. Căci unii pentru aceasta alergau la Apostoli în acea vreme, fi- 
indcă păzeau Legea. Aşadar Pavel nu spune pricina aceasta şi nu o arată. pen- 
tru folosul celor ce crezuseră dintre Evrei. Zice însă un cuvînt foarte greu pen- 
tru Apostoli: „eu nici o grijă nu am”, adică: Eu nu am nici 0 îngrijire pentru 
„cei ce se socotesc a fi ceva”. adică pentru Apostolii cei mari. dacă propovă- 
duiesc ori nu tăierea împrejur. Căci ei înşişi vor da cuvint despre aceasta îna- 
intea lui Dumnezeu, şi Dumnezeu nu Se va milostivi de faţa lor, nici Se va ru- 
şina că sînt mari (exarhi) ai Apostolilor, căci „Dumnezeu nu caută la fața 
omului”. Vezi însă — o, cititorule! — că nu a zis: „oricum sînt acum”, ci: „ori- 
cum au fost cîndva”. ca să arate că acum Apostolii au încetat de a propovădui 
aşa şi a primi tăierea împrejur. fiindcă propovăduirea evangheliei a strălucit 
pretutindeni şi credinţa lui Hristos a sporit şi a crescut. Pavel zice însă acestea 
nu pentru ca să-i defaime pe Apostoli, ci ca să-i folosească pe cei ce îl auzeau. 


! Tilcuind aceasta, Fotie zice cu chip de nedumerire: „Dacă Tit n-a fost silit a se tăia îm- 
prejur nici pentru frații mincinoşi ce se îndesaseră pe ascuns, pentru ce l-a tăiat imprejur pe 
Timotei?” Și tot el răspunde că nici pe acela nu l-a tăiat imprejur pentru traţii mincinoşi — să 
nu fie! — ci ca să-i dobindească pe cei ce se sminteau pentru slăbiciunea cugetărilor. Căci pen- 
tru cei slabi de socoteală webuie a face pogorămint, spre vindecarea blindă a bolii, iar celor ce 
năvălesc din răutaie şi din vicleană socorință se cuvine a nu ne îndupleca nici cît de puţin 
Caci aceştia nu numai că nu au trebuinţă de vindecare, patima intărindu-se întru dinşii mai 
presus de toată vindecarea, dar şi pe cei de lingA dinşii caută să-i umple de boala lor. Pentru 

asta zice şi dumnezeiescul Pavel: „nu ne-am plecat lor nici un ceas”. (n. aut.) 


APITOLUL II 


Căci mie, cei ce se socotesc nu mi-au adăupat nimic mai mult, 


Dumnezeu — zice — va purta grijă pentru Apostolii cei mari şi aleşi, „ori- 
cum ar Îi fost cindva”, iar eu aceasta știu, că ei nu mi s-au împotrivit cu nimic 


şi nici n-au adăugat ceva mai presus de propovăduirea mea. 


7 ci dimpotrivă, ştiind ei că mi s-a încredințat evanghelia 
netăierii împrejur, precum lui Petru a tăierii împrejur, 

8 că Cel ce a lucrat cu Petru spre apostolia tăierii împrejur 
a lucrat şi cu mine la „neamuri”. 

9 Şi, cunoscînd darul lui Dumnezeu dat mie, lacov, Chifa şi loan, 
cei ce erau socotiți a fi stilpi, ne-au dat mie şi lui Varnava 
dreapta împărtăşirii, ca noi |să propovăduim] la „neamuri”, 
iar ei la tăierea împrejur, 


Unii tîlcuiesc zicerea aceasta așa; Nu numai că Apostolii cei aleşi nu au în- 
dreptat nimic din propovăduirea mea, ci, dimpotrivă, ei s-au îndreptat din pro- 
povăduirea mea. Dar înțelegerea lui Pavel nu este aşa, căci cum s-ar fi indrep- 
tat Apostolii cei mari din propovăduirea lui Pavel, cind fiecare dintr-inşii era 
desăvirşit? Dar Pavel zice aceasta cu chip săritor, care se netezeşte aşa: „ci, 
dimpotrivă, mi-au dat dreapta impărtășirii”, apoi celelalte cuvinte sînt în mij- 
loc, „ştiind că mi s-a încredințat evanghelia netăierii împrejur”, şi celelalte. 
Atit de departe — zice — erau Apostolii de a mă îndrepta, încît m-au şi lăudat şi 
s-au unit într-un glas ca eu şi cu Varnava să propovăduim evanghelia la „netă- 
ierea împrejur”, adică la „neamuri”, iar ei să propovăduiască la „tăierea im- 
prejur”, adică la Evrei. Căci aici Pavel nu numeşte „tăiere împrejur” şi „netă- 
iere imprejur” înseşi lucrările goale ale tăierii şi ale netăierii imprejur, ci-i nu- 
meşte pe cei netăiaţi împrejur. adică pe „neamuri”, şi pe cei tăiați imprejur, pe 
Evrei. Şi Pavel se arată aici de o cinste cu Petru, fiindcă spune că Însuşi Dum- 
nezeu, Care i-a dat lui Petru lucrarea evangheliei şi apostolia către Evrei. i-a 
dat şi lui apostolia către „neamuri”. Şi vezi cum a arătat că propovăduirea sa a 
fost plăcută nu numai Apostolilor, ci şi lui Dumnezeu, căci zice: „cunoscind 
Apostolii darul lui Dumnezeu care mi s-a dat”. Şi nu a zis: „auzind”, ci: „cu- 
noscînd din lucrările înseşi”. Căci — zice — dacă propovăduirea mea nu ar fi 
fost plăcută lui Dumnezeu, cum mi-ar fi dat El darul Său? Ascultă însă cum 
pomeneşte Pavel pe cei trei Apostoli mai aleşi. pe Petru, pe lacov! şi pe loan. 


Se vede că Pavel îl numeşte aici pe lacov „fratele lui Dumnezeu”, de care a pomenit şi 
mai înainte, zicînd: „lar pe altul dintre Apostoli nu am văzut, fără numai pe lacov «fratele 

cu laudă şi cu orație. Căci zice pentru dinşii: „cei ce sint socotiți a fi stilpi”, 
adică: Cei mari, pe care toți îi laudă şi îi slăvesc în toate părţile, aceștia sînt 
care mărturisesc că propovăduirea mea este plăcută lui Hristos. De aceea, 
„ne-au a dat mie şi lui Varnava dreapta împărtăşirii”, adică s-au unit şi ne-au 
făcut părtași ai lor, şi au arătat că le place propovăduirea mea, pentru că nu se 
osebeşte cu nimic de a lor. 


10 numai să ne aducem aminte de cei scăpătați (săraci), 
ceea ce m-am şi sîrguit a face eu însumi. 


Ne-am împărțit — zice — cu ceilalți Apostoli la propovăduirea evangheliei, 
şi aceia propovăduiau la Evrei. iar eu şi Varnava la „neamuri”. Pe cei scăpă- 
taţi însă nu i-am împărțit, ci îi aveam de obște şi aceia, şi noi. Căci în lerusa- 
lim erau mulți Creştini care crezuseră dintre Evrei ale căror averi fuseseră ră- 
pite de către Evreii necredincioși, şi erau atit de lipsiţi, încît nu aveau nici hra- 
na cea de nevoie. Fiindcă Elinii nu-i vrăjmășuiau atît pe cei ce credeau în 
Hristos dintre Elini, precum Evreii pe cei ce crezuseră dintre Evrei. De aceea, 
Pavel avea pentru dinşii multă purtare de grijă, ca să le iconomisească cele de 
trebuință, precum chiar el mărturiseşte aici, zicînd: „m-am sîrguit a face 
aceasta eu însumi”. Fiindcă totdeauna se silea să adune milostenie de la Creş- 
tinii din ..neamuri”. ucenicii săi, şi să o aducă singur la Ierusalim sau să o tri- 
mită cu alții. 


1] lar cînd a venit Petru în Antiohia, i-am stat împotrivă pe față, 


Mulţi socotesc că Pavel îl prihăneşte aici pe Petru ca pe un fățarnic, dar lu- 
crul nu este așa, căci toate cîte se văd că le-a zis Pavel împotriva lui Petru i 
le-a zis şi le-a făcut după iconomie. Iar pricina iconomiei a fost aceasta: aflîn- 
du-se în lerusalim, Petru îngâduia a se tăia împrejur fiii Evreilor credincioşi, 
fiindcă nu era cu putinţă a-i smulge din Lege dintr-o dată. lar cînd a venit în 
Antiohia, minca împreună cu cei din „neamuri” şi netăiați împrejur şi petrecea 
împreună cu dînşii cu slobozenie. Dar, pentru că s-a întimplat a veni în Antio- 


Domnului»“ (Galateni 1:19). Şi după puţin va vorbi despre acesta: „că, mai înainte de a veni 
unii de la Iacov” (Galateni 2:12), de la tratele Domnului adică — precum tilcuieşte Teofilact — 
căci lacov fratele lui loan se vede a fi luat cununa muceniciei mai înainte, precum mărturisesc 
Fapiele. (n. aut.) 

' Milostenia aceasta către „sfinţii din Ierusalim”, anume căwe Creștinii scăpătaţi ce se 


aflau în Ierusalim, se vede că o pomeneşte Pavel mai ales: / Corinteni 16:1; 2 Corinteni 8:4, 
9:1; Romani 15:26. (n. aut.) 

hia oarecari lerusalimiteni ce crezuseră din Evrei, Petru se ferea de cei din 
„neamuri”, şi nu mînca și nu petrecea împreună cu ei, ca mai inainte, întii ca 
să nu-i smintească pe acei lerusalimiteni, şi a doua ca să-i dea lui Pavel prilej 
binecuvîntat să-l mustre. De aceea l-a şi mustrat Pavel pe Petru, iar Petru a su- 
ferit mustrarea fără nici o stare împotrivă, căci în acest chip ar fi urmat ca le- 
rusalimitenii, ucenicii lui Petru, să se strămute de la tăierea împrejur şi de la 
obiceiurile Legii, văzînd că învățătorul lor e mustrat de Pavel, iar el tace, nea- 
vînd ce să zică. Deci, a sta Pavel împotriva lui Petru, era numai o formă de 
luptă, iar nu luptă cu adevărat. Pentru că, dacă ar fi fost cu adevărat luplă. Pa- 
vel nu l-ar fi mustrat pe Petru înaintea lerusalimitenilor acelora, ucenicii lui 
Petru, căci i-ar fi smintit foarte pe aceștia, văzind cum se luptă căpeteniile 
Apostolilor. Însă lupta aceea închipuită întru arătare s-a făcut îndreptare a 
ucenicilor, și de aceea nici Petru nu a zis ceva împotrivă, arătind că primea şi 
suferea această stare împotrivă a lui Pavel pentru iconomie. 


căci era osîndil. 


Nu a zis că Petru era osindit de el, ci de obşte, de toți cei ce nu ştiau icono- 
mia pe care o făcea, şi socoteau că Petru este fățarnic şi că, atita vreme cit nu 
se aflau lerusalimitenii în Antiohia, minca și petrecea împreună cu cei din 
„neamuri”, iar cînd au venit aceia s-a sfiit de dînşii.. Oarecari însă au înțeles 
că Petru era mai înainte osîndit fiindcă mîncase impreună cu Corneliu cel de 
alt neam, precum mărturisesc Faptele (capitolul 10) şi de aceea acum. cind 
veniseră în Antiohia lerusalimitenii, s-a temut ca nu cumva să-l osindească ia- 
răşi. De aceea s-a sfiit şi s-a osebit de cei din „neamuri”, și aceasta a fost pri- 
cina pentru care i-a stat împotrivă Pavel. 


! Dar pentru ce a tăcut Pavel şi nu a spus că Petru făcea iconomie iertînd taierea împrejur, 
şi că din iconomie nu petrecea împreună cu „neamurile” cele netăiate imprejur? Înțeleptul Fo- 
tie răspunde, zicînd: „Dacă ar fi spus că Petru iartă tăierea împrejur din iconomie, Pavel ar fi 
întărit ceea ce voia să Surpe, adică a se primi tăierea împrejur. Căci cei ce ar fi auzit ar fi zis: 
Dacă Petru face bine îngăduind tăierea împrejur din iconomie, atunci tu — o, Pavele! — de ce 
nu o îngădui, şi de ce osîndeşti ceea ce numeșşti iconomie” lartă dar să se facă şi nu o opri. și 
numeşte-o cum vrei, ori iconomie, ori dogmă şi amănunţime! Căci sufletul ce iubeşte un 
lucru, îndată ce apucă puţin prilej, mai mult se apropie şi se împletește cu acela. Așadar, pen- 
tru a nu cugeta şi a zice acestea cei ce luau aminte la Lege, Pavel nu a vorbit din înţelepciune 
de iconomia lui Petru şi a osîndit aspru fapta aceasta a tăierii împrejur, mustrindu-i pe cei ce o 
iartă ca pe unii fără de lege, ca prin mustrarea cea aspră să-i inspăiminte şi să-i indrepteze pe 
cei ce cu adevărat făceau fărădelege tăindu-se imprejur. De aceea, nu se lepăda a-i numi osin- 
diți şi fățarnici, zicînd că nu umblă drept pe picioare. (n. aur.) 

12 Căci, mai înainte de a veni unii de la Jacov, 
minca împreună cu „neamurile”, iar cînd au venit ei, 
se sfia şi se osebea pe sine, temîndu-se de cei din tăierea împrejur. 


Aici, spune şi pricina pentru care aceia il osindeau pe Petru: De la Iacov — 
zice — „fratele Domnului”, cel ce învăţa în lerusalim ca episcop al lor, s-au tri- 
mis din ludeea în Antiohia oarecari Creştini care crezuseră în Hristos dar încă 
țineau Legea Veche. Văzîndu-i pe aceştia şi temîndu-se nu de a se primejdui 
el însuși, ci pentru a nu-i sminti pe dinşii şi a-i face să se despartă desăvirşit 
de credinţa lui Hristos. Petru s-a osebit de împreuna-petrecere cu cei din „nea- 


muri”. Deci — văzind că Petru face aceasta, dar neştiind pentru ce o face — unii 
îl pnhăneau pe el. 


13 Și împreună cu el s-au fățărnicit şi ceilalți ludei, 
încît şi Varnava a fost tras în fărărnicia lor. 


Pavel numește „fățărnicie” lucrul şi iconomia lui Petru, o dată pentru că nu 
voieşte să arate cu ce socoteală şi scop se osebea Petru de petrecerea împreună 
cu cei din ..neamuri” şi alta încă pentru ca să smulgă din rădăcină aşezarea şi 
plecarea Galatenilor către Legea Veche. lar „ceilalți ludei” sînt numiti de Pa- 
vel nu aceia ce veniseră de la Ierusalim, ci aceia ce se aflau în Antiohia, care, 


văzîndu-l pe Petru că se osebeşte de împreuna petrecere cu cei din „neamuri”, 
s-au osebit şi ei. 


14 lar cînd am văzut că nu umbla drep! pe picioare 
către adevărul evangheliei, i-am zis lui Petru înaintea luturor: 


Să nu te tulbure — o, cititorule! — cuvintele acestea goale ale lui Pavel, anu- 
me că ..nu umbla drept pe picioare către adevărul evangheliei”. Pentru că el 
nu zice acestea ca să-l defaime pe Petru. ci pentru aceia ce aveau să se folo- 
sească din vestea că Petru a fost certat şi mustrat că ține obiceiurile Legii. De 
aici, oricine ar fi avut dreptate a le zice lor: Dacă pînă şi Petru a fost mustrat 
pentru obiceiurile Legii, cum mai cutezați voi a le păzi de aici încolo? Pentru 
aceasta l-a certat şi l-a mustrat Pavel pe Petru înaintea tuturor, ca să audă ace- 
ia şi să se teamă că stilpul cel atît de mare al Apostolilor a fost certat şi nu a 
avut cu ce se dezvinovăţi., 


' jcumenie zice însă că Pavel, voind să arate iconomia cu care Petru se osebea pe sine-şi 
de „neamuri, a zis că „nu umblă drept pe picioare către adevărul evangheliei”, precum şi mai 
sus a zis că el „se fătămicea”. Şi nu umbla drept cu aceştia după adevărul evangheliei pentru 
că adevărul evangheliei acesta este: nici a tăia imprejur, nici a se osebi cineva de „neamuri” şi 
de cei neiăiaţi împrejur, de vreme ce „în Hristos nu este tăiere împrejur, nici netăiere împre- 
jur, nici iudeu, nici Elin'” (Cofoseni 3:11). (n. aut.) 

[ar Evsevie a! Chesariei zice că Pavel nu l-a certat pe marele Petru, căpele 
nia, ci pe un alt Chifa, unul din cei 70 de Apostoli. Evsevie zice că nu era de cu 
viință a avea a doua oară certare și mustrare Petru, care s-a dezvinovăţit la ince- 
putul propovăduirii sale, cînd unii s-au smintit pentru că a mincat împreună cu 
Commeliu cel de alt neam.' Dar ar putea zice cineva către Evsevie: O, prea-înţe- 
leptule! — nici noi nu zicem că Petru a fost certat de Pavel pentru că nu ar [Îi ştiut 
cuviința, ci că a suferit certarea lui Pavel de voia lui, ca să se indrepteze ceilalți. 


Dacă tu, ludeu fiind, vieruieşti ca „neamurile”, şi nu ca Iudeii, 
de ce-i sileşti pe cei din „neamuri” a viețui iudaiceşte? 


Cu aceste cuvinte, Pavel mai că strigă către cei tnmişi de la Iacov care erau 
de faţă şi către toți Creştinii ce țineau Legea: Urmaţi învățătorului vostru Pe- 
tru, fraţilor, pentru că şi el, ludeu fiind, iată că a mincat cu cei din „neamuri 
Vezi dar că Pavel îl mustră pe Petru pentru folosul ucenicilor săi, adică al ace- 
lora din „neamuri”, fiindcă Petru îi silea să se taie împrejur şi să păzească cele 

———,ale ludeilor, cu mustrarea aceasta urmînd ca propovăduirea lui Pavel să se 


E % | facă mai bine primită de ucenicii săi. 

a £ acei aibe | fe 4 

lu 15 Noi sîntem ludei din fire, iar nu păcătoşi din „neamuri. 

Ti 

s- 

5 E Zice: Noi — care „sîntem ludei din fire”, adică nu nememici [,,venetici”. n 
Ia E m.] veniţi la religia ludeilor din alte neamuri, ci sîntem naşterea părinților şi a 
| m «| strămoşilor ludei, crescuţi şi hrăniţi cu obiceiurile Legii Vechi - am lăsat 
= 8] această petrecere a noastră şi cele ale Legii şi am năzuit la credinţa lui Hristos. 

ARE 
—” 16 Știind însă că omul nu se îndreptează din faptele Legii, 


ci numai prin credinta lui lisus Hristos, am crezul şi noi 
în Hristos lisus, ca să ne îndreptăm din credinta lui Hristos, şi nu din 
faptele Legii. Căci nici un trup nu se va îndrepta din faptele Legii.” 


' Cînd s-a suit Petru în lerusalim şi cei din tăierea împrejur cîmeau către dinsul, zicind că a 
intrat la bărbaţii care nu aveau tâiere imprejur şi a mincat împreună cu dinşii, atunci e! a povesti! 
vedenia pe care o văzuse pogorindu-se din cer ca un giulgiu, şi că Duhul cel Sfint i-a zis să 
meargă împreună cu cei trei bărbați trimişi de Comeliu, şi că, îndată ce a inceput a le grâi lor cu- 
vintul lui Dumnezeu, a căzut Duhui ce! Sfint peste cei ce erau împreună cu Corneliu şi celelahe 
pe care vezi-le la Fapte, capitolul 11. Şi aşa, auzind acestea, Evreii s-au liniştit şi au slâvit pe 
Dumnezeu, zicind: Cu adevăra!, Dumnezeu a dal şi „neamurilor” pocăință spre viață. (n aut) 

? lcumenie vrea ca toate cuvintele acestea să fi fost zise de Pavel câtre Petru înaimea tutu- 
ror, însă mai încolo tot el zice că starea impotrivă câtre Petru au fost doar acele cuvinte: „Da- 

Vezi că Pavel le zice aici pe toate cu încredințare şi cu amănuntul: Căci noi 
— zice — ne-am lepădat de Lege nu pentru că ar fi vicleană şi rea — precum hu- 
leau Maniheii — ci pentru că e slabă şi neputincioasă a ne îndrepta. Fiindcă ni- 
meni — zice — nu putea să îndeplinească faptele și poruncile Legii, care erau 
grele şi cu anevoie de isprăvit nu pentru mărimea lor, ci mai mult pentru mic- 
şorătatea lor, adică pentru luarea-aminte a îndatoririlor ei cele mici și proaste. 
Sau și altfel: Noi ne-am lepădat de Lege pentru că nu sfințea sufletul, ci cură- 
țea numai spurcăciunea trupului: pentru aceasta dar şi tăierea împrejur este de 
prisos şi zadarnică. lar mai departe are să spună că tăierea împrejur este chiar 
primejduitoare, fiindcă îi desparte pe oameni de la Hristos. 


17 Dacă însă, căutind a ne îndrepta întru Hristos, 
ne-am afla păcătoşi şi noi înşine, este oare Hristos slugă a păcatului? 


Zice: Noi, Creştinii ce am crezut dintre Evrei, am căutat a ne îndrepta întru 
Hristos şi pentru aceasta am lăsat Legea. Şi — fiindcă, precum ziceţi voi, Gala- 
tenii, este păcat a lăsa cineva Legea — atunci Hristos ne-a aruncat întru acest 
păcat, căci pentru Dinsul am lăsat toate obiceiurile Legii. Incît — după cele 
zise de voi — înseamnă că Hristos nu numai că nu ne-a îndreptat, dar ni S-a fă- 
cut şi pricinuitor de mai mult păcat şi osîndă, fiindcă ne-a înduplecat să lăsăm 
Legea şi să-l urmăm Lui. 


Să nu fie! 


Fiindcă a adus cuvintul la o înțelegere necuvenită, anume că Hristos S-a fă- 
cut pricinuitor de păcat, Apostolul nu a avut trebuință a tăgădui cu multe cu- 
vinte necuviinţa aceasta, ci s-a mulțumit să spună să nu fie să fi fost Hristos 
pricinuitor de păcat! — cuvint tăgăduitor pe care Pavel obişnuieşte a-l zice tot- 
deauna la lucrurile acelea ce sint cu totul oprite și învederat necuviincioase. 


18 Căci, dacă zidesc iarăşi ceea ce am strical, 
mă arăt pe mine însumi călcător de poruncă. 


Vezi — o, cititorule! — înțelepciunea marelui Pavel: Galatenii ziceau că cel 

ce va dezlega Legea este călcător de Lege, iar Pavel o arată pe cea cu totul 

„dimpotrivă, anume că cel ce păzeşte Legea este câlcător de poruncă, căci cal- 
că nu numai credința lui Hristos, ci şi insăși Legea cea Veche! Fiindcă Legea 

e ge a ied N a 

că tu, iudeu fiind, viețuieşti ca unul din «neamuri», şi nu ca un ludeu, de ce-i mai sileşti pe cei 


«neamuri» să vieţuiască evreieşte?"; şi zice că toate celelalte s-au zis câtre Galateni, dar că se 
pot potrivi şi lui Petru. [...] (n. au.) 

— zice — m-a povăţuit la credinţa lui Hristos şi m-a induplecat să o las pe ea şi 
să urmez lui Hristos. Dar Apostolul va arăta aceasta mai încolo, acum însă zi- 
ce că Legea a încetat şi că aceasta am mărturisit-o noi. cei ce am crezut in 
Hristos dintre Evrei, fiindcă am stricat-o și o am făcut-o nelucrătoare, despăr- 
țindu-ne de dinsa şi lăsînd-o. Aşadar, dacă ne-am sili să punem iarăşi Legea 
înainte şi să lucrăm obiceiurile ei, negreşit ne facem călcători de poruncă, fi- 
indcă o lăudăm pe ceea ce a fost stricată de Dumnezeu. 


19 Căci eu, prin Lege, am murit Legii. 


Aici, Apostolul arată cum a stricat Legea şi zice: Prin legea darului şi a 
evangheliei, eu am murit Legii celei Vechi a lui Moisi. Sau, se înțelege şi aşa: 
Eu am murit Legii prin Lege, adică însăşi Legea aceasta, prin cuvintele lui 
Moisi şi ale Proorocilor, m-a povățuit să nu mai iau aminte la dinsa, ci la Hris- 
tos. Căci Moisi şi Proorocii, proorocind despre Hristos, îi învaţă pe toţi să 
creadă întru Dinsul, şi de aceea, dacă eu iarăşi iau aminte şi urmez Legea. calc 
însăşi Legea aceasta. Sau, se înțelege și aşa: Legea poruncea ca acela ce ar fi 
călcat poruncile ei să fie pedepsit şi să se omoare. Astfel încît, de vreme ce Le- 
gea era cu neputinţă a se îndeplini și a se păzi de oameni, eu, cel ce luam amin- 
te la Lege, am fost omorit de dinsa pentru că nu puteam să o păzesc; deci. de 
aici înainte să nu-mi mai poruncească Legea mie, celui ce am muri! despre dîn- 
sa cu îndoită moarte: cu moarte sufletească, pentru că păcătuiesc. neputind îm- 
plini poruncile ei, şi cu moarte trupească, fiindcă ea îi osîndeşte la moarte pe cei 
ce o calcă. De aceea, cum voi lua mai mult aminte la dinsa, care mă omoară? 


Ca să viez lui Dumnezeu, m-am răstigni! împreună cu Hristos, 


Pentru a nu zice cineva: Şi cum viezi tu — o, fericite Pavele! — de vreme ce 
ai zis mai sus că ai murit din pricina Legii? — pentru aceasta zice aici aşa: Le- 
gea, viu fiind, m-a omorit; iar Hristos, luîndu-mă mort de la Lege, m-a făcut 
viu, fiindcă m-am răstignit în chip gîndit şi am murit împreună cu El întru 
Sfintul Botez. Fiindcă botezul este închipuire a crucii, a morţii, a îngropării şi 
a învierii Domnului. Și — zice — minunea este îndoită, pentru că Hristos m-a 
făcut, dar şi pentru că, prin moartea Sa, m-a făcut viu. 


1 ar Coresi, tilcuind aceasta, zice că cel ce Î! iubeşte pe Hristos se preface în chipul lui 
Hristos. (...] De aceea, dacă-L iubeşti pe Dumnezeu, vei fi Dumnezeu; iar dacă-l iubeşti pe 
diavolul, diavol vei fi; dacă iubeşti trupul, trup vei fi. la aminte că lucrul ce! dintii al iubirii 
dumnezeiești este a-l uni pe cel ce iubeşte cu cel iubit. De aceea a zis dumnezeiescul Dionisie 
că numele iubirii dumnezeieşti este unitor de putere, şi de ținere împreună şi mai cu deosebire 
de amestecare întru bine şi întru bunătate (Despre numirile dumnezeieşti, capitolul 4). A doua 
lucrare a iubirii dumnezeiești este cea deopotrivă — precum zice aici Pavel: Aşa cum Hristos 

20 şi nu mai viez eu, ci Hristos viază întru mine. 


Zicînd: „m-am răstignit împreună cu Hristos” Apostolul a arătat ghicitoreş- 
te botezul. ŞI, zicînd: „şi nu mai viez eu”. a arătat vicţuirea Creştinilor cea da- 
torată după botez. prin care mădularele noastre se omoară spre a nu lucra pă- 
catul:; „ci Hristos viază întru mine”. adică: Nici o faptă trupească sau pornire 
sufletească nu se face întru mine afară de cele ce voieşte Hristos. Ci Hristos 
este Cel ce face toate întru mine, şi mă ține şi mă stăpineşte — adică: Voia mea 
este moartă, iar voia lui Hristos este vie întru mine şi-mi ocirmuieşte viaţa.! 


S-a răstignit pentru mine, tat astfel şi eu deopotrivă mă răstignesc împreună cu Hristos. A tre- 
ia, a-l face pe cel ce este iubit să-l iubească pe cel ce îl iubeşte şi a-l inchipui intru toate cele 
ce se văd şi se gindesc, lar a patra lucrare a iubirii dumnezeieşti este a pricinui uimire iubitori- 
lor. Pentru aceasta a zis dumnezeiescul Dionisie: „Dumnezeiasca iubire este incă şi uimitoare. 
nelăsind pe iubitorii săi a fi ai lor, ci ai celor iubite de dinşii. adică ai darurilor dumnezeieşti'' 
(Despre numirile dumnezeieşti, capitolul 4). Despre aceasta scria, arzindu-se de iubirea lui 
Hristos, şi dumnezeiescul Ignatie, zicind câtre Romani: „Dragostea mea s-a răstignit.” Pentru 
aceasta a zis şi Sfintul Grigorie al Nissei despre Pavel că dragostea l-a făcut pe el a nu simți 
nici indulcire. nici durere, mici frică, nici cît de puţină plecare omenească, ci a se schimba cu 
totul în Hristos. Pentru această dumnezeiască dragoste a lui Dumnezeu, Andrei, osîndindu-se 
la cruce de câtre Egheat. ishemonul Ahaei, zicea: „O cruce! — eu, care de demult te doream. 
iată, acum dobindesc plinirea dorului meu.” Pentru dragostea dumnezeiască, Petru i-a spus lui 
Nero să-l răstignească cu capul în jos. Pentru dragostea dumnezeiască s-a răstignit Filip. în 
vremea Chesarului Claudiu — precum zice Evsevie. Pentru dragostea dumnezeiască s-a răstig- 
nit Sixtus, în vremea împăraților Decius şi Valerian - după Prudențiu. Pentru dragostea dum- 
nezeiască s-a răstignit Dionisie, după multe munci. în vremea lui Adrian. Pentru dragostea 
dumnezeiască s-a răstignit, în ziua Vinerei celei Mari, Sfintul Mucenic Caliopie, ucenicul lui 
Dionisie — după Sirul (Vezi şi subinsemnarea zicerii „şi pe vrăjmaşii crucii”, Filipeni 2:18, şi 
subinsemnarea zicerii „iar mie să nu-mi fie a mă lAuda decit numai în Crucea Domnului nos- 
tru lisus Hristos”. Galateni 6:16). (n. aut.) 

lar Sfintul Dionisie Areopagitul tilcuieşte aceasta mai înalt. ca o ispravă a iubirii dumne- 
zeieşti uimitoare ce era întru Pavel, zicind aşa: „Este insă şi iubire dumnezeiască uimitoare, 
care nu-i lasă pe iubitori a fi ai lor, ci ai celor iubiţi de ei. De aceea, şi marele Pavel, fiind cu- 
prins de iubire dumnezeiască şi împărtăşi! de puterea e: uimitoare, zice cu indumnezeită gură: 
«nu mai viez eu, ci Hristos viază întru mine», ca un adevărat iubitor uimit, precum zice chiar 
el lui Dumnezeu. Şi nu mai trăieşte viaţa sa. ci viața Celui iubit de dînsul, ca una foarte iubi- 
tă” (Despre numirile dumnezeieşti, capitolul 4) 

Încă şi marele Grigorie al Tesalonicului zice, în epistola către Achindin: „Vezi descoperii 
că darul este nezidit, dar şi isprava lucrării celei de acest fel a lui Dumnezeu este nezidită. 
Aceasta dar înțelege şi marele Pavel zicind că nu mai viază viaţa cea vremelnică, ci pe aceea 
dumnezeiască şi pururea vecuitoare a Cuvintului ce locuia într-însul, care. cu darul, s-a făcut 
fără de inceput şi fără de sfârşit.” lar după puţine zice iarăşi: „Pînă a început a vieţui Viata cea 
după porunca lui Dumnezeu, făcută din neființă, Pavel era zidit; iar cind nu o mai viețuia pe 
aceasta, ci pe aceea ce i s-a făcut prin locuirea lui Dumnezeu într-insul, s-a făcut nezidit, cu 
darul dobindindu-L. pe Dumnezeu-Cuvintul, viu şi lucrind intru el." 

Deci. dacă eu viez intru Dumnezeu altă viaţă decit cea a lumii şi dacă m-am 
omorit, este arătat că nu mai pot păzi nimic din ale Legii. 


Iar ceea ce vie: acum în trup, viez întru credinţa Fiului lui Dumnezeu, 


Zice: Cele de mai sus le-am zis pentru viața sufletească și gindită. dar şi pen- 
tru însăşi această viaţă simțită pe care o trăiesc acum, despre care vei afla că 
mi-a dat-o Hristos. Căci Legea - nepăzindu-se, ci câlcindu-se de oameni - i-a 
osindit pe toţi sub pedeapsă și moarte. Şi nimic nu oprea a se omori şi a se pier- 
de toţi. ca nişte călcători ai Legi, precum. în vremea Potopului. s-au pierdut toți 
oamenii călcăton ai legii celei fireşti. inainte de Legea scrisă. Venind însă Hris- 
tos, El ne-a izbăvit de osinda aceasta a Legii şi de pieire și ne-a îndreptat prin 
moartea Sa. De aceea. și faptul că vieţuim simţitor şi în trup îl avem pentru cre- 
dinţa în Hristos, Care ne-a îndreptat și ne-a slobozit din primejdia morţii. 


a Celui ce m-a iubii şi S-a dat pe Sine pentru mine. 


Pentru ce zice Pavel aici că Hristos l-a iubit şi S-a dat pe Sine pentru 
dragostea lui, de vreme ce Hristos i-a iubit pe toţi oamenii şi S-a dat pentru 
toți? Spre dezlegarea acestei nedumeriri. răspundem că Pavel — socotind de 
ce răutăţi ne-a slobozit Hristos și ce bunătăți ne-a dăruit, şi aprinzindu-se de 
dragoste — a numit a sa, osebită. omeneasca dragoste şi darea lui Hristos 
pentru toţi, așa cum şi Proorocii Îl numesc Dumnezeu ..al lor” pe Dumnc- 
zeul cel de obşte al tuturor oamenilor, după zicerea psalmică: „Dumnezeule. 
Dumnezeul meu, ia aminte de mine!” (Psalmul 17:3) şi după multe alte zi- 


Mai aceleaşi cuvinte ale lui Pavel le zice şi purtătorul de Dumnezeu ignalie. arzindu-se de 
aceeași iubire dumnezeiască: „Nu mă îndulcesc de hrana stricăciunii. nici de indulcirile vieţii 
acesteia. Piinea lui Dumnezeu o voiesc, piinea cerească, piinea vieţii. Şi băutură voiesc bău- 
tura Lui, care este iubire nestricăcioasă şi viaţă nesfirşită. Nu mai voiesc a vieţui după oa- 
meni. Aceasta va fi însă dacă veți voi voi. «M-am răstignit impreună cu Hristos şi de acum nu 
mai viez eu, fiindcă viază intru mine Hristos»” (epistola câtre Romani). Vezi şi subinscmna- 
rea zicerii „căci ați murit, şi viața voastră s-a ascuns impreună cu Hristos intru Dumnezeu” 
(Coloseni 3:3). lar cum că trei însemnări are viața, vezi la tilcuirea zicerii „că mie a vicţui 
Hristos îmi este” (Filipeni, capitolul 1:2). 

lar Grigorie al Nissei, tilcuind aceasta, zice: „Deci dar. dacă nu mai viază Pavel, cel ce s-a 
răstignit lumii, ci Hristos viază înur-insul. tot ce s-a făcut şi s-a zis de către Pavel se pune după 
cuviință în seama lui Hristos, Cel ce vieţuia într-însul. Căci Pavel — cel ce a zis; «De câutaţi 
cercare de Hristos ce grăieşte întru mine» — zice că şi graiurile lui s-au grâit de liristos şi că 
isprăvile sale evanghelice nu sint ale lui, ci le afieroseşle darului lu; Hristos ce locuia în- 
tr-insul” (cuvint la zicerea „iar cînd se vor supune Lui toate” (în tomul 2). lar Vasilie cel Mare 
zice că „toți Creștinii ce s-au botezat sînt datori a zice întru adevăr cuvintul acesta al Aposto- 
lului: «lar de acum nu viez eu, ci Hristos viază întru mine »” Şi vezi cuvintele Sfintului Părin- 
te la subinsemnarea zicerii „prin care lumea s-a răstignit mie ” (Galateni 4:14). (n. aut ) 

ceri. despre care vezi la capitolul 1 al epistolei către Romani, stih 8. Şi alta 
încă, pentru ca să arate că orice Creştin se cuvine a mărturisi lui Hristos atit 
de multă mulțumire, încît să mărturisească chiar că doar pentru el singur ar 
fi murit Hristos. Căci această facere de bine au luat-o de la Hristos mai cu 
deosebire doar Creştinii ce au crezut într-Însul.! De aceea, orice Creştin 
care, în urma botezului şi după atîta facere de bine a lui Hristos, ar lua 
aminte la Lege, acela arată că Hristos nu a murit pentru dinsul. Şi apoi cum 
nu te înfricoşezi tu — o, nebunule Creştine, slujitorul Legii Vechi! — ci te în- 
torci iarăşi după botez la acea Lege, şi cu aceasta arăţi că moartea lui Hris- 
tos este netrebnică? la aminte însă la cuvîntul pe care-l zice Pavel aici, că 
Hristos S-a dat pe Sine la moarte de bună voie, pentru pricina ereticilor Ari- 
eni, care hulesc zicînd că Hristos S-a dat la moarte doar după porunca lui 
Dumnezeu-Părintele, şi nu după voia Sa. 


21 Nu lepăd darul lui Dumnezeu, 


Fiindcă cele zise mai sus erau din silogisme?” bănuitoare, acum Apostolul 
dogmatisește aici hotărîtor: Nu lepăd darul lui Hristos pe care mi l-a dăruit şi 
prin care m-a îndreptat fără de fapte cu moartea Sa, şi mai mult nu iau aminte 
la Lege şi la cele ale Legii. 


căci, dacă dreptatea este din Lege, atunci Hristos a murit în zadar. 


Dacă Legea — zice — are şi ea putere a-l mîntui şi a-l îndrepta pe om, atunci 
Hristos a murit în zadar şi fără folos. Fiindcă EI pentru aceasta a murit, ca să-i 
mintuiască pe oameni prin moartea Sa, căci Legea nu a putut face aceasta. De 
aceea, dacă Legea îl mîntuieşte pe om. moartea lui Hristos este de prisos. Vezi 
unde ajunge hula? 


' Despre aceasta, întru o unire cu Pavel, zicea cu dragoste şi purtătorul de Dumnezeu 
lenatie: „Pe lisus Îl iubesc, pe Fiu! lui Dumnezeu, pe Cel ce a murit Şi S-a sculat din 
morţi pentru mine” (Epistola către Romani). Şi iarăşi: „Pe Domnul Îl doresc, pe Fiul ade- 
văratului Părinte, pe lisus Hristos. Pe Acela Îl caut, Care a murit şi a înviat pentru noi! 
lertaţi-mă, fraţilor, să nu mă opriţi a ajunge la viață, căci lisus este viața credincioşilor! 
Sa nu-mi voiţi mie moartea, căci moarte este viața cea fără Hristos. Credeţi-mă că pe 
lisus Îl iubesc, pe Cei ce a murit pentru mine. Ce voi răsplăti Domnului pentru toate cele 
ce mi-a răsplătit mie?” (la fel). (n. aut ) 

- Silogism — raţionamem deductiv compus din trei părți, în urma căruia cea de a treia jude- 


cată (concluzia) se deduce din prima (premiza majoră), prin mijlocirea celei de a doua (pre- 
miza minoră). (n. m.) 

1 O, Galateni fără de minte! — cine v-a zavistuit pe voi 
a nu vă pleca adevărului, 


După ce a arătat că nu s-a hirotonisit Apostol de către oameni, nici prin vre- 
un om, Și după ce s-a făcut pe sine-și vrednic de crezare, Pavel le vorbeşte apoi 
Galatenilor cu mai multă stăpinire şi îndrăzneală. Şi, fiindcă urmează a cumpâni 
credința cu Legea, mai înainte îi numeşte pe Galateni „fără de minte”, nu ca şi 
cum ar călca legea lui Hristos, Care a poruncit a nu numi cineva pe fratele sâu 
„nebun” (Matei 5:22), dar mai ales păzind-o, pentru că nu se osindeşte cel ce ar 
numi „nebun” pe fratele său cu dreptate, ci acela ce l-ar numi aşa fără dreptate 
şi în zadar. lar toți Galatenii s-au numit de Apostol „fără de minte” cu dreptate, 
pentru că au rămas nesimțitori de atîtea bunătăţi şi faceri de bine ale lui Hristos, 
făcind netrebnică moanea lui Hristos. Vezi insă — o, cititorule! — că, după ce a 
dovedit către dînşii nelucrarea Legii, Pavel îi ceară, dar îndată încetează cera- 
rea. Pentru că nu le-a zis: „cine v-a amăgit””, ci: „cine va zavistuit?,” mai mă- 
surat, ca să arate că mai înainte făceau lucruri bune şi vrednice a fi pizmuite.! 
Pe lingă acestea, cu zicerea zavistiei şi a pizmuirii arată că cei ce induplecau a 
se tăia împrejur şi a păzi cele ale Legii Vechi nu au fost propovăduiton purtători 
de grijă pentru mintuirea lor şi nu-i învățau acelea pentru ca să îndeplinească 
lipsa faptelor bune ale Galatenilor, ci mai ales pentru ca să ciuntească şi să mic- 
şoreze fapta lor bună. Căci o astfel de răutate este zavistia: împiedecătoarea 
sporirii şi a creşterii celui zavistuit. Însă Pavel nu a zis aceasta pentru că zavislia 
ar avea atita putere spre a face acestea de sine, ci pentru că aceia ce-i învățau pe 
Galateni s-au pornit să-i înveţe aşa din zavistia şi pizmuirea lor. 


pe voi, cărora lisus Hristos vi S-a închipui! înaintea ochilor, 
între voi răstignil. 


De ce zice Pavel aici că Hristos S-a răstignit inaintea ochilor Galatenilor, 
de vreme ce Mintuitorul S-a răstignit în lerusalim?? Răspundem că zice aceas- 


' Teodorit a tilcuit aceasta aşa: „Cineva zavistuieşte pe unul imbelşugat, nu pe unul sârac; 
pe cei bine-norociţi, nu pe aceia nenorociţi. Deci cuvintul arată osîrdia lor de mai inainte inmu 
buna-cinstire de Dumnezeu, vădind şi parinteasca iubire de fii a Apostolului. Fiindcă-: plinge 
pe ei că au pierdut bogăția adunată, zicînd: Care demon zavistnic şi pizmuitor v-a jefuit bogaă- 
ţia voastră cea lăudată?” (n. aur.) 

* Măcar că — după Icumenie - Pavel nu a zis că Hristos S-a răstigit la Galateni, ci ca „S-a 
închipuit” răstignit, adică: Propovăduirea v-a zugrăvit vouă Crucea, iar voi, cu ochii credinţei, 
L-aţi văzut ca şi cum ar fi fost de faţă. Aceasta o zice şi Teodorit. [...] (n. aur.) 

TILCUIREA EPISTOLEI CĂTRE GALATENI 


1a pentru că, cu ochii credinței cei gînditori. Galatenii au văzut Crucea şi pe 
Miîntuitorul Hristos mai cu amăruntul şi mai curat decit cei ce erau de faţă în 
lerusalim şi pe Golgota, care în zadar L-au văzut, căci mulţi din cei ce L-au 
văzut atunci trupeşte nu s-au folosit cu nimic din privirea aceea. lar Galatenii 
şi toți Creştinii ce au crezut, deşi nu L-au văzut pe Domnul răstignit în chip 
simţitor şi cu înşişi ochii lor. prin credință însă şi cu piîndul L-au văzut mai cu 
amăruntul decit aceia. Zice: Vezi, Hristos „S-a închipuit răstignit între voi”, 
adică S-a zugrăvit. prin propovăduirea mea, iar voi, Galatenii, crezînd într-în- 
sa, L-aţi văzut ca şi cum ar Îi fost de faţă înaintea voastră. Cuvintele acestea 
sint pentru Galateni şi laudă, şi mustrare totodată: laudă, pentru că primiseră 
acestea cu atita credință; și mustrare, pentru că L-au lăsat pe Acela ce L-au 
văzut gol, răstignit și murind pe Cruce din dragoste pentru ei şi, fără a se ru- 
şina de Patimile Lui. au alergat la Legea Veche. Vezi însă — o, cititorule! — că 
Pavel a lăsat toate celelalte patimi. şi lucrări şi Tainele lui Hristos cele din ico- 
nomie pentru om, şi aduce în mijloc doar Crucea. căci mai ales Crucea a fost 
capul purtăni de grijă a lui Hristos pentru noi — precum zice Hrisostom. 


2 Numai aceasta voiesc a şti de la voi: 
Din faptele Legii ați luat Duhul, sau din auzirea credinței? 


Zice: De vreme ce voi, Galatenii, nu puteţi înțelege şi nu voiţi a socoti 
adincul iconomiei lui Hristos din multele cuvinte şi din dovezile cele îndelun- 
gate, vă zic numai aceasta în scurt şi lesne înțeleasă. Răspundeți-mi la această 
mică întrebare (precum zice Teodorit): De unde aţi luat Duhul Sfint şi aţi fă- 
cut atitea minuni şi semne? Din faptele Legii, sau din credință? Arătat este că 
din credinţă, de vreme ce pe cind țineaţi Legea nu aveaţi Duhul Sfînt şi nu fă- 
ceați minuni, Deci cum de aţi lăsat acum credința. care v-a dăruit Duhul cel 
Sfint, şi ţineţi iarăşi Legea? 


3 Afit de fără de minte sînteți? Începînd în Duhul, 
acum vă desăvirşiți în trup? 


larăşi îi ocărăşte şi îi numeşte „fără de minte”, la vreme potrivită. Se cuve- 
nea — zice — ca voi să adăugaţi şi să creșteți credința odată cu adăupirea şi 
creşterea vremii. Voi însă nu numai că nu aţi mers înainte și nu aţi crescut în 
credință, dar aţi făcut dimpotrivă şi v-aţi întors la cele din urmă. Căci a face 
voi semne, acesta era lucrul ce împlinea aşezarea voastră duhovnicească pe 
care o aveaţi şi la început, cind aţi crezut; iar a vă tăia imprejur, acesta este lu- 
crul trupesc și doveditor al așezării voastre trupeşti, pe care aţi dorit-o acum, 
la sfirşit. Nu a zis însă că se desăvirşesc în trup în chip lucrător, ci pătimitor, 

ca să arate că amăgilorii aceia ce crezuseră din ludei, luîndu-i în miinile lor pe 
Galateni, îi tăiau prin lăierea imprejur precum Jugănesc oamenii dobitoacele 
necuvintătoare. iar Teodorit zice că „«Duh» a numil daru 


|. iar «trup» vieţuirea 
după Lege, căci cele ale Legii erau trupeşti.” 


4 Aţi pătimit atîtea în zadar? — dacă a fost în zadar cu adevărat. 


Multe ispite suferiseră Galatenii pentru credința lui Hristos, şi de aceea, 
vrind să-i ruşineze. Pavel le zice: Aţi pătimil atitea şi atitea ispite în zadar şi fără 
folos? Căci, dacă vă tăiaţi imprejur, tot ce ați păumil mai înainte rămine ză- 
darnic şi nefolositor. Socotiţi — zice — cîtă pagubă v-au pricinuit şi de cite cu- 
nuni v-au lipsit amăpitorii aceia care vă învaţă să vă tăiaţi împrejur. Apoi, ca să 
le dea nădejde de pocăință şi de întoarcere la Hristos, adaupă acestea; „dacă a 
fost în zadar cu adevărat”, adică: Dacă aţi voi să vă deşteptaţi şi să vă pocăiţi, 
atunci nu veţi fi pătimit în zadar și fără folos cele dinainte, ci vă veţi incununa 
pentru ele. Din aceste cuvinte, să se ruşineze cei ce leapădă pocâința, cum erau 
schismaticii Novaţieni! Căci înşişi Galatenii au fost făcălori de minuni, şi măr- 
turisitori şi muceniciei, şi au căzut din credinţa lui Hristos; iar după ce au căzul, 
Pavel nu i-a lepădat, ci i-a primit cu dulceaţă la credinţă şi la pocăință. 


5 Deci Cel ce vă dă vouă Duhul şi lucrează întru voi puteri 
— din faptele Legii, sau din auzirea credinţei? 


Spuneţi-mi — zice — Dumnezeu, Cel ce v-a dat darul Duhului, încît a proo- 
roci cu acela şi a grăi în limbi, Dumnezeu, Cel ce lucrează întru voi puteri de 


! Oarecari din Părinţi au tilcuit zicerea „Aţi pătimit atitea în zadar, dacă a fost în zadar cu 
adevărat” așa: Pentru acelea mai mult aveţi să vă osîndiţi, căci, după ce aţi gustat din graiurile 
cele bune ale lui Dumnezeu şi aţi dobindit darul Lui, v-aţi întors la cele dinainte şi v-aţi lipsit 
de dar, făcindu-vă astfel vinovați de mai mare muncă, fiindcă zice Solomon: „Pentru cei mari, 
judecata va fi cumplită. Celor mici, Domnul le va arăta iertare şi milă, însă cei puternici vor fi 
pedepsiți cu străşnicie” (Înţelepciunea lui Solomon 6:5, 6). Într-un glas cu Părinţii aceştia Iîl- 
cuieşie şi Icumenie: „«În zadar» nu înseamnă pagubă, ci nici a lua, nici a da ceva. Dar cel ce a 
început cu Duhul, şi pentru aceasta a căzut în multe ispite, iar apo: s-a schimbat, nu numa: că 
a pătimit în zadar, dar a şi pierdut plăţile ispitelor, ce i se păstrau pentru necazurile suferite 
pentru Hristos.” Zice şi Vasilie cel Mare (în Cuvintul asupra celor ce se imbură), oarecum til- 
cuind zicerea aceasta, „în zadar”: „Cite zile ați adunat în zadar, dacă ar fi in zadar cu adevă- 
ral! Căci cel ce a ajuns la sporirea faptelor bune iar apoi s-a întors la obiceiul de mai inainte 
nu numai că s-a păgubit de plata celor făcute, dar se și învrednicește de mai grea osindire 
Căci, gustînd bunul grai a! lui Dumnezeu şi învrednicindu-se de cunoşiința darurilor. toate 
le-a vîndut, de o puţină îndulcire amăgindu-se.” (n. aut.) 

semne şi de minuni, pentru faptele Legii v-a dat darul acesta şi lucrează pute- 
rile acestea? Căci acestea lipsesc şi se cuvine a se înțelege aşa: Din faptele Le- 
gii v-a dat pe Duhul şi lucrează întru voi puterile? Pentru faptele Legii — zic — 
v-a dăruit vouă Dumnezeu acestea. adică S-ar mulțumi Dumnezeu de voi cînd 
păziţi cele ale Legii. sau vi le-a dăruit pentru credinţa ce ați arătat întru Hris- 
tos? Este vădit că pentru credinţă v-a dăruit vouă acestea! Deci cum ați lăsat 
credința cu care ați slăvit pe Dumnezeu şi năzuiţi iarăşi la Legea care a fost 
stricată şi care nu v-a dăruit nimic? 


6 Precum şi Avraam a crezul în Dumnezeu 
şi i s-a socotit lui ca dreptate (Facerea 15:6). 


Din semnele şi minunile ce ați făcut, trebuia — zice — să cunoaşteţi puterea 
credinței în Hristos. Dar, dacă nu ați cunoscut credința din semne, măcar pri- 
viți şi socotiți puțin la strămoșul vostru Avraam, a cărui laudă și veste e mare 
şi multă la voi, şi veți vedea că tot din credinţă s-a îndreptat şi el. Deci, dacă 
Avraam. cel ce a fost mai înainte de dar, s-a îndreptat prin credință, cu mult 
mai vîrtos voi, care v-aţi învrednicit a lua darul, sînteți datori a ţine credința 
cu care s-a îndreptat strămoșul vostru.| 


7 Să ştiţi dar că cei ce sînt din credință sînt fii ai lui Avraam. 


Fiindcă Galatenii se temeau ca nu cumva să cadă din rudenia Patriarhulu: 
Avraam, cu care mulți se cinsteau, dacă se vor lepăda de Lege şi de tăierea 
împrejur ce se dăduse lui Avraam, Pavel arată aici cu totul dimpotrivă, anume 
că credința în Hristos îi face fii ai credinciosului Avraam mai mult decit Le- 
gea şi tăierea împrejur. Pentru că Avraam a luat tăierea împrejur numai spre 
semn osebitor al credinţei ce se afla dinainte în lăuntru, în sufletul lui. 


8 Și Scriptura, văzînd dinainte că Dumnezeu îndreptează „neamurile” 
din credință, mai înainte a bine-vestit lui Avraam: 
„Întru tine se vor blagoslovi toate neamurile” (Facerea 12:3,; 22:18). 


Aici, Apostolul dovedeşte că cei ce au credința lui Avraam, aceia sînt şi fii ai 
lui Avraam, și aduce mărturie din Scriptură, unde zice: „Întru tine se vor blagos- 


' După Teodorit, Apostolul învață acestea mai pe larg în trimiterea către Romani, la capi- 
tolul 4, unde dovedeşte că Avraam s-a îndreptat din credinţă şi că fii ai lui Avraam sînt urmă- 
torii credinţei lui. (n. aut.) 

lovi toate neamurile”, in loc de: „întru urmarea credinței tale”,! Pe lingă acestea, 
arală însă aici cum credința este mai înainte decît Legea, căci credința singură l-a 
îndreptat pe Avraam încă mai înainte de a se da Legea, şi cum lucrurile ce se fac 
acum se întîmplă aşa cum a zis mai înainte Dumnezeu. Zice: Căci, „mai înainte 
văzînd Scriptura” — adică Dumnezeu, Cel ce a dat şi Scriptura, şi Legea — a îna- 
inte-cunoscut şi a înainte-hotărit să se îndrepteze oamenii nu din Lege, ci din 
credinţă. Și nu a zis că „i-a descoperit” sau că „i-a arătat” lui Avraam, ci că „i-a 
bine-vestit”, ca să înţelegi tu că şi Avraam se bucura, şi se veselea pentru chipul 
acesta al îndreptării, anume că prin credinţă au să se îndrepteze toate „neamuri- 
le”, şi dorea a se săvirşi lucrul acesta, stăpinind prin fapte. 


9 Drepi aceea, cei ce sînt din credință se blagoslovesc 
împreună cu credinciosul Avraam. 


Fiindcă Galatenii se temeau ca nu cumva să fie blestemaţi dacă nu vor ră- 
mîne în Lege — căci scris era: „Blestemat va fi tot omul ce nu rămine întru toa- 
te cuvintele Legii acesteia spre a le face pe ele” (Deuteronomul 27:26) — Pavel 
arată aici cu totul dimpotrivă, că nu aceia ce rămîn şi păzesc Legea sint bla- 
gosloviţi, ci aceia ce o lasă şi aleargă la credință, precum şi credinciosul 
Avraam s-a blagoslovit pentru că a alergat la credinţă. 


10 Căci cîți sînt din faptele Legii sînt sub blestem, că scris este: 
„Blestemal e tot cel ce nu rămîne îniru toate cele scrise 
în Cartea Legii, ca să le facă pe ele” (Deuteronomul 27:26). 


Pentru a nu se împotrivi cineva şi a zice: Cu adevărat, cu dreptate s-a în- 
dreptat și s-a blagoslovit din credință Avraam, pentru că încă nu era Legea, 
dar tu — o, fericite Pavele! — arată-mi dacă credinţa îl îndreptează şi îl blagos- 
lovește pe om după ce s-a dat Legea! — pentru aceasta Pavel dovedeşte aici nu 
numai că credința blagosloveşte şi îndreptează, dar şi că Legea se face prici- 
nuitoare de blestem și de păcat. Fiindcă nimeni nu poate face toate cele scrise 
în Lege, iar cel ce nu face acelea este blestemat, precum poruncește chiar Le- 
gea. Drept aceea — zice — a se blagoslovi omul este însuşire doar a credinţei, 
iar nu a Legii, şi deci în zadar vă temeţi că veţi fi blestemaţi dacă veţi lăsa Le- 
gea! Căci, dacă veți lua aminte la Lege, mai mult veți fi blestemaţi, fiindcă nu 
puteţi împlini toate cele poruncite de ea. 


1 Aşa tilcuieşte zicerea aceasta şi Sfîntul Chiril al Alexandriei, zicînd: „«intru tine», adică «du- 
pă chemarea şi asemănarea ta» (Despre slujirea cu duhul şi cu adevărul, cartea a doua). (n. aut.) 

LI lar cum că, în Lege, nimeni nu se îndreptează înaintea lui Dumnezeu 
este arătat, căci „dreptul din credinră va fi viu” (Avacuni 2:4). 

12 Legea însă nu e din credinră, ci „omul ce va face acestea va fi viu 
într-însele” (Levitic 18:5). 


După ce a arătat că Legea îi face blestemaţi pe cei ce o ţin, iar credința îi 
blagosloveşte, Pavel arată acum că singură credinţa îl îndreptează pe om, iar 
nu Legea, aducindu-l martor pe Avacum, care zice că „dreptul va via din cre- 
dință”. şi nu din Lege. Fiindcă Legea nu cere numai credinţă, ci şi fapte, și ni- 
meni nu a putut să păzească faptele Legii. Şi bine a zis: „inaintea lui Dumne- 
zeu”. căci poate că cei ce păzesc Legea par a fi drepți înaintea oamenilor, pre- 
cum erau fariseii: „Voi sinteţi cei ce vă îndreptaţi înaintea oamenilor (le-a zis 
Domnul)” (Luca 15:15). Deci, de vreme ce Legea, fiind anevoie a se păzi, 
nu-i îndrepta pe oameni, ci chiar îi făcea blestemaţi, pentru aceasta a venit da- 
rul şi ne-a arătat cale lesnicioasă, credința adică, prin care ne îndreptăm şi ne 
blagoslovim. Încit. iată. s-a dovedit că credința îi blagoslovea şi îi îndrepta pe 


oameni nu numai înainte de a se da Legea, ci mai mult îi îndreaptă în urmă, 
după ce s-a dat Legea. 


13 Hristos ne-a răscumpărat din blestemul Legii, făcîndu-Se blestem 
pentru noi, căci scris este: „Blestemalt este tot cel spînzurat pe lemn” 
(Deuteronomul 21 :23).2 


Vreunul din Galateni ar fi putut sta împotrivă, zicînd: Este adevărat că cel 
ce nu face faptele Legii este blestemat şi că credința îl îndreptează pe om, dar 
de unde este arătat că blestemul Legii s-a dezlegat şi s-a ridicat din mijloc? 
Căci noi ne temem ca nu cumva să ne aflăm încă sub acest blestem, fiindcă 
am apucat o dată de ne-am supus robiei Legii! Pentru aceasta așadar, Pavel 
dovedeşte aici că blestemul acela s-a dezlegat cu mijlocirea lui lisus Hristos, 
căci Acesta S-a făcut de bună voie blestem, cu plata aceasta răscumpărîndu-ne 
din blestem. Blestem pe care nu era drept a-l lua Hristos, pentru că EI a plinit 


! Vezi tilcuirea zicerni acesteia a lui Avacum la capitolul ! al epistolei câtre Romani, stih 
13. (n aut.) 

2 Baga de seamă că cuprinderea [„fraza”, n m ] aceasta a Apostolului, pină la: „ca să luăm 
făgăduinţa Duhului prin credință”, unită impreună cu cuprinderea capitolului 5 al epistolei în- 
tii către Corinteni — adică cu zicerea aceasta: „Fraţilor, puțina dospitură dospește toată frămîn- 
tâtura”, pină la zicerea: „ci intru azimele curăţiei şi ale adevărului” — aceste două cuprinderi — 
zic — se citesc unite la slujba de dimineaţă a Sfintei Simbete celei Mari, ca Apostol al acelei 
mari, înfricoşate şi prea-cinstite zile. (n. aur.) 

toată Legea şi a fost fără de păcat. iar noi eram vinovaţi sub blestemul acesta 
pentru că nu puleam să plinim toate lucrările Legii şi pentru că eram călcători 
de Lege şi păcătoşi. De aceea a şi urmat una ca aceasta, precum. de pildă. dacă 
cineva ar [i osindit se moară pentru răutăţile sale. iar apoi s-ar afla un nevino- 
vat care, ca să-l slobozească de la moarte, să aleagă a muri el însuşi pentru via- 
ţa Şi dragostea aceluia. Deci Hristos a primit blestemul pe care Legea îl da ce- 
lui spînzurat pe lemn — fără ca El să fie supus blestemului, o dată pentru că 
plinise toate Legea, şi alta pentru că nu a făcut păcat şi călcare de poruncă - şi 


aşa a dezlegat tot blestemul pe care ni-l da nouă Legea pentru că nu o puteam 
împlini toată, răminînd într-însa totdeauna. 


14 Ca, întru Hristos fi sus, să se facă întru „neamuri” 
biagoslovenia lui Avraam, 


Zice: „Hristos S-a făcut blestem” ca „să se facă întru «neamun»”, adică la 
cei ce nu aveau Legea, „blagoslovenia lui Avraam”, adică cea din credinţă, 
„în Hristos fi sus”, adică întru „sămința lui Avraam”, precum este scris: „Și se 
vor blagoslovi întru săminţa ta toate neamurile pămintului” (Facerea 22), 
adică: Întru Hristos, Care urmează a Se naște după trup din tine, se vor bla- 
goslovi cei ce vor crede într-Insul. 


ca prin credință să luăm făgăduinţa Duhului. 


De aceea - zice — s-au blagoslovit toate „neamurile”, ca să ia Duhul Sfint 
prin credința întru Hristos, Căci — de vreme ce nu puteau lua Duhul Sfint aceia 
care se aflau încă sub blestemul Legii, ca unii ce nu o păzeau — blestemul ace- 
la s-a dezlegat. fiind luat de binecuvintatul Hristos, Care S-a spînzurat pe lem- 
nul Crucii. lar după ce s-a dezlegat blestemul acela, s-au blagoslovit toate 
neamurile care au crezut întru Hristos. Şi aşa, blagoslovindu-se și îndreptin- 
du-se prin credinţă, au luat „tăgăduința” Duhului, adică bunătăţile pe care Du- 
hul făgăduise să i le dea lui Avraam, cum a fost blagoslovenia creşterii nea- 
mului lui, moştenirea Ierusalimului şi celelalte. pe care Pavel le înţelege că 
erau toate duhovniceşti. şi că prin urmare ui s-au dat acum duhovniceşte nouă. 
Creştinilor, celor ce credem întru Hristos. 


' Tar lcumenie tilcuieşte zicerea aceasta aşa: „Blestemul s-a dezlegat cu Crucea, iar prin 
credința întru Hristos s-a făcut dreptatea, iar din dreptate luarea Mîngiietorului Duh Fiindcă 
şi Duhul era întru făgăduință, căci Cel ce a zis: «Întru tine se vor blagoslovi toate neamurile» 
a făgăduit blagoslovenia cu pogorirea Duhului. Cum s-a dat insă făgăduinţa lui Avraam «nea- 
murilor» «în Hristos»? Fiindcă făgăduinţele s-au dat întru «săminţa lui Avraam», iar «sămința 

15 Fraţilor, după om vorbesc: 


Mai sus. i-a numit pe Galateni „fără de minte”. iar acum îi numeşte „fraţi”; 

căci aceea a zis-o ca să-i lovească şi să-i infrunte, iar aceasta o zice ca să-i 
a AER - RE 19 
mîngiie. Zice; Lucru omenesc am a vă arăta. 


Nimeni nu Strică testamentul întărit de om, şi nu mai rînduieşte 
ceva pe de-asupra. 

16 Făgăduinţele s-au dat lui Avraam şi săminţei lui. Nu zice: 
„Şi seminţiilor”, ca pentru mulți, ci ca pentru unul: 
„şi săminţei tale” (Facerea 22:18), Care este Hristos. 

17 Şi aceasta o zic: Legea", care s-a făcut după 430 de ani, 
nu Sirică testamentul întărit de Dumnezeu întru Hristos, 
spre a face nelucrătoare făgăduinţa. 


Cu cuvintele acestea. Apostolul vrea să arate cum credinţa este testament 
(diată) mult mai veche decit Legea şi că nu este drept a se pune Legea înaintea 
credinţei. Pentru aceasta a adus şi pildă, zicînd că, dacă un om şi-ar face diata, 
ar cuteza cineva să o strice şi să rinduiască altele, adică să adaoge sau să scadă 
din cele scrise în diata aceea? Ba — zice — negreşit nu cutează! — după legile 


lui Avraam» este Hristos, după trup. Deci, ca om, Hristos a moştenit făgăduințele lui Avraam, 
ca fiu al lui, şi le-a dat oamenilor Săi, adică celor ce au crezut într-Însul.” (n. aur.) 

' Unit zice şi Teodorit că aceasta e în loc de: „de lucruri omeneşti mă folosesc”. (n. aur.) 

? Cei mai amărunţiți dinte aceia care numără cronologiile. urmind zicerii acesteia a Aposto- 
lului, află acei 430 de ani în acest chip. cînd Dumnezeu a făgăduit să-i dea lui Avraam pămîntul 
lui Hanaan, Avraam era de 7Â de ani. Avraam l-a născut pe Isaac cind era de 100 de ani, iar de 
la naşterea lui Isaac pînă la naşterea lui lacov au trecut 60 de ani. lacov s-a pogorit în Egipt cînd 
era de 130 de ani. Deci, unindu-se cei 25 de ani ai lui Avraam (căci, scoțindu-se 75 din cei 100 
de ani ai lui, rămin 25) şi cei 60 ani ai lui Isaac, fac 215. lar losif era de 40 de ani cînd s-a pogo- 
rât tatăl său în Egipt, şi a viețuit 110. Aşadar, de la făgăduinţa dată de Dumnezeu lui Avraam 
pînă la moartea lui losif, au trecut 285 de ani; iar de la moartea lui losif pină la nașterea lui Moi- 
si au trecut 75 de ani. lar Moisi, cînd a ieşit din Egipt, era de 80 ani. Deci, de la făgăduinţa către 
Avraam pînă la ieşirea Israilitenilor din Egipt, au trecut 440 de ani. [...] Însă, fiindcă nu e arătat 
cu scumpătate timpul lui Avraam după care se cuvine să facem începutul acestei cronologii, în- 
seamnă că nu este greşeală să luăm aceşti 440 de ani în loc de 430, precum zice aici Apostolul 
(foaia 207 a celor $ cârți). Se uneşte însă cu Pavel şi Dumneze:asca Scriptură, zicînd: „lar ne- 
mernicia fiilor lui Israil în pămintul Egiptului şi în pămîntul Hanaan, ei şi părinţii lor, e de 430 
de ani. Și a fost după 430 de ani cînd a ieşit toată puterea Domnului din pămîntul Egiptului, 
noaptea” (/eşirea 12:40). lar Legea s-a dat întru acelaşi an în care au ieşit Israilitenii din Egipt, 
în luna a treia, precum zice Scriptura: „lar în ziua aceasta a lunii a treia de la ieşirea fiilor lui [s- 
rail din Egipt, a venit norodul în pustiul Sinai” (/eşirea 19:1). (n. aut.) 

politice şi împărăteşti. Atunci, dacă nimeni nu cutează să surpe diata întărită a 
unui om, cu mult mai vîrtos nu poate surpa testamentul (diata) lu: Dumnezeu! 
lar Dumnezeu a făcut aşezămiîntul cu Avraam pentru ca „neamurile” să se bla- 
goslovească întru „sămînța” lui: iar „sămînţa” lui Avraam este Hristos după 
omenia Sa. Fiindcă Dumnezeu nu a zis să se blagoslovească „neamurile” întru 
„seminţiile” lui Avraam, în număr de multe, ca să nu socotească cineva că a 
vorbit de Idumei şi de Ismailiteni, care se pogoară şi ei din Avraam; ci a zis să 
se blagoslovească „neamurile” întru „sămînța”, în număr de una, care este 
Hristos — precum am mai zis. Deci cum poale Legea să surpe şi să facă neîntă- 
rit acest testament (diată), tocmeală şi fagăduinţă a lui Dumnezeu, adică a nu 
se blagoslovi „neamurile” întru Hristos, ci întru poruncile Legii? Căci aceasta 
nu ar fi altceva decît numai a se strica diata şi făgăduinţa lui Dumnezeu, lucru 
ce este cu neputinţă şi necuviincios.! 


18 Căci, dacă moştenirea este din Lege, nu mai este din făgăduintă; 
iar lui Avraam, Dumnezeu i-a dăruit moştenirea prin făgăduinţă. 


Dacă Legea — zice — dăruiește „neamurilor” blagosloveniile şi-i face pe oa- 
meni moştenitori ai vieţii şi ai dreptăţii, atunci făgăduinţa lui Dumnezeu câtre 
Avraam ar fi neîntărită şi de lepădat. Dar nu este cu putință ca făgăduinţa lui 
Dumnezeu să nu aibă tărie, pentru că Legea este dată mai în urmă, şi nu poate 
surpa făgăduinţa lui Dumnezeu de mai înainte. Şi pină la aceasta se potriveşte 
pilda testamentului (diatei) lui Dumnezeu pe care o pomeneşte Pavel. De ace- 
ea, nu te sili tu — o, cititorule! — să asemeni întru toate făgăduinţa lu: Dumne- 
zeu către Avraam cu pilda vieţii omului, fiindcă aceea este diată dumnezeias- 


! Teodorit tilcuieşte zicerea aceasta așa: „Şi Scripiura Veche numeşte «testament al lui 
Dumnezeu» făgăduinţa făcută câme Avraam. Dec! nu este cu putință ca acela să primească 
vreo adăogire, sau scădere sau surpare prin punerea Legii, care s-a făcut mulţi ani mai tirziu, 
Dumnezeul a toate a făgăduit să blagoslovească neamurile din «sămînţa lui Avraam», iar să- 
mînţa aceasta este Stăpinul Hristos, căci printr-insul a luai sfîrşit! făgăduinţa şi «neamurile» 
s-au norocit de blagoslovenie. lar ceilalţi taţi — deşi au fost îimpărăşiţi de fapta bună cea mai 
desăvirşită: ori Moisi, ori Samuil, ori Ilie şi, cuprinzător, toţi cei ce se pogorau cu neamul din 
Israil — se numesc «sămiînță a lui Avraam» după fire, insă nu sîni acea «sămînţă» care a adus 
«neamurilor» izvorul blagosloveniei. Căci: aceasta arată dumnezeiescul Apostol, anume că 
Scriptura nu zice: «seminţiilor», ca pentru multe, ci ca pentru una: «săminţei tale», care este 
Hristos. Deci aceia, chiar dacă se trag din Avraam cu neamul, nu se numesc şi «sămînţă a lui 
Avraam». dar Acesta chiar are această numire, fiindcă doar El este Cel care a dat blagoslove- 
nie, după făgaduință. Pentru aceasta, dumnezeiescul Apostol arată că făgăduinţa e mai lase 
decit Legea”. (n. aut.) 

că. iar aceasta este pildă omenească — precum a zis Apostolul. Astfel, nu e de 
mirare că nu se poate potrivi pilda omenească cu cea dumnezeiască întru toa- 
1e: fiindcă. dacă ar fi fost pilda întru toate asemenea cu lucrurile ce se pildu- 
iesc, nu ar mai fi fost pildă, ci ar fi fost însuşi lucrul al căruia este pilda. 


19 Deci ce e Legea? Ea s-a adăugat pentru călcare, 


Fiindcă a inălțat credinţa și a arătat-o a fi mai întii decit Legea, din aceasta 
se năştea o stare împotrivă şi o nedumerire: căci. dacă credința este născută 
mai înainte de Lege şi ea da „neamurilor” blagoslovenia, atunci pentru care 
pricină s-a mai dat Legea”? Dezlepgind aşadar împotrivirea aceasta, Pavel zice: 
Legea nu s-a dat în zadar şi fără folos, ci pentru multele călcări de porunci și 
păcate pe care le făceau oamenii dinainte de Lege, ca să le fie ludeilor ca o ză- 
bală ce îi oprea să calce, dacă nu toate poruncile, măcar cîteva. Și bine a zis că 
Legea „s-a adăugat”, ca să arate că ea nu s-a dat chiar după întîi scop, precum 
s-au dat făgăduinţele lui Avraam, ci s-a adăugat oarecum din afară şi după al 
doilea cuvint [,.rațiune”. n. m.], pentru multele călcări de porunci ale Evreilor, 
ca, din cele multe, să oprească măcar puţine. 


pînă ce a venit „Sămința” care s-a făgăduit, 


Zice: Legea s-a dat — ori. mai bine a zice, s-a adăugat — nu ca să se păzeas- 
că pentru totdeauna. ci pînă va veni „sămînţa lui Avraam”, adică Hristos, întru 
Care era făgăduinţa lui Dumnezeu că au a se blagosiovi „neamurile” într-In- 
sul. Deci, dacă Legea s-a adăugat pentru a se păzi pînă ce va veni Hristos, 
pentru ce voi, Galatenii, căutaţi să o păziţi şi după venirea lui Hristos? 


rînduită fiind prin Îngeri cu mîna Mijlocitorului. 


Zice: Legea s-a dat slujind la darea ei fie preoţi — care se numesc „Îngeri” 
după Maleahi (2:7) - fie chiar Îngeri, fiindcă Îngerii slujeau şi la trimbiţele, la 
tunetele şi la celelalte înfricoşate arătări ce se auzeau şi se vedeau în muntele 
Sinai cînd Dumnezeu S-a pogorit ca să dea Legea. Pe lîngă acestea, Pavel 


' Arătind aceasta, același Apostol zicea în altă parte: „dacă cuvintul grăit prin Îngeri (Le- 
gea) a fost adevărat” (Evrei 2:2). Şi arhidiaconul Ştefan zicea către ludei; „care aţi luat Legea 
în rinduială de Îngeri, şi nu aţi păzit-a” (faptele Apostolilor 7:53). Unit zice şi Dionisie Areo- 
pagitul: „Oare şi sfinţita legiuire a Legii, predanisirea cuvintelor — precum zice aici — nu s-a 
dat lui Moisi de la Dumnezeu ca să ne înveţe că este cu adevărat închipuire dumnezeiască şi 
sfinţită? Căci aceasta o învaţă arătat şi teologia, că prin Îngeri a venit ea la noi” (Despre ierar- 

zice că Legea s-a dat „cu mina Mijlocitorului”, adică a lui Hristos. Căci el 


vrea să arate că Hristos a dat Legea și că Cel ce a dat-o este domn şi stăpinitor 
să o şi dezlege. 


20 iar Mijlocitorul nu este al unuia singur, iar Dumnezeu unul este. 


De aceea, fiindcă un mijlocitor nu este al unuia singur, ci intre doi sau 
mai mulți ce au pricină între dînşii, Hristos era mijlocitor între doi, adică 
între Dumnezeu şi oameni. Căci El a mijlocit intre aceştia, şi a împrietenit 
şi a împăcat pe Dumnezeu cu oamenii; şi, de-andărăt, pe oameni cu Dum- 
nezeu, dezlegind vrajba și războiul ce era între dinşii. Fiul lui Dumnezeu a 
făcut mijlocirea şi împăcarea după ce S-a unit cu ipostasul şi firea noastră 
cea omenească, fiindcă a unit cu prea-slăvire firea oamenilor cea duşmă- 
nească şi învrăjbită cu Dumnezeu cu firea cea dumnezeiască. Deci. fiindcă 


Hristos este mijlocitorul şi împăcătorul, e arătat că El este şi Cel care min- 
tuiește, iar nu Legea.| 


hia cerească, capitolul 4). De aceea — după Teodorit — l-a şi rînduit Dumnezeul a toate pe Mi- 
hai! asupra Israilitenilor, cum ne-a invăţat fericitul Danii! (Daniit 10:21). Şi marelui Moisi i 
se făgăduia a trimite pe Îngeri împreună cu norodul (Jeşirea 32:34). (n aur) 

' Tilcuind cele de mai sus ale lui Pavel, Sfintul Ghenadie al Constantinopolei zice: .Mossi 
a mijlocit către darea Legii, dar numai pentru un neam. Trebuia însă cu adevărat ca Acela ce 
urma să fie mijlocitor către Dumnezeul cel unul nu pentru un neam, ci să facă mijlocirea ob- 
ștească, pentru toate neamurile, fiindcă Dumnezeu este unul şi al tuturor neamurilor. ŞI trebu- 
ia ca Acesta să nu fie doar om, cum era Moisi, ci Hristos Fiul lui Dumnezeu, şi Dumnezeu, şi 
om cu adevărat; şi, prin rudenia către amîndouă părţile, să le adune întru una. Căci Acesta 
este pacea noastră, Cel ce pe amindouă le-a făcut una. Şi «nu este mijlocitor al unuia», căci nu 
S-a făcut mijlocitor al unuia, ci al lui Dumnezeu şi al oamenilor. Şi, dacă Acesta a mijlocit, 
tot El ne va şi miîntui. «lar Dumnezeu unul este.» Deci, dacă este de toată nevoia ca mijlocito- 
rul să fie între doi sau mai mulți care au pricină între dinşii, iar Dumnezeu este unul, e bine 
arătat că a mijlocit pentru Dumnezeu şi pentru qameni şi ne-a împăcat pe noi cu Dumnezeu. 
Deci — dacă Hristos ne-a împăcat, iar nu Legea - este vădit că Hristos şi credința întru El min- 
tuieşte, şi nu Legea.” 

Frumoasă este însă şi ceea ce zice Iosif Vrienie despre mijlocirea lui lisus Hristos: „Căci - 
precum cineva care mijloceşte între doi oameni învrăjbiţi şi voieşte să-i împace îl apucă pe 
unul cu o mină şi cu alta pe celălali, şi aşa îi face să se unească, să se inbrățişeze şi să sc să- 
rute — tot aşa şi lisus Hristos, mijlocitorul lui Dumnezeu şi al oamenilor, făcind mijlocirea şi 
înprietenirea noastră cu Dumnezeu, L-a luat pe Dumnezeu cu firea Sa dumnezeiască ca şi cu 
mina dreaptă, iar pe oameni i-a luat cu omeneasca Sa fire ca şi cu mina stingă, şi aşa i-a unit 
pe amindoi şi i-a împrietenit.” Vezi şi tilcuirea zicerii „Unul şi Mijlocitorul între Dumnezeu şi 
oameni” (/ Timotei 2:5) şi subinsemnarea acesteia. (n. aut.) 

21 Deci Legea este împotriva făgăduințelor lui Dumnezeu? Să nu fie! 


Zice: Dacă făgăduinţele lui Dumnezeu către Avraam dădeau „neamurilor” 
blagosloveniile, iar Legea, dimpotrivă, dă blestem celor ce nu o păzesc în între- 
gime, este arătat că, dacă o vom primi, cu aceasta urmează să stricăm făgăduin- 
țele lui Dumnezeu, care dau blagosloveniile. Ci să nu fie! Legea nu este potriv- 
nică şi stricătoare a făgăduințelor lui Dumnezeu! Auzi încă şi cele următoare!: 


Căci, dacă s-ar fi dat Lege care să poată face viu, 
negreși! dreptatea ar fi din Lege.? 


Legea — zice — ar fi fost mai puternică decît credința și decit făgăduințele 
cele din credinţă, şi i-ar fi blagoslovit şi i-ar fi îndreptat pe oameni, dacă ar fi 
putut a-i face vii şi a-i mîntui. Dar Legea nu numai că nu face vii şi nu miîntu- 
ieşte, dar îi şi omoară pe cei ce iau aminte la dinsa, fiindcă nu-i poate mintui 
de păcat. Și atunci cum ar putea birui credința, ce are putere a-i mîntui pe cei 
ce cred prin Sfintul Botez, şi a-i blagoslovi, şi a-i îndrepta? 


' Tilcuind aceasta, Fonie zice că Pavel dezleagă aici o stare împotrivă a cuiva care ar fi pu- 
tut zice că Legea a răpit dreptatea făgăduinţelor lui Dumnezeu şi că a fost dată împotriva lor. 
„Ci să nu fie!" Căci, dacă Legea ar fi putut să-i facă vii pe oameni şi să-i îndrepte, atunci cu 
dreptate ar fi socotit cineva că ea s-a dat impotriva făgăduinţelor şi că răpeşte dreptatea acelo- 
ra. Dar, fiindcă Legea n-a putul face nici una din acestea — adică nici nu-i face vii pe oameni, 
nici nu-i îndreptează — este arătat aşadar că ea nu a fost dată împotriva făgăduințelor. Căci ele 
îşi vor arâta dreptatea şi vrednicia, care este de a-i îndrepta şi a-i mintui pe oameni prin cre- 
dinţă. Și vezi, citirorule, înțelepciunea lui Pavel, căci ceea ce altul ar fi zis spre defăimarea Le- 
gri, că adică ea nu face viu şi nu îndreprează, Pavel o foloseşte spre lauda Legii, zicînd. De 
aceea, Legea nu s-a făcut impotriva făgăduinţelor, pentru că ea nu putea să îndrepteze şi să 
miîntuiască precum făgăduințele. Şi nu numai că nu s-a făcut împotriva făgăduințelor, dar le-a 
şi ajutat într-un fel, căci, de vreme ce nu mîntuia şi nu îndrepta, i-a îndemnat pe oameni să 
alerge la credință, care îndreptează; şi, îndemnîndu-i la credință, a ajutat a se împlini făgădu- 
inţele cele din credință. (n. aut.) 

2 Teodorit tîlcuiește acest cuvînt zicînd aşa: „Dumnezeul a toate a zis aceasta şi prin leze- 
chil: «Eu le-am dat lor parunci nu bune şi îndreptări întru care nu se vor mintui” (fezechi/ 
20:25). Acestea sint cele ce Legea le avea din belşug, pe care firea nu le-a învăţat, adică cele 
despre jertfe şi leproşi, şi despre cei ce le curge din mădular şi cele asemenea cu acestea, Căci 
că cele de nevoie ale Legii sînt făcătoare de viaţă, a zis iarăşi prin acest Prooroc: «Şi le-am dat 
lor poruncile şi le-am facut lor cunoscute îndreptările Mele, cîte le face acestea omul, şi va fi 
viu într-însele» (ezechil 20:11). Şi — zice — fiindcă acestea s-au călcat, le-am dat lor porunci 
nu bune şi îndreptări întru care nu vor fi vii. Şi nici acestora nu le-a zis «rele», ci «nu bune», 
adică cu toiul nepotrivite celor desăvirşiţi. Tot aşa, laptele ţiţei le este greţos celor deplini cu 
virsta, dar priincios pruncilor. Aceasta a zis aici dumnezeiescul Apostol.” (n. aul.) 

22 Ci Scriptura le-a închis pe toate sub păcat, 
ca făgăduinţa să se dea din credinţa lui lisus Hristos celor ce cred. 


Legea — zice — nu-i putea slobozi pe oameni de păcat, ci a ajutat întru a-i 
închide „sub păcat”, adică întru a-i arăta că păcătuiesc. indemniîndu-i astfel să 
dorească iertarea păcatului lor şi să alerge la Hristos, Care are puterea să dăru- 
iască această iertare. Căci — de vreme ce Evreii păcătuiau şi mai inainte de Le- 
ge, insă nu simțeau păcatele pe care le făceau - Dumnezeu le-a dat lor Legea 
pentru ca să-i închidă, să-i strimtoreze și să-i stringă cu mustrările! şi să-i ara- 
te că sînt păcătoşi, silindu-i spre a căuta chipul în care puteau a fi iertaţi de pă- 
catele lor. Chipul este însă acesta: credinţa în Hristos, prin care ne blagoslo- 
vim, şi ne îndreptăm și luăm iertarea păcatelor noastre. 


23 lar mai înainte de venirea credinţei eram păziţi sub Lege, 
fiind închişi spre credinţa care era să se descopere. 


Legea — zice — a dăruit multă încredințare şi propăşire celor ce luau aminte 
de dînsa, pentru că îi oprea de la cele mai multe păcate şi era oarecum ca un 
zid ce-i închidea pe oameni și-i aduna împreună la credinţa întru Hristos, ca 
într-un staul. Cum și în ce chip? Fiindcă mustra şi arăta păcatele oamenilor. 
Neputînd însă a-i slobozi de ele, de nevoie le arăta lor credinţa, care ii indrep- 
ta şi îi slobozea de păcate. lar credința aceasta era cu adevărat şi din vechime, 
dar se ascundea, apoi s-a arătat cînd şi Dumnezeu S-a arătat in lume cu trup. 


24 Drept aceea, Legea ni s-a făcut pedagog spre Hristos, 
ca din credinţă să ne îndreptăm. 


Precum pedagogul, adică dascălul copiilor mici, îi liberează pe aceștia de 
orice răutate şi îi face iscusiţi spre a primi toată Sirguința ŞI luarea-aminte la 
învățăturile mai înalte ale învățătorului mai înalt, la fel îi învăța şi Legea pe 


' Şi Teodorit a tălmăcit vădit zicerea „a închis”, zicînd: „Dumnezeiasca Scriprură i-a vâdit şi 
pe cei dinainte de Lege, şi pe cei din Lege: pe cei dintii căci câlcau legea firească, iar pe cei 
de-a] doilea fiindcă o călcau pe cea mozaică. Însă lecuitoarea făgăduinţă le-a adus mintuirea şi 
acestora, şi acelora, prin credinţă. Căci a pus zicerea «a închis» în loc de «a vădit." lar Icume- 
nie , tilcuind aceasta, zice: „I-a cuprins oarecum şi i-a închis pe taţi întru păcat, adică i-a dovedit 
că sînt păcătoşi. Cum? Zicind: «Blestemat este tot cel ce nu va rămine întru toate cele scrise, 
spre a le face pe ele» (Deuteronomul 27:26). Şi acesta era cu neputinţă; nu numai că cei ce erau 
în Lege nu făceau toate poruncile Legii, dar nici puţini dintre dinşii nu au putut a le păzi pe 10a- 
te, ci abia cei mai aleşi dintre Evrei au putut păzi cele mai multe. Drept aceea, fiindcă nu le-au 
Păz pe toate, şi aceia erau sub blestem şi sub păcat, toți fiind aşadar închişi întru păcat. (n aut ) 

? După vechiul obicei, pedagogul nu era dascălul, ci acela ce indrepta moravurile copiilor mici 
şi îi învăța să nu facă nerîndiueli. lar fiindca. după obiceiul de acum, se numeşte „pedagog cel ce 
predaniseşte scrierea şi citirea literelor la copiii cei mici, atunci şi noi îl tâlmaăcim aşa. (7. cut ) 

ucenicii ei oarecare faptă bună. măsurată şi potrivită începătorilor, şi-i povăţu- 
ia la Hristos, Care este dascălul cel desăvirşit al ucenicilor împliniţi. Şi cu ce 
îi povăţuia? Cu aceasta, că le arăta lor păcatele ce le-au făcut, şi astfel îi făcea 
mai osîrdnici spre a-L căuta pe Hristos, Care dă iertarea păcatelor şi-i indrep- 
tează pe oameni doar din credinţa întru Dinsul. Ruşinează-se dar ereticii Ma- 
nihei şi ceilalți care clevetesc şi defaimă Legea Veche ca pe una rea! Pentru că 
nici pedagogul nu este împotrivitor dascălului, nici Legea Veche împotrivitoa- 
re noului testament al evangheliei. 


25 lar dacă a venit credinţa, nu mai Sîntem sub pedagog. 
26 Căci, prin credința în Hristos lisus, toți sînteţi fii ai lui Dumnezeu. 


Zice: După ce a venit credința, cea care îi face bărbaţi desăvirşiţi pe cei ce o 
primesc. nu se cuvine a mai fi sub pedagog noi, cei ce ne-am făcut bărbaţi desă- 
vîrşiți prin credinţă şi am trecut vîrsta copilărească. lar că sîntem bărbați desăvîr- 
şiți prin credință este arătat din aceea că sîntem „fii ai lui Dumnezeu” prin cre- 
dința în Hristos lisus. lar cel ce s-a învrednicit a se face fiu al lui Dumnezeu nu 
mai este prunc, nici neîmplinit, ci negreşit este bărbat desăvîrșit. De aceea, este 
lucru vrednic de ris a se supune pedagogului şi începătorului Legii cei ce s-au fă- 
cut bărbați desăvîrșiți, precum este vrednic de ris a nu vedea cineva soarele în 
ziua mare şi a căuta la lumînare. Vezi însă — o, cititorule! — cum Apostolul a ară- 
tat mai sus că credinţa îi face pe oameni „fii ai lui Avraam”, iar aici dovedeşte că 
ea îi face „fii ai lui Dumnezeu”, atit de mari lucruri avînd putere a isprăvi. 


27 Căci, câți în Hristos v-aţi botezat, întru Hristos v-aţi îmbrăcat. 


Cu aceste cuvinte, Apostolul arată cum ne facem fii ai lui Dumnezeu, şi 
zice că prin Sfintul Botez. Nu a zis însă: „ciţi v-aţi botezat, v-aţi făcut fii ai lui 
Dumnezeu”, precum o cere urmarea cuvîntului, ci a zis ceea ce este încă mult 
mai mare şi mai înfricoşată, anume că: „v-aţi îmbrăcat întru Hristos”. Căci, 
dacă ne-am îmbrăcat întru Hristos, Care este Fiul lu: Dumnezeu, atunci ne-am 
făcut asemenea cu Fiul lui Dumnezeu, şi aşa am primit o înrudire ŞI O asemă- 
nare cu E] şi, după dar, ne-am făcut ceea ce El este după fire.” 


! Pentru aceasta zice şi Coresi: „Legea lui Moisi a fost povăţuitoare către Hristos, fiindcă a 
mijlocit între legea firească şi evanghelie, ca să gonească slujirea la idoli, care a stricat legea 
firească, şi să pricinuiască celor ce se vor supune făgăduinţa dată lui Avraam, prin credința în 
Hristos, și ca să-i oprească pe Evrei de la păcatele cele grele, prin jertfe, prin moravuri şi, de 
obşte, prin punerea înainte. (n. aut.) 

De ce zice însă Pavel că ne-am botezat întru Hristos, iar nu întru Sfinta Treime, vezi la 
stihul 3 al capitolului 6 al epistolei către Romani. lar Coresi zice că Pavel a zis: „în Hristos 

28 Nu este ludeu, nici Elin; nu este rob, nici slobod; nu este parte 
bărbătească şi femeiască, fiindcă toți sînteți unul în Hristos lisus. 


Toţi Creştinii — zice — ce s-au botezat au lepădat cele fireşti sau cunoaşteri- 
Je cele adăugate pe care le aveau: adică de ludeu sau de Elin, de rob sau de 
slobod, de parte bărbătească sau femeiască.! ȘI toţi au luat o formă, un chip şi 
o cunoştinţă, nu de Înger sau de Arhanghel, ci chiar a lui Hristos, stăpinul În- 
gerilor, fiindcă toţi Il arată pe Hristos închipuit întru sine-le.? De aceea noi. 


v-aţi îmbrăcat” pentru că — precum materia se îmbracă cu firescul chip şi se face una cu din- 
sul, şi precum se îmbracă cineva cu haina — aşa se îmbracă Creştinii cu Hristos. lar Hrisostom 
zice că, precum haina pe care o poartă cineva se vede de toţi care este, tol aşa şi Creştinul tre- 
buie a se vedea care este îmbrăcat întru Hristos. lar înțeleptul Fotie, intrebat fiind cum se îm- 
bracă întru Hristos cei ce se botează în Hristos, răspunde că „cei ce se îmbracă întru Hristos se 
îmbracă cu Duhul ce! Sfint, că Domnu! a zis Apostolilor Săi: «lar voi veţi şedea în cetatea le- 
rusalimului pînă ce vă veţi îmbrăca cu putere de sus, pogorîndu-Se Sfintul Duh peste voi.» 
Deci şi îmbrăcămintea lui Hristos şi îmbrăcămintea Sfintului Duh este asemenea şi arată una 
şi aceeaşi stăpinire a facerii de bine şi a Darului. «Îmbrăcăminte» se numeşte insă Sfintul Duh 
al celor credincioşi nu ca o haină, ci după chipul în care fierul se îmbracă cu foc, nu învelin- 
du-se pe dinafară, ci întrutotul. Căci aşa ne îmbrăcăm şi cu Hristos, şi cu Preasfintul Duh, nu 
pe dinafară, ca şi cu o haină ce înveleşte, ci inima şi gindurile se umplu de lumină şi faţa de 
dar, pentru acesta, şi cei ce se ridicaseră asupra lui Ştefan au văzut fața lui ca o faţă de Înger” 
(Amfilohia, întrebarea 148). (n. aut.) 
| Grigorie al Nissei zice că osebirea omului întru fire bărbătească şi femeiască s-a cunos- 
cut după căderea lui Adam, iar mai înainte de cădere această osebire era, dar nu se cunoştea 
de către strămoşi. Căci — zice — „mai înțîi urma gândirea, [...] iar lucrarea născătoare a omului 
este împărtăşirea şi înrudirea către necuvîntare („lipsa de rațiune”, n. m.). Căci — zice Scrip- 
tura — Dumnezeu l-a făcu! pe om întîi de toate «după chipul Lui», arătînd prin aceasta — pre- 
cum zice şi Apostolul — că întru acea făptură nu era parte bărbătească sau femeiască. Apoi 
| adaugă însuşirile firii omeneşti, zicînd că «bârbat şi femeie i-a făcu! pe ei»“ (cuvintul despre 
| facerea omului, capitolul 2, tomul |). (n. aut.) 
2 Cum au luat însă Creștinii întru sine o formă, şi un chip şi cunoaşterea lui Hristos? Oare 
| după chipul cel din afară şi după alcătuirea wupului”? Ba, căci şi după botez rămîn aceleași însu- 


—— >> 


şiri ale trupului: bărbatul rămîne bărbat şi femeia femeie. Deci dupa suflet se săvirşeşte preface- 
rea întru Sfîntul Botez, după schimbarea vieţii rele de mai inainte şi a năravurilor Stricale și — în 
scurt — după dezbrăcarea omului celui vechi şi îmbrăcarea celui nou. Aşa adeverează dumneze- 
iescul Grigorie al Nissei, zicînd Creștinilor: „Arătaţi-mi schimbarea chipurilor şi osebirea spre 
bine a împodobirii după darul cel tainic (al botezului)! Cu curăţia petrecerii făceţi-o cunosculă, 
căci din cele ce sînt supuse ochilor nimic nu se schimbă, însușirile trupului și alcătuirea firii vă- 
zute rămînînd nestrămutate. Deci este trebuinţă negreşit de oarecare dovadă lucrătoare prin care 
îl vom cunoaşte pe omul cel de curind născut, desluşind pe cel nou de către cel vechi cu oarecari 


semne arătate. lar acestea mi se pare a se afla în mişcările cele de după prefacerea sufletului, 
cînd acesta, despărţindu-se de vechiul obicei şi croindu-şi o cale nouă în locul celei vechi, va 
arăta învederat semnele cele cunoscătoare că altul din altu! s-a făcut, netrăgind asuprâ-şi nici o 


cunoaştere din cele vechi” (Cuvint la botezul Domnului, tomul 3). 
53 


 _—-— << << | 


TÎLCUIREA EPISTOLEI CĂTRE GALATENI 


Creștinii cei botezați, una sîntem „în Hristos lisus”, fiindcă avem închipuirea 
lui Hristos pecetluită în sufletele noastre și pentru că toți Creştinii sîntem un 
trup şi un cap avem, pe Hristos. 


29 Iar dacă sînteţi ai lui Hristos, sînteți „sămânță a lui Avraam”, 
moştenitori după făgăduinţă. 


Fiindcă mai înainte a zis că Hristos este acea „sămînţă a lui Avraam” întru 
care Dumnezeu a făgăduit să blagoslovească toate neamurile şi fiindcă a do- 
vedit că cei ce s-au botezat întru Hristos au închipuirea lui Hristos, Apostolul 
încheie acum cele de mai sus şi zice: Deci şi voi, Galatenii, sînteţi „sămînţă a 
lui Avraam”, pentru că v-aţi botezat în Hristos, Care este sămânță a lui Avra- 
am după firea Sa omenească. Astfel încît sînteți şi moştenitori ai făgăduitei 
blagoslovenii a lui Avraam, pentru că v-aţi îmbrăcat întru Hristos, fiindcă în- 
tru Acesta a făgăduit Dumnezeu să blagoslovească toate neamurile. Așadar 
pentru ce luați aminte iarăşi la Lege voi, cei ce v-aţi blagoslovit prin Hristos şi 
v-aţi asemănat Lui? Voi, care v-aţi făcut „sămînţa lui Avraam”? Căci fără cu- 
viinţă este acest lucru şi nepotrivit. 


2 — 


Purtătorul de Dumnezeu Maxim a tîlcuit zicerea aceasta a Apostolului tropologic [adică 
pentru îndreptarea năravurilor, n. m.] şi alegoric, „parte bărbătească” zicînd că înseamnă mi- 
nia, iar „parte femeiască” pofta; „ludeu”, monarhia cea întru un neam a lui Dumnezeu, iar 
„Elin” poliarhia multor dumnezei: „Căci în Hristos lisus nu este «parte bărbătească şi feme- 
iască», adică semnele şi patimile firii aftate sub stricăciune şi sub facere, decît numai cuvînt al 
închipuirii de Dumnezeu, închegat cu dumnezeiască cunoştinţă, şi o singură mişcare a cugetu- 
lui care iubeşte doar fapta bună. (În Hristos nu este] «nici Elin sau ludeu», prin care se însem- 
nează cuvîntul cel osebit al slăvirii de Dumnezeu, sau — ceea ce e mai adevărat a zice — cuvin- 
tul împotrivnic” (tîlcuire la 7arăl nostru). Şi iarăşi: „Nu este «parte bărbătească şi femeiască», 
adică minie şi poftă, mînia purtînd cugetarea tiranic şi dînd mintea afară din legea firii; iar 
pofta, făcută pentru o singură dorită şi nepătimașă pricină şi fire, făcînd pe cele iubite asemeni 
ei” (la fel). Şi zice: „«Nici tăiere împrejur nu este întru Hristos, nici netăiere împrejur», adică 
slujirile cele potrivite acestora; «nici Varvar şi Scib», adică osebirea firii celei uneia ca şi cum 
ar fi potrivnică sieşi; «nici rob şi slobod», adică osebirea aceleiaşi firi afară de socotinţă, ci 
«toate şi întru toţi — Hristos», arătînd închipuirea facerilor celor mai presus de fire şi legea îm- 
părăţie: celei fără de început” (la fel). (n. aut.) 

1 Zic însă: Cită Vreme este prunc, moştenilorul nu se osebeşte 
cu nimic de rob, fiind stăpun al tuturor; 


2 ci este sub epilropi şi iconomi, pînă la vremea rînduită de tatăl său. 


Aici, Pavel aduce pilda moștenitorului unui om cu dregătorie, stăpînitor 
sau chiar împărat, moştenitor care, pînă cînd este fără virstă, în virsta copilă- 
rească, nu se deosebeşte întru nimic de un rob. ca unul ce este sub stăpinire, 
cu toate că el este stăpîn şi moştenitor al bogăției şi al moșiilor părintelui sâu 
Pentru că el se dă de către părintele său în seama epitropilor şi iconomilor, ca 
să se povăţuiască de dînșii, să se înveţe bunele năravuri şi — în scurt — ca să se 
afle sub stăpînirea acelora, nestăpinind nimic pînă ce va rindui părintele său. 
Şi, pînă ajunge în legiuita şi desăvirşita vîrstă cînd se împlineşte dreapia-jude- 
cată a cugetării, fiul acela primeşte rînduirea aşezată de tatăl său şi supunerea 
faţă de epitropii aceia. 


3 Tot aşa şi noi, cînd eram prunci, eram robiți sub stihiile lumii; 


Zice: Tot așa şi noi, ludeii, care eram fii ai cerescului împărat Dumnezeu, 
cînd eram prunci — nu după virstă, ci după cunoştinţa de Dumnezeu - ne 
aflam „sub stihiile lumii” ca sub epitrop şi iconom. Care sînt însă „stihiile” 
acestea? Sînt „sîmbetele” şi „lunile noi” rînduite de Lege, pentru că zilele, 
nopţile, săptămiînile, lunile şi anii se fac din drumul soarelui şi al lunii, al celor 
doi luminători, care sînt ca nişte stihii ale lumii.” lar cînd am venit în virsta 
cea desăvîrşită, ne-am slobozit de sub „epitropi” şi „iconomi”, adică de obice- 


' Şi Teodorit zice acestea; „Cînd le mor părinţii, cei tineri sînt încredințați oarecăror epi- 
tropi, poruncind acelora a le pura de grijă pînă cind vor ajunge a fi bărbaţi desăvirşiţi. Căci 
aceasta zice: «pînă la vremea rînduită de tată! lui», iar aceasta este virsta împlinită.” (n um ) 

? Unit tîlcuieşre aceasta şi Teodorit, zicînd: „Cind eram prunci şi neîmpliniţi, aveam Legea 
ca pe un epitrop şi iconom, căci «stihii ale lumii» a numir iuările-aminte ale Legii. Fiindcă 
noaptea şi ziua se numesc de la soare și de la lună; săptăminile, lunile şi anii se alcătuiesc de 
la zile, iar Legea poruncește a se numi «sîmbete», «luni noi», «sărbători de peste an» şi «şep- 
timi de any. De aceea a zis că «eram robiți sub stihii», fiindcă din acestea se alcătuieşte anul.” 
lar Sfîntul Ghenadie al Constantinopolei numeşte „stihit” fie Legea, fie zilele, apa și focul, de 
la care se împărtășeau luările-aminte ale Legii. Căci de la zile se impânășeau simbetele şi lu- 
nile noi, şi în ziua a opta Legea tăia împrejur, de la apă se împărtăşeau scăldările, curăţirile 
trupului şi spălările cele după Lege; iar de la foc se împărtăşea luarca-aminte a Legii care tin- 
duia a nu se aprinde foc în ziua simbetei pentru a face bucate, ci a se minca bucatele făcute 
mai înainte, de vineri. [...] (n. aut.) 


55 


—__— CC 


TÎLCUIREA EPISTOLE! CĂTRE GALATENI 


iurile şi luările-aminte ale Legii — precum zice mai pe larg mai jos. Deci soco- 
iți voi — o, Galatenilor! — că cei ce vă supun obiceiurilor Legii acum — după 
ce v-aţi tăcut bărbaţi desăvirşiţi, şi fii ai lui Dumnezeu, şi stăpînitori şi moşte- 
nitori — aceştia — zic — vă arată că încă sînteți prunci întru cunoştinţă şi ncîm- 
pliniţi. Din cuvintele acestea ale Apostolului învăţăm că Dumnezeu voia din- 
tru început a ne dărui infierea (căci aceasta este „moștenirea” pe care ne-o va 
da, adică a ne face pe noi fii înfiaţi după dar), însă pruncia şi nedeplina cu- 
noştință pe care o aveam Îl oprea pe Dumnezeu, și nu ne-o da. Însă Pavel. 
voind să doboare Legea, nu a zis că eram robiţi zilelor. ci „stihiilor lumii”, ca 
astfel să-i ruşineze mai mult pe amăgitorii acela care îi plecau pe Galateni să 
ia aminte la Lege. Să nu te tulburi însă — o, cititorule! — dacă, în urma pildei 
de mai sus a Apostolului, prin „.epitropi” şi ..iconomi”. se înțeleg stihiile lu- 
mii, pentru că prin „epitropii” şi „iconomii” (precum şi prin „pedagog”) căro- 
ra i-a dat Dumnezeu pe oameni, trebuie să înţelegi mai întîi Legea, iar nu sti- 
hiile lumii, fiindcă Pave! înțelege prin „stihii” lunile noi şi simbetele — precum 
am zis. Încă şi după alt chip le-a numit pe acestea „stihii”. pentru ca să-i de- 
pănteze pe Galateni de la Lege şi să-i ruşineze mai mult — precum va arăta şi 
în cuvintele următoare. Unii (dintre care este Sfîntul Ghenadie al Constantino- 
polului) au numit „stihii” Legea cea de slove, care a fost potrivită începători- 
lor ce mai întîi se iscuseau, iar nu celor desăvîrşiți. 


4 iar cînd a venit plinirea vremii, a trimis Dumnezeu pe Fiul Său, 
născut din femeie, născut sub Lege, 
5 ca să-i răscumpere pe cei de sub Lege şi să dobîndim înfierea. 


Pînă cînd eram prunci — zice — ne aflam sub „sîmbete”, sub „lunile noi” și 
sub alte luări-aminte ale Legii. lar cînd a venit vremea hotărită a întrupalei 
iconomii. cînd firea omenească, plinind toate răutăţile, avea trebuință de doc- 
tor (căci aceasta însemnează „plinirea vremii”)! Dumnezeu L-a trimis pe Fiul 
Său (Cel ce S-a născut „din femeie ”, iar nu prin femeie, ca să nu afle pricină 
ereticii Valentieni să spună că Domnul a străbătut prin Fecioara ca printr-o 
țeavă, că adică S-a făcut om după nălucire, iar nu după adevăr). A zis „din fe- 


' Tilcuind aceasta, Icumenie zice: „«Plinirea» cărei vremi? A aceleia — zice — cînd trebuia 
a veni Hristos, căci vremea venirii Lui a fost înainte-hotărită la Daniil Proorocul şi proorocia 
a luat sfirşit în vremea împărăției chesarului August, cînd a luat început tnupeasca iconomie a 
lui Hristos.” Vezi şi tilcuirea zicerii „iar acum o dată, pe la sfirşitul neamurilor” (£vre: 8:26). 
[...] Vezi şi tilcuirea zicerii „după iconomia lui Dumnezeu dată mie spre a plini la voi cuvintul 
lui Dumnezeu” (Coloseni 1:25), ca să cunoşti că aceasta este iconomia lui Dumnezeu, a se 
arâta taina evangheliei cind oamenii se făcuseră iscusiţi a o înțelege (n. aut.) 

meie”, adică din fiinţa şi din prea-curatele sîngiuri ale Fecioarei, luind trup şi 
fiind rod al pîntecelui ei.! Şi Hristos S-a făcut „Sub Lege” fiindcă S-a tăiat îm- 
prejur şi a plinit toate ale Legii, precum a zis singur: „Nu am venit să stric Le- 
gea, ci să o plinesc” (Matei 5:16), în acest fel ieşind de sub blestemul Legii, 
care zice: „Blestemat fie tot omul care nu rămine întru toate cuvintele Legii 
acesteia, spre a le face pe ele” (Deuteronomul 27:26). Căci, plinind toate ale 
Legii, El ne-a răscumpărat din blestemul acesta al Legii, fiindcă noi nu pu- 
team păzi toate poruncile ei. Însă aici zice că înomenirea lui Hristos a săvirşit 
două isprăvi: una că ne-a răscumpărat din blestem, și alta că ne-a dăruit infie- 
rea. Pavel zice că am primit înfierea ca să arate că ea ne era cuvenită dintru în- 
ceput, prin făgăduinţa lui Dumnezeu, dar că nu se da, din pricina prunciei şi a 
nedeplinătăţii cunoştinţei noastre. Căci „înfierea” este moştenirea făgăduită de 
Dumnezeu lui Avraam, adică a ne face noi, Creştinii cei ce credem, fii ai lui 
Dumnezeu -— precum am zis mai sus — prin urmare, facîndu-ne şi moştenitori 
ai lui Dumnezeu. Fiindcă fiul este cel ce moşteneşte — după toate legile, și fi- 
reşti, și politice — iar nu robul, precum a arătat şi Domnul, zicînd: „Robul nu 
rămine în casă în veac; fiul rămîne în veac” (loan 8:35). 


6 Și, pentru că sînteți fii, a trimis Dumnezeu pe Duhul Fiului Său 
în inimile noastre, strigînd: Ava, Părinte! 


! Într-o unire tilcuieşte aceasta şi marele Vasilie, zicind. „Apostolul a ales glasul ce! mai 
arătător, adică pe «din», iar nu pe «prin» zicînd: «Cel ce S-a făcut din femeie». Căci, dacă ar fi 
zis: prin femeie, urma a arăta întelegerea naşterii trecătoare; iar zicînd: «din femeie», arată în- 
destul impârtăşirea firii celui născut cu aceea a născătoarei” (Despre Sfintul Duh, capitolul $). 
Pentru aceasta, şi Sfintul Efrem Sirul (în cuvintarea unde aseamână nașterea Dumnezeu-Cuvin- 
tului din Fecioară cu mărgăritarul) scrie că la ceea ce spune Luca Evanghelistul că a zis ingerul 
către Născătoarea de Dumnezeu cind i-a bine-vestit — adică aceasta: „de aceea şi Sfintul ce Se 
va naşte Se va chema «Fiul lui Dumnezeuy” (Luca 1:35) — scrie deci că la aceasta se cuvine a 
se adăuga zicerea „din tine”, pe care unele cărți nu o au, făcind hatir ereticilor. [...] 

Bagă de seamă însă că două înțelegeri are zicerea „femeie”, una de căpetenie şi proprie. 
iar cealaltă cu rea întrebuințare. Căci „femeie” va să zică toară firea femeilor — atit a fecioare- 
lor, cît şi a celor măritate — precum şi numele „bărbat” însemnează firea tuturor bărbauilor — 
atit însurați, cit şi neînsuraţi. lar cu rea întrebuințare şi mai cu deosebitor cuvînt, muiere” sau 
„femeie” o însemnează pe cea măritată, iar nu pe fecioară. Pentru aceasta a zis Domnul. „Nu 
s-a sculat între cei născuți din femei unul mai mare decît loan Botezătorul”, adică din femei 
măritate, iar nu fecioare — precum tilcuieşte Sfinţitul Teofilact Zicindu-se acestea, spunem că 
Pavel potriveşte aici Sfintei Fecioare numele de femeie” după întiiul înţeles, cum zice despre 
dinsa şi Evanghelia lui loan: „Ce este Mie şi ţie, femeie?” (foan 2:4) şi: „Femeie, iată fiul 
tău” (foan 19:26). Şi poate că Pavel zice aceasta pentru că Pururea Fecioara Născătoare de 
Dumnezeu era socotită femeie a teslarului, cu toate că acela nu i-a fost bărbat. ci numai lo- 
godnic, și mai ales păzitor şi apărâtor. (n. aur.) 

7 Astfel încît nu mai eşti rob, ci fiu; iar dacă eşti fiu, 
eşti şi moştenitor, moştenitor adică al lui Dumnezeu 
şi împreună-moştenitor al lui Hristos. 


Din ce este arătat că noi, Creştinii, ne-am învrednicit a ne face fii ai lui 
Dumnezeu? Aceasta a dovedit-o Pavel şi mai sus, cînd a zis că toți cei bote- 
zaţi în Hristos, întru Hristos s-au îmbrăcat, care Hristos este Fiu al lui Dumne- 
zeu. lar acum arată că sîntem fii ai lui Dumnezeu pentru că am luat Duhul 
Sfint, Care ne face să-L. numim pe Dumnezeu „Părinte” al nostru, fiindcă Du- 
hul lucrează din lăuntru în inimile noastre în chip uimitor şi minunat. lar 
această lucrare mai presus de fire a Sfintului Duh, cu adevărat nu s-ar face în- 
tru noi dacă nu am fi fii ai lui Dumnezeu. Așadar deci, fiindcă sîntem fii ai lui 
Dumnezeu, sîntem şi moştenitori, şi nu ai oarecăror lucruri mici şi întîmplă- 
toare, ci moştenitori ai veşnicei împărăţii a lui Dumnezeu Însuşi. Și sîntem şi 
împreună-moştenitori ai unuia născut Fiu al lui Dumnezeu, căci, ceea ce este 
El după fire, aceea ne facem şi noi după dar. De aceea, dacă voi, Galateni, 
v-aţi făcut fii ai lui Dumnezeu, pentru ce acum vă faceți iarăşi robi? Pentru ce 
stricaţi credinţa lui Hristos, cu care aţi luat înfierea, şi luaţi aminte la Lege? 


8 Ci atunci, neştiind pe Dumnezeu, 
ați slujit celor ce nu erau dumnezei din fire; 


Aici, Apostolul întoarce cuvîntul către Creştinii ce crezuseră din „nea- 
muri”, şi arată că a lua ei aminte la zile — zicînd că unele sînt bune, iar altele 
rele — şi la altele asemenea, aceasta este o slujire idolească, şi că mai mult pă- 
cătuiesc ei prin aceasta acum, după ce au crezut, decît mai înainte, cînd erau 
necredincioşi şi slujitori la idoli. Pentru că mai înainte — zice — voi, cei din 
„neamuri”, nu-L. cunoaşteaţi pe adevăratul Dumnezeu, fiind întunecaţi şi rătă- 
ciţi, şi de aceea slujeați ca unor dumnezei soarelui, lunii şi planetelor, care nu 


' Pentru aceasta zice şi lcumenie: „Deci cum nu este de necuviință ca voi, cei ce v-aţi fă- 
cut fii ai lui Dumnezeu atit prin Hristos, cît şi prin Duhul Sfint, să vă întoarceţi iarăşi la Lege? 
Şi vezi dovada Dumnezeieştii Treimi: Tatăl a trimis, Fiul S-a întrupat şi Duhul Sfint împreună 
a lucrat, Cel care, intrînd tăinuit în inimile noastre, ne învață a zice: «Avva, Părinte!» De ce 
a zis însă Pavel „Ava, Părinte!” în limba evreiască vezi la tîlcuirea capitolului 8 al epistolei 
către Romani, stihul ]5, în subinsemnare. În tilcuirea aceea Teodorit zice aşa: „lar pe «Avva» 
a adăugat învăţind îndrăzneala celor ce-L cheamă. Fiindcă copiii au mai multă îndrăzneală că- 
tre părinţi, căci nu au încă desluşire desăvirşită. Aşadar şi noi, pentru negrăita iubire de oa- 
meni şi nemăsurata bunătate a Lui, Îl numim «Părinte» pe Făcătorul a toate, precum ne-a po- 
runcit. Noi nu cunoaștem însă cită este osebirea dintre EI şi noi, căci nici pe noi înşine nu ne 
cunoaştem cu amăruntul, firea Lui necunoscînd-o nicidecum!” (n. aur ) 

sînt dumnezei din fire. lar acum, după ce L.-aţi cunoscut pe adevăratul Dum- 
nezeu, dacă iarăşi veţi lua aminte și veţi pindi zilele, aceasta nu este altceva 
decit că iarăşi cinstiți şi vă închinaţi stihiilor, şi prin urmare faceţi păginătăţi 
încă mai rău decît înainte.| 


9 iar acum — cunoscindu-L pe Dumnezeu, şi mai ales cunoscîndu-vă 
de către Dumnezeu — cum vă întoarceți iarăși la stihiile cele slabe 
şi sărace, cărora vreți iarăşi a le sluji? 


Zice: lar acum, voi, Creştinii ce aţi crezut din „neamuri”, L-aţi cunoscut pe 
Dumnezeu, sau — ma: bine a zice — nu cu osteneala voastră L-aţi aflat și L-aţi 
cunoscut pe Dumnezeu (fiindcă nici nu L-aţi căutat cît de puţin), ci Dumnezeu 
v-a căutat pe voi, care vă aflaţi în adincul întunericului păgînătății și al păca- 
tului, şi v-a făcut ai Săi. Căci zicerea „cunoscîndu-vă” se înțelege în loc de: 
„apropiindu-vă şi ai Săi făcîndu-vă de către Dumnezeu? Aşadar, cum voi, 
care v-aţi cunoscut şi v-aţi însușit acum de către Dumnezeu, L-aţi lăsat iarăşi 
pe Dumnezeu și v-aţi întors la stihiile cele sărace şi neputincioase, adică la 
cele ce nu au nici o putere a vă dărui bunătățile veşnice și a vă folosi duhovni- 
ceşte sufletele? Și numește stihiile, luminătorii şi planetele „sărace şi neputin- 
cioase” pentru că sînt neînsuflețite, nesimțţitoare şi necuvîntătoare. Căci ele nu 
au nici viață, nici minte, măcar că nebunii Elini şi celelalte „neamuri” se mul- 
țumesc cu aceasta şi le slăvesc ca pe unele insufleţite şi cuvintătoare. 

Deci, acei apostoli mincinoși care-i amăgeau pe Galateni apărind Legea 
cea Veche, care învaţă „simbetele” şi „lunile noi” ale zilelor, îi invăţau pe 
Creştini să pîndească zilele. lar Pavel prea-înțelepțeşte numește „slujire la 


' ia aminte la aceastea pentru Creştinii ce folosesc vrăjitorii, şi socotesc că se află stafii, şi 
că zilele sînt unele bune şi altele rele şi altele asemenea, despre care zice fericitul intru pome- 
nire Nicodim Atonitul: „şi noi pe larg scriem, în cuvintul 9 din canea numită Hristoitia”. 
(nota primei ediții româneşti) 

* Cu adevărat, vrednice de laudă sînt şi cuvintele ce le zice înțeleptul Nichita Scoliastul, 
tilcuind zicerea Teologului Grigorie „încît acum Dumnezeu ii cunoaşte pe cei ce se cunosc de 
EI” (Cuvint la Naşterea Domnului), cuvinte care se potrivesc şi la zicerea aceasta: „Dumne- 
zeu are cunoştinţă îndoită: una după care le cunoaşte pe toate din fire, după ceea ce se zice: 
«Cel ce le ştie pe toate mai înainte de facerea lor» (Suzana 5:42); iar a doua aceea după care ii 
apropie pe cei ce se apropie de EI, după cum e scris: «ştie Domnul calea drepţilor» (Psalm 
1:6) şi: «i-a cunoscut Domnul pe cei ce sint ai Săi» (Numeri 16:5), adică cunoscind că intru 
aceia se păzesc dumnezeieştile Sale însușiri, precum zice şi către Moisi: «Te ştiu pe tine mai 
bine decit pe toţi» (/eșirea 33:12), iar către alţii a zis: «Nu vă ştiu pe voi» (Marei 25:12). Aşa- 
dar, însemnarea aceasta a apropierii este aici după a doua cunoştinţă " Vezi şi zicerea: „atunci! 
Insă voi cunoaşte precum am fost cunoscut” (/ Corinteni 13:12). (n. aut.) 

idoli” această luare-aminte, pe care însăşi Legea o opreşte arătat, cu aceasta 
dovedind că cei ce învaţă acestea pe alţii sînt potrivnici Legii. 


10 Pîndiri zilele, şi lunile, şi vremile şi anii? 


Din aceste cuvinte ale Apostolului, este arătat că acei apostoli mincinoşi 
ce-i amăgeau pe Galateni nu-i învățau numai tăierea împrejur, ci şi sărbătorile 
anului şi lunile noi predanisite de Legea Veche. 


1! Mă tem ca nu cumva să fi ostenit la voi în zadar! 


Vezi — o, cititorule! — ce părintească milostivire şi dragoste are dum- 
nezeiescul Apostol pentru ucenicii săi, căci Galatenii se clătinau, iar Pavel se 
temea pentru dinşii. lar zicerea „nu cumva” pe care o zice aici arată că 
Galatenii nu pieriseră desăvirşit, ci mai aveau încă în sufletele lor sămînță de 
bună-cinstire de Dumnezeu şi de credință. De aceea, Pavel le dă bune nădejdi 
cu aceste cuvinte, zicînd că, dacă voiesc a se pocăi şi a se îndrepta, nu va fi 
deşartă şi zadarnică osteneala pe care a făcut-o la dînşii, ca şi cum le-ar zice 
aşa: „Aduceţi-vă aminte, fraților şi fiii mei, de ostenelile şi sudorile pe care 
le-am vărsat propovăduind vouă evanghelia şi învăţindu-vă credinţa lui Hris- 
tos, şi nu arătaţi zadarnice ostenelile mele cele atit de multe!“ 


12 Făceţi-vă ca mine, căci şi eu — ca voi 


Apostolul spune aceste cuvinte către cei ce crezuseră din ludei. Căci zice: 
Fraţilor. urmaţi şi voi mie, fiindcă şi eu apăram Legea şi mă ardeam pentru ea 
mai înainte, aşa cum voi o apărați şi vă ardeţi pentru dînsa acum. Însă am lăsat 
Legea, şi acum mă lupt pentru credinţa lui Hristos; deci faceţi-vă şi voi apără- 
tori ai credinței! Şi Pavel a pus la urmă această apucătură, pentru că oamenii 
se trag și se înduplecă mai mult de pilda celor de un neam cu dînşii decît de 
celelalte silogisme şi dovezi. 


Fraţilor, rogu-mă vouă! Cu nimic nu m-ați nedreptăţit. 


Fiindcă mai sus i-a mustrat mult pe Galateni, Apostolul voieşte aici să-i în- 
dulcească și să-i înmoaie, pentru că nici multa certare nu foloseşte, şi nici mul- 
ta dulceaţă şi pogorîre. Pentru aceasta îi și numeşte pe ei „frați”, aducîndu-le 
aminte de darul Sfintului Botez, de la care se numesc „„fraţi” toți cîți s-au năs- 
cut de acelaşi Dumnezeu-Părinte, şi din una şi aceeaşi maică, din Sfînta Biseri- 
că, şi dintr-o mitră [„pîntece”, n. m.], din sfinţita colimvitră (scăldătoare). Aici, 

se dezvinovăţeşte însă şi pentru cuvintele zise lor mai înainte, cînd i-a numit 
„fără de minte”. că adică acestea nu s-au zis de el cu vreo minie şi vrăjmășie. 
Fiindcă — zice - „cu nimic nu m-aţi nedreptăţit”, ca să mă pon cu voi ca un 
vrăjmaş, ci chiar mi-ați arătat prea-multe lucruri şi ISprăvi de mare cinste, de 
dragoste şi de har. Atunci, cum v-aş fi zis cuvintele acelea duşmăneşte şi cu 
ură? Ci este arătat că le-am zis îngrijindu-mă pentru mintuirea voastră şi voind 
a vă dărui şi eu vouă în locul darurilor pe care mi le-aţi făcut voi. 


13 Și ştiri că cu slăbiciunea trupului am bine-vesti! vouă mai înfii, 
14 şi ispita ce este în trupul meu nu ați defăimat-o, nici nu ați scuipat-o, 


Zice: Voi, fraţilor, știți că cu neputinţa trupului, adică cu goane şi cu pri- 
mejdii!, v-am propovăduit evanghelia lui Hristos. lar voi nu v-aţi întors fața 
de la mine pentru că eram gonit şi pătimeam atitea necazuri, şi aceaslă ispită a 
mea — adică goanele, bătăile şi primejdiile pe care le cercam — nu v-a smintit, 
nici nu v-a făcut să mă defăimaţi şi să nu primiţi propovăduirea mea. Cu cu- 
vintele acestea, dumnezeiescul Apostol încă îi ruşinează pe ascuns pe Gala- 
teni, arătînd ce a pătimit pentru dînşii de la împotrivitorii credinței. 


ci m-aţi primit ca pe un Înger al lui Dumnezeu, ca pe Hristos lisus. 


Atât de mult — zice — m-aţi cinstit, încît socoteaţi că nu sînt om, ci un Înger. 
mai presus de firea omenească, sau ca şi cum aș fi fost Însuşi lisus Hristos. 
Deci cum nu este necuvenit ca, atunci cind eram gonit şi mă primejduiam. să 
mă primiţi ca pe un Înger şi ca pe Hristos, iar acum, cînd vă sfătuiesc cele de 
cuviinţă, să mă socotiți ca vrăjmaş al vostru şi să nu primiţi cuvintele mele? 


15 Deci care a fost fericirea voastră?! 


Aici, Pavel nu se dumirește şi, mirindu-se, zice: Apoi — o, fraţii mei Gala- 
teni! — ce s-a făcut acea fericire a voastră? Adică: Unde s-au dus și cum au 
pierit toate isprăvile credinței voastre, pentru care vă fericeați şi vă lăudaţi de 


y [...] Despre aceasta, vezi subînsemnarea zicerii: „Datu-mi-s-a imbolditor trupului” (2 
Corinteni 12:7). (n. aut.) 

* De asemenea, şi Fotie zice că acest cuvint se cuvine a fi citut ca o mirare: „Deci care era 
fericirea voastră?!” „Cît de mare — zice — era! Minunată! Din cîtă fericire aţi căzut! Sau se ci- 
teşte şi în chip întrebător: Aduceţi-vă aminte - zice - care era fericirea voastră? Ca foame vă 
fericeam, iar acum ce fac? Vă mustru, şi pentru aceasta sînt urit de voi. Şi pentru ce vă mus- 


tru? Pentru mîntuirea voastră.” Și Teodorit încă zice: „Unde sînt isprăvile credinței voastre 
celei rîvnite?" (n. aur.) 

către toți ca nişte iubitori de învăţători? Care este acum și în ce s-a schimbat 
acea fericire şi laudă a voastră? Fiindcă acum nu o mai văd la voi, pentru că 
v-aţi schimbat şi aveţi către mine o aşezare potrivnică celei dintii. 


Căci vă mărturisesc că, de ar fi fost cu putință, ochii voştri, 
scoțindu-i, i-aţi fi dat mie. 


Atunci — zice — mă aveaţi mai de preţ chiar decît ochii voştri, pentru că 
v-am propovăduit evanghelia lui Hristos. Drept aceea, ce schimbare s-a petre- 
cut întru voi, încît acum mă bănuiți că aş fi vrăjmaş al vostru? Căci, cu adevă- 
rat, este lucru necuviincios a socoti voi că eu, care am fost atît de cinstit de că- 
tre voi, acum vă zic aceasta cu socoteală vrăjmâşească. 


16 Aşadar m-am făcut oare vrăjmaş al vostru grăind vouă adevărul? 


Zice: Altă pricină de duşmănie către voi nu cunosc întru sine-mi decit nu- 
mai că v-am grăit adevărul, mustrîndu-vă că v-aţi stricat întru dogmele credin- 
ței. Dar pentru aceasta se cuvenea a mă iubi chiar mai mult, căci am arătat la 
voi lucru de părinte şi de purtător de grijă, iar nu de vrăjmaş şi de voitor al 
răului vostru. 


717 Ei vă rîvnesc nu bine, ci vor Să vă tragă să-i rîvniri pe ei. 


Riîvnă bună este atunci cînd cineva urmează fapta bună a altuia, iar rivna 
rea este cînd cineva se sileşte a-l despărţi pe altul de fapta bună şi de binele pe 
care îl face. Deci zice: Amăgitorii aceia, care vă învaţă să vă tăiați împrejur şi 
să păziți Legea Veche, cu rîvnă rea se silesc să vă închidă afară şi să vă scoată 
din şederea întru Hristos cea prea-desăvirşită şi din cunoştinţa adevărului; şi, 
dimpotrivă, să vă bage iarăşi în aşezarea cea neîmplinită a Legii, cu scopul de 
a-i cinsti pe ei ca învățători ai voştri, urmîndu-le şi rîvnindu-i ca ucenici ai lor. 
Eu însă voiam cu totul dimpotrivă, anume ca voi să le fiți învățători — şi lor, Și 
tuturor celorlalți — întru cele desăvirşite şi înalte, cinste şi ispravă pe care o 
aveaţi cînd eram eu la voi. Apostolul arată însă acestea mai jos, ghicitorește: 


18 Și bine este a rîvni totdeauna întru bine, 
şi nu numai cînd sînt eu de fară. 


Vezi că aici Pavel arată ghicitoreşte cum Galatenii, cînd se afla el între din- 
şii, erau rîvniţi de către toți pentru deplinătatea credinţei lor, iar cînd el s-a dus 
de la dinșii, atunci ei au pierdut această deplinătate? De aceea — zice — lucru 

vrednic de fericire este dacă ucenicii cugetă şi fac cele de cuviinţă nu numai 
cînd este de față învățătorul lor, ci şi atunci cînd el lipsește, 


19 O, feţii mei, pe care iarăşi mă chinuiesc a vă naşte, 
pînă ce Se va închipui întru voi Hristos! 


Cu aceste cuvinte, Pavel urmează unei maici iubitoare de fii, care se cutre- 
mură, şi se arde şi se zbuciumă pentru prea-iubiţii săi copii. Şi zice: V-aţi stri- 
cat — o, fiii mei! — şi aţi sluțit chipul lui Hristos, pe care l-aţi primit în inimile 
voastre prin darul Sfintului Botez. Deci — zice — aveți trebuință iarăși de o altă 
a doua naștere și de prefacere, ca în inimile voastre să se facă iarăşi închipui- 
rea lui Hristos, fiind închipuiți de Dinsul. De aceea, iarăşi mă chinuiesc a vă 
naște prin învățătura mea. Pentru că nu vă deznădăjduiesc, şi pentru aceasta 
vă numesc „feţii mei”, ca să nu vă deznădăjduiţi nici voi. Și prea-iubitorul de 
fii Pavel nu îi numeşte „fii”, adică „copii”, ci „feți”, adică: „copilaşii mei”, fie 
ca să arate cu această numire mai fragedă şi mai apropiată curata și părinteas- 
ca iubire ce o avea pentru dînşii, fie ca să arate că ei erau cu mintea ca nişte 
prunci şi lesne de amăgit, ca şi copilaşii cei mici. Cuvintul acesta insemnea- 
7ă-l — 0, cititorule! — pentru că surpă cunoştinţa cea rea a schismaticilor Nova- 
ţieni, care nu primesc îndreptarea din pocăință, căci Pavel spune aici că iarâşi 
şe chinuieşte a-i naște pe Galateni a doua oară, înnoind întru dînşii darul de 
mai înainte, pe care îl pierduseră.? 


' Sfântul Chiril al Alexandriei tîlcuieşte aceasta așa: „Hristos Se închipuie întru noi nu alt- 
fel decît numai prin credință neprihănită şi prin petrecerea evanghelică, căci nu întru vechitura 
slovei, ci întru înnoirea Duhului este nevoie a umbla cei ce socotesc a merge câtre Dumne- 
zeu” (cuvîntul 10 la Pasha). Şi acelaşi zice iarăşi: „Pină ce «Se va închipui Hristos» intru din- 
şii, adică pînă cînd însușirile cele mari, mai presus de fire, ale dumnezeirii Sale se vor insem- 
na cu încetul în mintea acelora” (cartea | din cele unde zice şi despre Avraam). (n. aut.) 

2 Din cuvîntul acesta al lui Pavel, şi Vasilie cel Mare îi surpă pe Novaienii şi întăreşte că, 
prin pocăință, este cu putință a lua cineva iarăşi Darul Sfintului Duh de mai înainte, pe care l-a 
pierdut: „Că, scriind Galatenilor, Apostolul zice că ei au luat Duh, şi nu căuta mai mare dovadă 
decît acesta. Şi Pavel adaugă, zicînd: «Aşa de fără minte sinteţi, încît, începind cu Duhul, vă să- 
virşiți în trup şi aţi căzut de la Hristos?» Ai văzut că aceştia aveau Duh” Şi ai auzit că se strica- 
seră de la Hristos şi căzuseră din dar? Ce mai adaugă Apostolul după aceasta, dînd loc învierii? 
«Feţii mei — zice — pe care iarăşi mă chinuiesc a vă naşte!» Îi născuse o dată, dar cel ce i-a năs- 
Cut o dată nu se leapădă a-i naşte şi a doua oară spre mintuire” (Cuvin pentru pocăință). 

lar Simeon Noul Teolog zice aceste cuvinte vrednice de laudă despre închipuirea lui Hris- 
tos în noi cea gîndită: „Bine-norocit este cel ce va vedea că «lumina lumii», adică Hristos, s-a 
închipuit în lăuntrul său, că acesta se va socoti maică a lui Hristos, avindu-i. pe Hristos în J4- 
untrul său ca un prunc, precum Însuşi prea-nemincinosu! a făgăduit: «Maica Mea, şi fraţii 

Mei şi prietenii Mei aceştia sînt. cei care aud cuvîntul lui Dumnezeu şi-l fac pe el.» Drept ace- 
ea, cei ce nu păzesc poruncile Lui, de voia lor se lipsesc de un asemenea dar, fiindcă acest lu- 
cru era, şi este şi va fi cu putinţă, şi s-a făcut, şi se face şi se va face întru toţi cei ce fac porun- 
cile Lui. Însă, ca să nu lăsăm lucrul acesta fără mărturii şi să dăm — să zicem — ceva de la noi 
înşine, şi nu din Dumnezeiasca Scriptură, dogmatisind cele ce nu sînt cu putinţă ca şi cum ar 
fi, aducem mărturie iarăși de la fericitul Pave!, gura lui Hristos, ce zice: «feții mei, pe care ia- 
răşi mă chinuiesc să vă nasc, pînă Se va închipui Hristos întru voi». Oare în ce parte a trupu- 
lui nostru socotiți că zice că Se va închipui Hristos? În obraz sau în piept? Ba, ci în inima 
noastră Se închipuie. Şi nu trupește, ci netrupeşte, precum se cuvine lui Dumnezeu. Însă — 
precum femeia se cunoaşte arătat cînd este ingreunată, fiindcă şi pruncul saltă în pîntecele ei 
şi nu este cu putinţă a nu cunoaşte că are în sine prunc — la fel şi acela ce are pe Hristos închi- 
puit întru sine cunoaște sâltările şi mişcările Lui, adică strălucirile şi fulgerele Lui, şi priveşte 
întru sine închipuirea lui Hristos, precum se arată lumina făcliei în oglindă. Dar închipuirea 
lui Hristos nu se arată cu nălucire neipostatică, cum este aceea ce se vede în oglindă, ci cu lu- 
mină ipostatică şi înființată, văzindu-se cu nevedere şi ințelegindu-se cu nepricepere, cu închi- 
puire neînchipuită şi cu fata nevăzută” (cuvîntul 57, foaia 304). Acestea le zice şi purtătorul 
de Dumnezeu Maxim: „Născîndu-Se o singură dată după trup, Cuvîntul lui Dumnezeu Se 
naşte pururea după Duh la cei ce voiesc, cînd vrea, pentru iubirea de oameni, şi Se face prunc 
întru aceia, alcătuindu-Se prin faptele cele bune. Şi Se arată atit cit ştie că ar încăpea cel ce 
primește, nu micşorîndu-Şi arătarea mărimii Sale cu zavistie, ci cumpănind cu măsură puterea 
celor ce doresc a-L vedea. Astfel, pururea arătîndu-Se cu puterea tainei prin feluritele împăr- 
tăşiri, Cuvîntul lui Dumnezeu pururea este, pentru covîrşire, nevăzut de toți” (Sura a treia, ca- 
pitolul 8). Şi iarăşi acesta: „Cînd vrea, Hristos Se naşte tăinuit, întrupîndu-Se în cei ce se mîn- 
miesc, maică fecioară făcînd pe sufletul ce ÎI naşte” (tîlcuire la Zară/ nostru). 

Ci şi Marele Atanasie (în răspunsurile către Antioh) zice aşa: „De unde cunoaşte omul că 
s-a botezat cu totul şi că a luat Duhul Sfint, căci era prunc întru Sfîntul Botez?” Şi răspunde 
acestea: „Proorocul Isaia zice către Dumnezeu: «Pentru frica Ta, Doamne, am luat în pîntece 
şi m-am chinuit a naşre duh de mîntuire.» Deci — precum femeia, luînd în pîntece, din săltările 
pruncului său ştie fără minciună că a luat rod — aşa și sufletul adevăratului Creştin — nu prin 
graiurile părinţilor, ci prin lucrări, şi prin săltările inimii sale, mai ales la vremea praznicelor, 
şi a luminărilor şi a impărtăşirii cu Sfintul Trup şi Sînge al lui Hristos — învaţă din bucuria su- 
flemului său că a luat Duh Sfînt atunci cînd s-a botezat.” Vezi şi subînsemnarea stihului 6, ca- 
pitolul 6 al epistolei către Evrei. 

Zice însă şi Sfintul Grigorie al Nissei: „Precum întru neprihănita Maria plinirea dumnezeirii 
s-a făcut trupeşte, strălucind întru Hristos prin Fecioară, aceasta se face la tot «sufletul» (după 
cuvîntul Fecioarei), dar nemaivenind Domnul trupeşte, ci intrînd duhovniceşte şi aducîndu-L. 
împreună cu Sine-şi și pe Părintele Său" (Cuvint pentru feciorie, tomul 3, capitolul 2). 

lar Sfintul Macarie zice că „precum semnul femeii ce a zămislit este a nu voi şi a nu avea 
poftă de mîncări dulci, tot aşa semn al sufletului care L-a primit în sine-şi pe Hristos şi Duhul 
cel Sfint este a nu pofii îndulcitoarele lucruri ale lumii”. Şi tot acesta zice acest înfricoşat cu- 
vint: „Precum moneda de aur, dacă nu va lua chipul împăratului întipărit într-însa, nu merge 
nici în neguțătorie şi nici nu se păstrează în vistieriile împărăteşti, ci este de lepădat, tot aşa şi 
sufletul — dacă nu va avea chipul cerescului Duh, pe Hristos, închipuit întru sine-şi întru lumi- 

20 Şi aş vrea a fi de faţă acum la voi şi a-mi schimba glasul meu, 
căci nu mă dumiresc de voi! 


Nu mă îndestulez — zice — doar cu scrisoarea aceasta, ci aş vrea a fi de faţă 
la voi şi a-mi schimba glasul întru plînperi şi în lacrimi, căci nu mă dumiresc 
şi nu ştiu ce să zic despre voi! Fiindcă voi, care mai înainte ajunseseţi întru 
atîta deplinătate încit a vă şi primejdui pentru credință şi, prin credința aceas- 
ta, a face și minuni, acum v-aţi prefăcut şi v-aţi prăpăstuit întru prostimea Le- 
gii celei Vechi. De aceea voiam aşadar a fi de faţă, ca să pling pentru nedume- 
rirea şi mirarea mea. Pavel zice aceasta pentru că, atunci cind nu se dumiresc 
şi nu au ce mai zice, oamenii obişnuiesc în chip firesc a plinge.! 


21 Spuneți-mi voi, cei ce voiţi a fi sub Lege, Legea nu o auziţi? 


Fiindcă i-a îndulcit şi i-a muiat destul pe Galateni, Apostolul intră iarăşi în 
dovezi, ca să arate că însăşi Legea voieşte a nu mai fi păzită de Creștini. Şi 
bine le-a zis: „cei ce voii”, fiindcă nu era lucru cuviincios și firesc a păzi 
Galatenii Legea Veche, ci aceasta era isprava voinței lor prigonitoare. Şi Pavel 


numeşte aici „Lege” Cartea Facerii lumii, pentru că de obicei numeşte 
„Lege ” toată Scriptura Veche. 


22 Căci este scris că Avraam a avu! doi fii: unul din slujnică, 
şi unul din cea slobodă. 


Apostolul a zis mai sus că Galatenii şi toți Creştinii ce au crezut sint fii ai 
lui Avraam prin credința întru Hristos. lar fiindcă fiii lui Avraam nu erau de 
una şi aceeaşi vrednicie, ci Ismail a fost născut din slujnica Agar, iar Isaac din 
Sarra, femeia cea adevărată a lui Avraam, pentru aceasta arată acum Aposto- 
lul că Galatenii şi toti credincioşii Creştini nu sint simplu fii ai lui Avraam, ci 
precum a fost fiu al lui Avraam Isaac, cel slobod şi de bun neam. Căci în acest 
chip i-a născut credința pe Creştinii ce au crezul. 


nare negrăită — nu e de trebuință pentru vistieriile cele de sus şi e lepădat de către neguțătorii 
împărăției, adică de către Apostolii cei buni. Că şi cel chemat, dacă nu poartă «haina de nun- 
tă», anume chipul ce! ceresc, ca un străin a fost scos afară, în întunericul cel străin” (Cuvintul 
30, capitolul 5). Drept aceea. cel ce încă pofieşte indulcirea lumii, acela nu L-a primit încă pe 
Hristos în inima sa. (n. aut.) 

" lar Teodorit tîlcuieşte așa: „Arzindu-mă de patimă, voiam să fiu intr-aripal, și să alerg să 
văd cele ce se fac; şi unora să le plîng, iar alora să le laud adeverirea. Căci acum - zice - ne- 
fiind de faţă, nu mă dumiresc ce să zic. Ce să grăiesc? Ce să mă tinguiesc”” (n aut.) 

23 Dar cel din slujnică s-a născut după trup, 
iar cel din cea slobodă prin făgăduintă. 


Fiindcă a zis mai sus că Creştinii ce au crezut întru Hristos sînt ..fii ai lui 
Avraam” și părea că zice lucru de necrezare numind asttel pe cei ce nu s-au 
născut trupeşte din Avraam. aici zice că nici Isaac, fiul de mai bun neam și 
mai de aproape al lui Avraam, nu s-a născut după trup din Avraam. Căci cum 
s-ar fi născut el după lepea firească a trupului, de vreme ce firea părintelui său 
Avraam şi a maicii sale Sarra se omorise din pricina bătrineții şi. pe linpă 
aceasta, mitra maicii sale Sarra era stearpă. nenăscind din fire? Cu toate aces- 
tea, cuvintul lui Dumnezeu şi făgăduinţa pe care le-a dat-o lor Dumnezeu l-a 
plăsmuit pe Isaac. lar Ismail s-a născut după urmarea şi legea firii. că aceasta 
arată zicerea „după trup”. Şi, fiindcă era rob, ca unul născut din roabă, a fost 
înstrăinat de moștenirea lui Avraam. lar Isaac, măcar că nu s-a născut „după 
trup”, însă, fiind născut din cea slobodă şi adevărata femeie a lui Avraam, a 
fost şi adevărat moştenitor al lui Avraam." Deci — zice — după pildele acestea. 
ce vă opreşte ca și voi, Galatenii, să fiţi fii ai lui Avraam, deşi nu v-aţi născut 
după trup din Avraam? Pentru că şi voi v-aţi plăsmait şi v-aţi născut cu pute- 
rea cuvintelor ce se zic asupra sfintei scăldătoare a botezului de către preot, 
adică prin cele trei chemări ale Sfintei Treimi celei închinate. 


24 Acestea se alegorisesc, 


Adică: Istoria aceasta a celor doi fii ai lui Avraam nu însemnează numai 
ceea ce am zis mai sus, ci încă și altele, cu chip alegoric (adică cu altă înţele- 
gere). Fiindcă istoria aceasta a fost închipuirea celor ce se fac acum, în vre- 
mea darului evangheliei.? 


' Şi Sfintul Chiril al Alexandriei zice (în Crvintul despre tăierea împrejur în a opta zi, din to- 
mul şi cartea a patra, capitolul 5): „Ismail, ca cel născut după trup şi tăiat împrejur în anul al trei- 
sprezecelea al vîrstei sale, a căzut din învierea Domnului ce s-a făcut «în ziua a opta», ca unul ce 
nu a primit mîntuitoarea propovăduire a acesteia. A căzut încă şi din «a douăsprezecea zi», ca 
unul ce şi-a intors fața de la ceata celor doisprezece Apostoli. lar Isaac se taie imprejur întru a op- 
ta zi, fiindcă — zice — «fiii celei slobode», adică ai Ierusalimului celui de sus, primind-o pe «cea 
de-a opta», adică învierea lui Hristos, şi îmbogâţindu-se de tăierea împrejur duhovnicească, s-au 
slobozit de tot păcatul şi s-au izbăvit de moarte. Fiindcă aceştia s-au slobozit de păcat, din care şi 
prin care a venit moartea, potrivind-o însă la viața întru Hristos.” (n. aur.) 

? To aşa a tilcuit şi Fotie, zicînd că naşierile acestor fii au fost închipuiri ale celor două 
Tesramente ce urmau a se da Căci naşterile însemnează nu numai cele ce se văd, ci şi altele. 
Fiindcă aceasta este zicerea „care se alegorisesc”, în loc de: „înțelegîndu-se altfel”. la aminte 
aici că nu zic bine aceia ce ţin că cel dintii care a făcut alegorie în Scriptura cea Veche este 

25 căci acestea sînt cele două Testamente. 
Una din muntele Sinai, născînd spre robie, care este Agar - 
26 căci „Agar”, este muntele Sinai din Arabia şi se alătură 
cu Ierusalimul de acum, care zace în robie împreună cu fiii săi — 


Care „acestea”? Adică cele două femei, Agar şi Sarra. prin care se înțeleg 
alegoric Testamentul cel Vechi şi Testamentul ce! Nou. Cum şi în ce chip? 
Agar închipuie Vechiul Testament, căci Vechiul Testumeni, Legea, s-a dat din 
muntele Sinai, iar muntele Sinai se află în pustiul Arabiei şi se numeşte cu 
limba arabă „Agar”. Şi acesta „se alătură”, adică se apropie şi se învecinează. 
sau se aseamănă, cu lerusalimul de jos. Căci, precum Agar era slujnică şi l-a 
născut pe fiul său Ismail întru robie, tot aşa şi Legea — care s-a dat în muntele 
Sinai, numit „Agar”?, care se aseamănă cu Ierusalimul acesta de jos, ca unul 
ce se învecinează cu dînsul — naşte robia, adică îi face robi pe cei ce iau amin- 
te la dînsa. Fiindcă în Legea cea Veche se află multă neslobozenie şi robie. 
Căci fapta bună a ucenicilor Legii se legiuia şi se făcea penuu plată vremel- 
nică şi stricăcioasă, adică pentru bunătăţile cele vremelnice ale vieţii acesteia; 
la fel, şi depărtarea de rău se legiuia şi se făcea de frica certărilor şi a Morţii. 


27 iar Ierusalimul cel de sus, care este maică a noastră a tuturor, 
slobod este. 


Aşa a fost închipuirea Agarei. Vezi însă acum şi închipuirea Sarrei, penuu 
că aceasta mai înainte închipuia lerusalimul cel de sus şi ceresc), căci acela 


Orighen [neîntrecut eretic, n. m.) sau Filon ludeul, căci, iată, Pavel! a folosit alegoria cel dintii 
după Hristos, precum se vede din zicerea aceasta. Ci şi Teodorii a tilcuit aşa, zicind: „Dumne- 
zeiescul Apostol a zis «alegorisindu-se», în loc de: «alfel inţelegindu-se», căci nu a stricat is- 
toria, ci le învață pe cele mai înainte închipuite în istorie.” (n. aut.) 

' lar Teodorit zice că „muntele Sinai s-a numit «Agar» pentru că neamul şi strănepoţii 
Agarei au locuit în părţile muntelui Sinai. Şi — zice — acestea împreună-glăsuiesc cu ceea ce 
zicem noi: căci, aşa cum acolo avem un tată, două maici şi doi fii, tot astfel şi aici avem un 
Dumnezeu, două Testamenite şi două noroade. Şi închipuire a Testamentulu: celui dintii a fost 
Agar, iar a celui de-al doilea Sarra.” (n. aut.) 

2 Coresi zice şi el că muntele Sinai era inchipuitor al Legii Vechi, fiindcă era neroditor, şi 
era afară de pămîntul făgăduinţei şi pentru că a născut robi, pe Arabi. (7 aut.) 

* [a aminte că — după Coresi — numele Ierusalimului este alcătuit din zicerea evreiască 
„iere”, care însemnează „se va vedea”, şi din numele lui cel vechi „salim”, care însemnează 
„pace”. Astfel, „lerusalim” va să zică „vedere de pace”, că întru acesta Avraam, vrind să-l Jert- 
fească pe fiul său Isaac şi întrebat fiind de dinsul, a răspuns: „Dumnezeu Îşi va vedea Lui-Şi 
oaie spre ardere de tot, fiule” (Facerea 22:8). lar alţii au zis ahfel despre lerusalim. [...] Vezi şi 
subinsemnarea canonului 7 al celui dintii Sobor ecumenic, la canonicul nostru. (n aur) 

este cetatea şi patria credincioşilor Creștini, de la care ni s-a dal Testamentul 
cel Nou al evangheliei. Penuu că evanghelia din cer s-a dat. fiindcă din cer 
S-a pogorit Sfîntul Duh peste Apostoli şi i-a arătat pe ei propovăduitori ai 
evangheliei. lar cetatea aceasta este slobodă de luările aminte ale Legii celgi 
robeşti şi toate le porunceşte cu slobozenie şi cu evghenie ([„„nobleţe”. n. m.]. 
Pentru că noi, Creştini ce păzim poruncile Lui. nu facem vreo faptă bună şi is- 
pravă pentru plata vremelnică şi nu ne ferim de râutate de frica bătăilor trupu- 
lui, căci făpăduințele date nouă de maica noastră Ierusalimul cel de sus sînt 
dumnezeieşti şi cereşti. şi certările ei se cuvin fiilor celor nobili (de bun 
neam), precum este să ne depărteze de la masa duhovnicească a Stăpînului 
nostru cu Tainele ei, şi cu această singură certare să ne îndreptăm.! 


Căci scris este: „Veseleşte-te, stearpo, ceea ce nu naşti! Glăsuieşte 
Şi strigă, ceea ce nu ai dureri de naştere, căci mai mulți 
sînt fiii celei pustii decît ai aceleia ce are bărbat” (Isaia 54:12 


Apostolul nu se mulţumeşte doar cu închipuirile şi cu alegoria celor două 
temei ale lui Avraam, ci aduce martor pe Proorocul Isaia, care numește „stear- 
pă” şi „pustie” Biserica „neamurilor”, fiindcă aceea era pustie de cunoştinţa 
adevăratului Dumnezeu şi fără de fii, pentru că nu născuse vreun Prooroc sau 
învățător sfint al lui Dumnezeu. Jar „femeie cu bărbat” numeşte Biserica lu- 
deilor, fie pentru că avea ca bărbat Legea lui Dumnezeu care o povâăţuia, fie 
pentru că-L avea pe Dumnezeu Însuşi. Deci Isaia zice Bisericii celei sterpe 
din neamuri”: „Glăsuieşte”, adică strigă cu glas de veselie şi de bucurie, pen- 
tru că acum, prin iconomia întrupării lui Hristos, ai născut mulți fii, Prooroci 
şi învăţători. Şi au odrăslit din tine fii ai lui Dumnezeu și, prin botez, tu ai 
născut toate neamurile lumii, nu numai unul, precum Biserica Evreilor.” 


! Vezi şi tîlcuirea stihului 16 al capitolului 8 al epistolei către Romani, ca să vezi acolo 
cîtă osebire au cei ce sînt în dar față de cei ce sînt în Legea Veche. (n. aut.) 

? Aşa se aseamână închipuirea Sarrei cu Biserica din „neamuri”, adică cu noi: căct, pre- 
cum Sarra a născut la bâtrîneţe. afară de toată nădejdea omenească, tot aşa şi „neamurile” au 
dobindit cunoştinţa lui Dumnezeu pe la sfirşitul vieţii lor. Şi astfel, prin mulţimea celor năs- 
cuţi, a biruit-o „cea stearpă” pe cea cu mulți fii. (n. aut.) 

* Fiindcă „Sara” (scris cu un „r”) va să zică „început al meu”, iar „Sarra” (cu doi „r”) va să 
zică „stăpînitoare” — precum zice Filon ludeul. De accea, ea este spre închipuirea Bisericii lui 
Hristos, Biserică ce are patru însuşiri — după Coresi: 1) avîndu-L drept cap pe Hristos, şi cre- 
dinţa, şi nădejdea, și dragostea şi puterea Tainelor ei sînt de sus, 2) este slobodă și stăpineşte 
patimile prin dragoste, iar nu prin frică, adică în chipul înfierii; 3) este „lerusalimul”. adică 
„vedere depane'”; 4) s-a făcut maică născătoare, fiindcă a născut mulți fii, dar e fără prihană 
după împreunare. Este născătoare după naştere, dar fecioară după cinstire şi, fecioară fiind, 
ne-a născut nu din sămiînță, ci din Duhul Sfint. Pentru aceasta zicea și dumnezeiescul leronim 

28 Iar noi, fraţilor, sîntem fii după făgăduiniele lui Isaac. 
29 Ci, precum atunci cel născut după trup îl gonea 
pe cel născut după Duh, tot aşa şi acunm. 


Zice: Biserica „neamurilor”, deşi era stearpă precum Sara, totuşi a dobîndit 
mulţi fii şi a născut într-un chip mai presus de fire şi minunat, asemeni Sarei. 
Căci pe Sara a făcut-o maică nu firea ei cea omorită de bătrineţe şi de sterpi- 
ciune, ci făgăduinţa lui Dumnezeu, după cele ce i-a zis ei Dumnezeu, anume: 
„Întru această vreme voi veni, şi Sara va avea fiu” (Facerea 58:10). Făgăduin- 
ţa aceasta, intrînd în mitra ei, a alcătuit pruncul, şi tot aşa cuvintete lui Dum- 
nezeu ce se zic de către preot la sfinta colimvitră a botezului, care este ca o 
mitră a Bisericii, sînt cele care-i nasc pe fiii acesteia, adică pe Creşuinii ce se 
botează, făcîndu-i fii ai lui Dumnezeu. 

Apoi — ca să nu zică cineva: Şi ce slobozenie au Creştinii care au crezut din 
„neamuri”, de vreme ce sînt bătuţi și goniţi de ludei, robii Legii? — Apostolul 
zice că acelaşi lucru se întîmpla şi cînd Ismail, cel născut din roaba Agar, îl 
gonea pe cel slobod, pe Isaac, cel născut din sloboda Sara.! Dar Isaac, cel ce 
era gonit, nu a fost oprit de Ismai! să fie fiul adevărat şi slobod al lui Avraam 
şi stăpîn al gonaciului Ismail. Drept aceea — zice — şi din faptul că voi, Creşii- 
nii, sînteți goniți de ludei, se arată asemănarea pe care o aveţi cu Isaac. adevă- 
ratul fiu, şi apropierea pe care o aveţi cu Avraam. În acest chip tilcuieşte zice- 
rea aceasta a lui Pavel şi Sfintul Chiril al Alexandriei. 


30 Dar ce zice Scriptura? „Scoate pe fiul slujnicei, căci nu va moşteni 
fiul slujnicei cu fiul celei slobode!” (Facerea 21:1 0). 


că Biserica, ce nu nâştea în vechime, a născut după ce Domnul S-a născut din Fecioară. Pen- 
tru aceasta, cînd l-a născut pe Ismail, Patriarhul se numea „Avram”, care - după Filon ludeul 
— însemnează „părinte înalt”; iar apoi, cînd era să ia făgăduinţa de la Dumnezeu ca să-l nască 
pe Isaac, cel ce era închipuire a lui Hristos, s-a numit „Avraam”. care însemnează „părinte 
ales al veștii” — după acelaşi Filon — sau „părinte de o mare mulțime” — după Coresi - însem- 
nînd multa naştere şi mulțimea de fii ai Biserici: lui Hristos. (n. aut.) 

' Dumnezeiasca Scriptură nu zice că Ismail „îl gonea” pe Isaac, ci că „se juca” cu el: „Şi, 
văzînd Sarra pe fiul Egiptencei Agar jucindu-se cu Isaac, fiul ei...” (Facerea 15:9). Dar joaca 
aceasta era luptă, şi Ismail îl bătea şi îl vîna pe Isaac. Fiindcă la astfel de lucruri obişnuieşte 
Scriptura a folosi zicerea „Joacă”, cum scrie şi în Cartea a doua a împăraților: „Să se scoale 
dar copiii şi să se joace înaintea noastră” (2 /mpăraţi 2:14), în loc de: „să se lupte”. De aceea, 
şi Achila, și Diodor, şi Chiril şi, mai înainte de aceştia, marele Pavel, așa au tilcuit „joaca” lui 
Ismail cu Isaac. (n. au.) 

2 Tilcuind zicerea aceasta, Teodorit zice: „Apostolul a numit graiurile Sarrei graiuri ale 
Scripturii, tilcuind scopul Scripturii, ca într-adevăr să se arate inchipuirea |Sarre: cu Biserica, 
n. m.]. (n. aut.) 


69 


TÎLCUIREA EPISTOLE! CĂTRE GALATENI 


Ca să nu zică cineva: Şi ce mingiiere pricinuieşte Creştinilor goniţi de către 
Evrei faptul că Isaac era gonit de Ismail? — Pavel zice aici așa: Tu, Creștine 
gonit de ludei şi de către cei necredincioşi, ascultă ce zice despre aceasta 
Scriptura, şi atunci te vei mingiia. Pentru că vei vedea că Ismail, pentru vre- 
melnica goană asupra lui Isaac, a fost dat afară şi izgonit desăvîrşit din casa 
părintească a lui Avraam. Şi nu i-a fost destulă doar această pedeapsă gona- 
ciului Ismail. ci i s-au mai adăugat şi altele, adică a nu se face părtaş şi moște- 
nitor nici al bunătăţilor gătite de Avraam a se da robului său, ci a se face cu 
totul lepădat din moştenire. Aceasta a fost pedeapsa și osînda lui Ismail, care a 
luat început şi pricină de la judecata şi hotărîrea lui Dumnezeu, iar nu de la 
goana pe care o făcea asupra lui Isaac. Căci Dumnezeu i-a zis lui Avraam, că- 
ruia îi părea rău că Sarra îi ceruse să-l gonească pe Ismail: „Să nu fie aspru 
înaintea ta cuvîntul cel pentru slugă şi slujnică! Toate cite îţi va zice Sarra, as- 
cultă glasul ei, că întru Isaac se va numi ţie sămînța” (Facerea, capitolul 21). 
Vezi însă — o, cititorule! — că Pavel nu l-a numit pe Ismail „fiu al lui Avraam”, 
ci „fiu al slujnicei”, de la partea cea rea şi necinstită, pentru că acela nu era 
vrednic a-l moşteni pe Avraam împreună cu Isaac, adevăratul fiu al lui. Soco- 
teşte așadar că Pavel a arătat că însăşi Legea învăţa spre a sa încetare, fiindcă 
toate cele zise despre fiii şi femeile lui Avraam în cartea Facerii din Vechea 
Scriptură erau închipuiri ale celor ce se fac acum întru darul evangheliei. 


31 Drept aceea, fraților, nu sîntem fii ai slujnicei, ci ai celei slobode. 


Pavel zice toate acestea ca să arate că ceea ce s-a făcut nouă, Creştinilor — 
atît celor ce au crezut din ludei, cît şi celor din „neamuri” — nu este lucru nou, 
ci se înainte-închipuia de la început. Deci — zice — cum să nu fie lucru necuvi- 
incios ca noi, cei ce ne-am învrednicit a ne face slobozi cu atiţia ani înainte, să 
ne facem robi? acum de voia noastră, supunîndu-ne robiei Legii? 


' Despre aceasta este scris în Dumnezeiasca Scriptură: „Şi a dat Avraam toate avuţiile sale 
fiului său Isaac” (Facerea 25:6). (n. aul.) 

2 lar lcumenie, tîlcuind acestea, zice: „Nu sîntem fii ai slujnicei, fiindcă Agar nu a fost în- 
chipuire a noastră, ci a Evreilor, închipuirea noastră fiind Sarra.” (n. aut.) 

1 Stați dar întru slobozenia cu care ne-a slobozit Hristos 


Zice: Nu cumva v-aţi slobozit voi înşivă? Nu! — ci v-a slobozit filristos, 
Care pe Sine S-a dat preț, şi cu acest preț v-a răscumpărat din robia Legii.! Şi 
atunci cum voi, Galatenii, vă supuneţi iar robiei sub stăpînirea Legii, afară de 
socoteala lui Hristos, Care v-a slobozit? Și, zicînd „staţi”, Pavel a arătat că 
Galatenii se clătinau în credință. 


şi să nu vă prindeţi iarăşi în jugul robiei! 


Zicînd „jug”, Apostolul a arătat greutatea robiei Legii. ŞI, zicînd „iarăşi””, îi 
mustră pe Galateni ca pe nişte nesimțitori, fiindcă, după ce au cunoscut prin 
cercare cît de prea şi însărcinătoare este robia Legii, iarăşi alergau la dinsa. 
Căci a se poticni cineva de o piatră de două ori e lucru al celor fără minte. 


2 Iată eu, Pavel, vă zic că, dacă vă veţi tăia împrejur, 
Hristos nu vă va folosi cu nimic. 


Zicînd: „iată eu, Pavel”, Apostolul pune aici vrednicia crezării numelui său 
mai puternică decît orice altă dovadă. Nu-l folosește însă Hristos pe cel ce se 
taie împrejur pentru că acela se leapădă de darul lui Hristos şi aleargă la Lege 
ca la făcătoarea sa de bine, necrezînd în Hristos cu adevărat şi în faptul că 
Hristos i-a făcut bine. Iar cel ce nu crede nu se foloseşte şi nu dobindeşte ni- 
mic de la Cel în care nu crede. 


3 Şi mărturisesc iarăşi oricărui om ce se taie imprejur 
că este dator a plini Legea. 


Ca să nu socotească Galatenii că vorbeşte către dînşii cu vrăjmăşie, Pa- 
vel zice: Nu socotiți că numai vouă vă spun acestea, ci şi oricărui om ce se 
taie împrejur. Și mărturisesc şi adeverez că mare greutate vă însărcinaţi 


' Cu cît se întăreşte slabozenia duhovnicească cea după Hristos, vezi la subinsemnarea zi- 
cerii „Unde este Duhul Domnului, acolo este slobozenie” (2 Corimeni 3:17). Zice şi Teodorit: 
„«Slobozenie» numeşte vieţuirea cea afară de Legea Veche, iar «jug de robie» viețuirea după 
Legea Veche. Căci aşa a zis şi dumnezeiescul Peuru, în Faptele Apostolilor: „Ce ispitiţi pe 
Dumnezeu a pune peste grumazul ucenicilor un jug, pe care nici părinţii noştri, nici noi nu 
l-am putut purta?” (capitolul 15:10). (n. aut) 

asupra voastră. fiindcă rînduielile Legii sînt legate una de alta ca un lant. 
Drept aceea, cînd veţi primi asupră-vă vreo rînduială şi obicei al Legii şi vă 
veți supune jugului ei, să știți că v-aţi supus întregii stăpîniri şi domnii a 
Legii. Pentru că tăierea împrejur cere a se face şi jertfă pentru cel ce se taie 
împrejur, cere şi luări-aminte la zile. adică să fie a opta zi după naşterea 
copilului. lar jertfa cere şi loc. şi chip potrivit, şi curățiri, şi spălări, și pre- 
oț, pentru că cel ce este necurat şi nesfințit nu poate face jertfă. Iar curăţi- 
rile cer iarăși alte luări-aminte. Vezi că cel ce se va depărta de Hristos o 
dată nu numai că nu se foloseşte de Hristos cu nimic, dar se şi supune la 
nenumărate greutăți. fi) 


4 Cei ce vă îndreptați din Lege v-aţi netrebnicit de la Hristos, 
ați căzut din dar. 


Adică: Voi, Galatenii, care socotiți că vă îndreptaţi din Lege. nu aveți cu 
Hristos nici o împărtăşire, ci ați căzut din darul evangheliei, care vă îndreptea- 
ză cu adevărat. Deci mare sfarimare de corabie şi cumplită pieire este ceea ce 
ați pătimit, fiindcă nu numai că nu păziţi Legea, ci şi darul l-aţi lepădat și l-ați 
pierdut. 


5 Căci noi aşteptăm în Duhul nădejdea dreptății din credință. 


Zice: Noi, credincioşii Creştini, nădăjduim să ne îndreptăm nu cu Legea lui 
Moisi, ci cu Duhul cel Sfint. Dar cum și în ce chip nădăjduim să ne îndrep- 
tăm? „Din credință”, căci cel ce crede se cuvine mai întîi a urma credinta şi, al 
doilea, a lua iertarea păcatelor cu venirea Sfintulul Duh asupra lui şi a se în- 
drepta cu botezul ? 


' lar Teodorit tîlcuieşte aceasta foarte potrivit, astfel: „Legea blestemă pe cei ce nu 
primesc toate cele povăţuite de dinsa, iar cel ce lasă slobozenia şi alege a robi se supune 
tuturor poruncilor stăpînului.” lar Marele Vasilie zice: „Aşadar Apostolul întăreşte cu în- 
țelepciune că tot cel botezat în botezul evangheliei este dator — după cuvintul Celui ce a 
murit şi a înviat pentru noi — a plini întocmai ceea ce se scrie de el, că «dragostea lui 
Hristos ne ţine pe noi» şi celelalte. Căci, dacă cel ce se taie împrejur după Legea lui Moi- 
si este dator a face toată Legea, cu mult mai tare cel ce se taie imprejur cu tăierea împre- 
jur cea după Hristos, întru dezbrăcarea de tot trupul păcatelor trupeşti — precum este scris 
- este dator a plini cea zisă de Apostolul: «lumea s-a răstignit mie şi eu lumii»“ (Cuvintul 
2 despre botez, întrebarea 1). (n. au.) 

2 lar Coresi zice că — după unii — „nădejdea dreptăţii” este slava cea pururea vieţuitoare, 
iar după alţii, dreptatea ce se nădăjduieşte. (n. aut.) 

6 Căci întru Hristos lisus nici tăierea împrejur nu poate ceva, 
nici netăierea împrejur, ci credinta, lucrîndu-se prin dragoste.! 


De ce a zis Pavel mai sus că tăierea împrejur vatămă, despărțind de la cre- 
dinţa lui Hristos, iar acum zice că aceasta este neutră? La aceasta răspundem 
că, mai sus, a vorbit despre tăierea împrejur pe care o ia cineva după botez, iar 
aici vorbeşte despre credința ce o avea cineva mai înainte de a crede în Hns- 
tos şi a se boteza. Despre aceasta zice că este neutră, neavind nici o putere, ca 
şi cum ar spune că cei ce au crezut în Testamentul cel Nou şi în darul evan- 
gheliei nu se folosesc cu ceva din tăierea lor imprejur de mai inainte şi nici nu 
se vatămă de netâierea împrejur. Fiindcă credinţa este cea care face totul”, 
insă nu credința goală şi nelucrătoare, ci credinţa ce se lucrează „prin dragos- 
te”, adică aceea ce e totdeauna vie şi lucrătoare prin dragostea întru Hristos şi 


! Coresi zice că „credinţa lucrează prin dragoste [...] ca o aşezare a sufletului cum € şi 
fierbinţeala care se zice că lucrează prin chipul focului arderea lemnului şi schimbarea lui în 
foc. Tot aşa lucrează şi credința prin dragoste, făcînd faptele plăcute lui Dumnezeu, lucrările 
dragostei de Dumnezeu şi de aproapele şi celelalte fapte bune. Fiindcă dragostea [...] da via- 
ță, însănătoşire şi plată credinței şi tuturor lucrărilor celor bune, după aducerea la sfirşitul cel 
desăvîrşit. Căci, unde este dragostea, acolo este de față şi fapta bună şi nădejdea plăţii.” 

la aminte că în Scriptură se află cinci feluri de credință. Întîia credinţă este aceea ce-l în- 
dreptează pe om, despre care Pavel a zis mai înainte așa: „Și noi în Hristos lisus am crezut, ca 
să ne îndreptăm din credința Lui” (Galateni 2:10). A doua este cea care se numește „istorică”. 
cu care omul crede în Hristos şi în toate cele cuprinse în Scripturi, dar, pentru slava oamenilor 
sau pentru frica vieţii, nu mărturiseşte această credință. Aşa au fost boierii aceia care, deşi 
crezuseră în Hristos, nu L-au mărturisit, de frica fariseilor, ca să nu fie lepădaţi din sinagogi, 
„căci mai mult au iubit slava oamenilor decit slava lui Dumnezeu” (Joan 12:42). A treia cre- 
dință este aceea care se numeşte vremelnică, pe care Teologul Grigorie o numeşte „a vremi- 
lor”. Aceasta este a celor ce primesc cuvîntul cu bucurie la inceput, 'ar la urmă, cînd urmează 
ispita, leapădă credinţa, precum a zis Domnul: „Aceştia, neavînd rădăcină, într-o vreme cred, 
iar în vreme de ispită se depărtează” (Luca 8:13). A patra credinţă este cea care se numeşte „a 
semnelor”, prin care omul crede că Dumnezeu face semne şi minuni fie fără mijlocire, fie 
printr-un oarecare iubitor de Dumnezeu, fie prin însuşi cel ce crede. Una ca aceasta a fost cre- 
dința sutașului (Matei 8:8), sau a celor ce I-au adus pe slăbănog la Hristos (la fel, 9:2). lar a 
cincea şi cea mai de pe urmă este credința cea prin lucrarea poruncilor şi mai ales aceea care 
se lucrează prin dragoste. Aceasta e credinţa vie, mintuitoare şi mai inaltă decit toate celelalte. 
Fiindcă toate celelalte pot să cadă, iar cei ce le au pe acelea se pot munci, dar aceasta este cu 
nepulinţă a cădea, fiind unită cu dragostea, care nu cade. (n. aut.) 

” Şi Teodorit zice: „Eşti ibovnic a! Legii? Păzeşte cele de nevoie ale Legii: cîştigă dragos- 
tea către aproapele, căci prin aceasta se plineşte toată Legea! lar credinţa a pierdut osebirea 
tăierii împrejur şi a netăierii împrejur, căci nici între ostaşi nu caută voievozii oştilor albul sau 
negrul, ci iscusirea ostăşească.” (n. aul.) 


73 


TILCUIREA EPISTOLEI CĂTRE GALATENI 


prin lucrarea poruncilor. Cu aceste cuvinte, Apostolul arată ghicitorește că 
Galatenii crezuseră în Hristos, dar nu se înrădăcinaseră în dragostea lui Hris- 
tos. şi de aceea L-au lăsat pe Hristos şi au alergat de bună voie la Legea Ve- 
che. Sau. zicînd că credinţa poate face prin dragoste ceea ce lucrează, cu cu- 
vîntul acesta îndreptează dragostea Galatenilor către aproapele şi, pe lingă 
aceasta, învață că apostolii mincinoşi care îi amăgeau pe Galateni, dacă ar fi 
avut dragoste adevărată către dînșii, nu ar fi cutezat a face acestea, înstrăinîn- 
du-i de la credinţa lui Hristos. Deci învaţă-te tu, cititorule, că credința se lu- 
crează cu adevărat prin dragoste, adică se arată vie; iar cînd nu are dragoste, 
credința este moartă şi nelucrătoare. lar aceasta este asemenea cu ceea ce a zis 
„fratele Domnului” lacov. că „credinţa fără dragoste (fapte) este moartă” (/a- 
cov 2:7). Vezi și subinsemnarea zicerii: „prin credință umblăm” (2 Corinteni 
5:7), ca să cunoşti care credinţă e goală şi din auz, şi care cea teoretică [,„văză- 
toare], ce se mai zice și „enipostatică”, 


7 Bine alergați voi! Cine v-a zăticnit a nu vă supune adevărului? 


Apostolul nu zice acestea în chip întrebător, adică nu-i întreabă pe Galateni 
ca să afle, ci le vorbeşte cu tînguire și cu nedumerire. Voi — zice — eraţi ajunşi 
la deplinătate, iar acum ce schimbare s-a făcut întru voi? Ce amăgitor a avut 
atita putere în cuvînt, încît să vă facă a nu vă mai supune adevărului evanghe- 
jiei, ci umbrei Legii?! 


8 Pizmuirea aceasta nu este de la Cel ce v-a chemal. 


Adică: A vă supune voi, Galatenii, apostolilor mincinoşi ce vă amăgesc nu 
este de la Hristos, fiindcă Hristos nu v-a chemat ca să vă înduplecaţi acelora 
ce vă sfătuiesc să urmaţi cele iudaice.” 


Puţină dospeală dospeşte toată frămiîntătura. 


Pentru a nu zice Galatenii: Ce ne mustri atita — o, fericite Pavele? Am păzit 
doar o poruncă a Legii Vechi, tăierea împrejur, şi măreşti într-atit greşeala 
noastră? — Apostolul răspunde, zicînd: Greşeala aceasta, ce vi se pare mică, 
vatămă întru cele de căpetenie şi mari. Fiindcă — precum puţinul aluat dospit 


! lar Teodorit zice aşa: „Laudă calea, dar plinge rătăcirea căii.” (n. au.) 
? Teodorit zice; „A chema este însuşirea lui Dumnezeu, iar a se supune este a celor ce Îl 
aud.” Vezi şi la zicerea „că nu este a tuturor credinţa” (2 Tesaloniceni 3:2). (n. aut ) 

preface întru sine toată făina frămîntată, cu toate că este puţin — tot așa şi tăie- 
rea imprejur vă preface pe toţi în iudaism, deşi ea este doar o poruncă a Legii.! 


Pavel a zis aceasta şi în altă parte: „puţină dospitură dospește toată frămîntătu- 
ra” (/ Corinteni 5:6). (n. aut.) 


10 Eu am nădejde în voi întru Domnul că nu veţi cugeta aliceva, 


Nădăjduiesc — zice — în voi - o, Galatenilor! — fiindcă ştiu ce fel de ucenici 
am şi cunosc că vă e lesne a vă indrepta iarăși. Nădăjduiesc aşadar în vo: „că 
nu veţi cugeta altceva”, adică nădăjduiesc că puteți a vă îndrepta iarăşi. Şi mai 
nădăjduiesc și în ajutorul şi puterea Domnului, Care nu voiește a pieri nici cel 
mai mic om, că vă va ajuta spre a vă îndrepta. Însă cu aceste cuvinte Aposto- 
lu! îi îndeamnă pe Galateni să facă şi ei lucrul lor după putere, adică să nădăj- 
duiască întru Domnul, căci într-alt chip — zice - nu este cu putinţă a dobindi 
ajutorul de la Dumnezeu.? 


iar cel ce vă tulbură va purta judecata, oricine ar fi. 


Voi — zice — vă veţi îndrepta, dar cei ce s-au amăgit nu vor scăpa de munca 
iadului din această pricină, ci se vor munci, deşi par a fi unii mari, ca să fie vred- 
nici de crezare — căci aceasta însemnează zicerea „oricare ar fi”. lar Pavel zice 
aceasta ca să nu se pună asupra Galatenilor și alţi amăgitori, şi să-i amăgească.? 


' lar Coresi zice că „dospitură” e mincinoasa şi fățarnica învățătură a ludeilor, precum şi 
Domnul a numit-o pe aceasta, zicînd: „Mai întii, feriți-vă de aluatul dospit al fariseilor, care 
este fățărnicia” (Luca 12:10). (n. aut.) 

? jar Teodorit zice: „Nu a zis: «nu cugetaţi», ci: «nu veţi cugeta», căci mustră cele ce se 
făcuseră și se roagă să vadă schimbarea spre bine.” (n aut.) 

* Frumoasă e şi tilcuirea dumnezeiescului Hrisostom la aceasta, zicînd: „La fel fac şi pă- 
rinții cu fiii lor: cînd un părinte îl sfătuieşte pe fiul său care s-a stricat şi a făcut multe rele, 
deşi ştie că fiul său a făcut rău din socoteala lui cea rea, ace! părinte aruncă totuşi greşeala 
asupra altuia şi-i zice fiului: Ştiu că greşeala nu a fost a ta, ci a celor ce te-au stricat şi te-au 
amăgit — pentru ca fiul, auzind cuvintele acestea ale tatălui său. să-și poată socoti răutatea şi 
să se întoarcă iarăşi la fapta bună, ruşinîndu-se să se arate nevrednic de slava sa. Aceasta o 
face și Apostolul scriind Galatenilor, după multele cuvinte şi nenumăratele mustrări ce a zis 
asupra lor, vrînd a scutura de la dînşii mustrarea aproape de sfirșitul scrisorii, pentru ca, odih- 
nindu-se ei puţin de mustrări, să le poată zice aşa: «Am nădăjduit în voi că nu veţi cugeta ni- 
mic altceva, iar cel ce vă tulbură îşi va purta judecata, oricine ar fi.» Aşa a făcut şi David, zi- 
cînd către Saul: «Pentru ce asculți cuvintele norodului ce zice: lată, David caută sufletul tău?» 
(/ Împărați 24:10). David a arătat că alții erau cei care îl intăritau şi îl stricau pe Saul, în tot 
chipul silindu-se a se dezvinovăți pe sine-și de învinovăţiri.” (n. aur.) 

11 lar eu, fratilor, dacă propovăduiesc tăierea împrejur, 
pentru ce mai sînt gonit? 


Fiindcă acei apostoli mincinoşi îl prihăneau şi ziceau că este fățarnic, fiind- 
că prin unele părți propovăduieşte să se taie împrejur, iar prin altele nu, Pavel 
zice aici aşa: Voi sinteţi martori că eu sînt gonit de ludei. Dar, dacă aş propo- 
vădui tăierea împrejur. pentru ce aş mai fi gonit de ei? Căci e arătat că mă go- 
nesc pentru că stric obiceiurile lor părinteşti, iar dacă aş propovădui tăierea 
imprejur. atunci negreşit aș întări şi aş adeveri obiceiurile părinteşti şi legiuite 
ale Evreilor. Şi atunci. pentru ce aș mai fi gonit, dacă întăresc Legea lor? Dar 
— zic unii — Pavel l-a tăiat imprejur pe Timotei! Răspundem: Aşa e, Pavel l-a 
tăiat imprejur pe Timotei, însă după iconomie şi pogorămînt. Şi numai o dată 
a tăiat împrejur. nu totdeauna. şi nu propovăduia altora să se taie împrejur, 
căci una este a tăia împrejur o dată, şi alta a propovădui să se taie împrejur tot- 
deauna. De aceea. Apostolul nici nu a zis: „dacă am tăiat împrejur”, ci: „dacă 
propovăduiesc tăierea imprejur”. căci cel ce propovăduieşte tăierea împrejur 
dogmatiseşte că aceasta se cuvine a se face totdeauna, ca un lucru simplu și 
bun: iar cel ce face aceasta o singură dată, după iconomie, nu o face ca pe un 
lucru bun îndeobşte, ci ca pe unul trebuincios după vreme şi după întîmplare.! 


Aşadar, s-a stricat Sminteala crucii! 


Dacă eu — zice — propovăduiesc să se taie împrejur Creştinii, atunci a înce- 
tat sminteala Evreilor pentru Crucea lui Hristos. Căci ei nu se smintesc de alt- 
ceva, decît numai că propovăduim Crucea. Şi de aceea nu primesc propovă- 
duirea noastră, căci din aceasta se strică tăierea împrejur şi Legea. Deci, dacă 


' Frumoasă şi glumeaţă este tîlcuirea şi asemănarea pe care o face înțeleptul Nichita asu- 
pra pricinii pentru care Pavel I-a tăiat împrejur pe Timotei, zicînd: „Pavel a făcut urmînd pes- 
carilor, fiindcă aceia nu aruncă în mare undiţa goală, ci o acoperă cu oarecare nadă, şi astfel, 
ticăloşii peşti, văzînd viermişorul, răpesc undiţa şi jalnic se prind de dînsa. La fe! a făcut şi 
Pavel. «Marea» este lumea, «peştii» sint ludeii, «undița» a fost Timotei iar Pavel a fost «pes- 
carul». Deci Pavel l-a aruncat pe Timotei ca o undiță în marea lumii, însă nu gol, ci l-a acope- 
rit cu «viermişorul», cu nada tăierii împrejur. E] nu l-a timis pe Timotei în lume netăiat îm- 
prejur, căci, dacă l-ar fi văzut netăiat împrejur «peştii», adică Evreii care urmau a-l primi, în- 
data s-ar fi ferit de dinsul, precum fug peştii de undița goală. Ci l-a trimis acoperit de tăierea 
împrejur, pentru ca Evreii, văzîndu-l! şi cunoscînd semnul obişnuit lor, să năzuiască la «un- 
dița» lui Timotei şi să se tragă de tăierea împrejur, adică să se prindă de cuvîntul învățăturii 
evangheliei darului. Şi aşa, avînd tăierea împrejur, Timotei a stricat tăierea împrejur: Fiindcă 
aşa sînt lucrările iconomiei: Pavel a făcut întîi pogorămiînt, iar apoi a tras «peștii», adică pe 
Evrei, din fundul necunoştinţei şi a impâtimirii Legii Vechi, şi i-a adus la evanghelie” (în til- 
cuirea Evangheliei lui Matei, capitolul 2). (n. aut.) 

eu propovăduiesc tăierca imprejur. a încetat lupta şi războiul ce-l au Evreii cu 
Crucea Şi s-a stricat sminteala de care se smintesc pentru Cruce. 


12 O, de s-ar tăia de tot şi cei ce vă răzvrătesc pe voi! 


Apostolul i-a numit de la inceput „nebuni” şi „fără de minte” pe Galatenii 
ce se amăgiseră şi se tâiau imprejur, şi i-a înfrunta! nu mai mult decit ca pe 
nişte copii fără de minte. Iar pe aceia ce îi amăgiseră, îi blestemă aici, fiindcă 
boleau şi rămăseseră neindreptați fără vindecare. Care este însă blestemul ce-l 
zice asupra lor? ..O. de s-ar tăia ei cu totul”. nu numai imprejur, ci şi toate mă- 
dularele lor cele ascunse! — că mai de mulie ori tăierea şi jupânirea aceasta 
pricinuieşte oamenilor moarte. Vezi însă. iubitule. cum i-a numit pe amăgito- 
rii aceia. „răzvrătitori”. nume pe care îl dăm celor ce-i robesc pe oameni. Pen- 
tru că și aceştia ridicau slobozenia Galatenilor Creştini, luindu-i pe cei credin- 
cioşi din slobozenia lerusalimului celui de sus. adică din noul dar. și mutin- 
du-i ca pe niște robi şi oameni strămutați la Lege. şi la nimicuri şi la robia 
Evreilor. Şi ia aminte la zicerea aceasta a Apostolului împotriva acelora ce-și 
1aie mădularele şi se fac e pentru că trag asupra lor blestemul Aposto- 
lului. De aceea. canoanele 22, 23 şi 24 ale Sfinţilor Apostoli îl canonisesc ca 
ucipaş pe acela ce s-ar face pe sine-şi famen. ca pe un vrăjmaş al făpturii lui 
Dumnezeu şi ca pe un pizmuitor al vieţii sale. 


13 Căci voi v-aţi chemat spre slobozenie, fraților, 
numai să nu daţi slobozenia voastră spre prilej trupului, 


Zice: Fraţilor, voi v-aţi chemat de Hristos nu pentru ca să robiţi Legii. adică 
lucrării săvirşitoare a Legii, ci ca să fiţi slobozi de jugul şi robia unei aseme- 
nea Legi. Dar — pentru a nu socoti cineva că, de vreme ce lHristos ne-a dăruit 
slobozenie, atunci ne este iertat să facem relele ce vom voi - Apostolul în- 
dreptează bănuiala aceasta şi zice: Să nu avem slobozenia „spre prilej tru- 
pului”, adică întru poftele cele trupeşti. căci nu ne-am slobozii de jugul Legii 


' lar dacă cineva se nedumerește pentru ce blestemă Pavel, Sfinţitul leronim răspunde câ 
Apostolul blestemă nu din vrăjmăşie şi ură. ci din rivnă dumnezeiască, precum Petru l-a 
blestemat pe Simon vrăjitorul — zicind: „Argintul tău impreună cu tine fie intru pierzare, căci 
ai socotit a ciștiga cu bani darul lui Dumnezeu” (Faprele Apostolilor 8:20) - şi precum Proo- 
rocul Elisei i-a blestemat pe copiii ce îl batjocoreau pe el. luindu-l în ris. şi totodată și suirea 
Proorocului Ilie, învățătorul lui (Cartea a patra a Împăraților 2:24). |. ] (n aur) 

Aşa a făcut marele eretic Orighen. cinstit acum de câire noua ortodoxie” ca teolog. Din 
rivna lui nebuncască. acesta s-a jugănit, judecind cu judecată trupească să scape asite! de ispi- 
ta curviei. (n. m.) 

ca să cădem în prăpastia patimilor şi să ne robim răutăților, ci pentru ca să 
călătorim viaţa noastră cu bună rinduială. fără să avem jugul Legii, fiindcă 
mai înainte ne-am povăţuit bine de Lege. Şi. în scurt, zice: Nu ne-am slobozit 
de poruncile cele lucrătoare şi săvirşitoare ca să călcăm poruncile morale ale 
Legii. adică acele zece porunci şi alele!, ci pentru ca să împlinim mai presus 
de poruncile Legii. 


ci prin dragoste să slujiți unii altora. 


Fiindcă a ridicat din mijloc jugul Legii Vechi, Apostolul îi însărcinează 
acum pe Creștini cu alt jug. cel al dragostei, mai uşor și mai puternic decit ju- 
gul Legii. Şi arată ghicitoreşte că amăgitorii aceia au intrat între Galateni pen- 
tru iubirea lor de stăpînire şi de slavă, căci iubirea de stăpînire este începutul 
şi rădăcina tuturor eresurilor. Deci zice: Fiindcă iubirea de stăpînire v-a rupt şi 
v-a despărțit unii de alţii, de acum înainte să slujiți și să vă supuneți unul alwu- 
ia prin dragoste — cu zicerea „să slujiți” arătînd dragostea cea întinsă şi covir- 
şiloare [.„peste măsură”, n. m.) cu care sînt datori a sluji unii altora Creştinii. 
ŞI, fiindcă şi-a întors cuvîntul, făcîndu-l moralizator, Apostolul arată Galate- 
nilor chipul dragostei prin care vor isprăvi a nu robi patimilor trupeşti.? 


14 Căci toată Legea se plineşte într-un cuvint, întru: 
„Să-l iubeşti pe aproapele tău ca pe sine-ţi!” (Levitic 19:18). 


Dacă — zice — veţi păzi Legea, să nu o păziți cu tăierea împrejur, ci cu dragos- 
tea. fiindcă porunca Legii celei Vechi este dragostea către aproapele. Căci zice 
Cartea Leviticului. „Să-l iubeşti pe aproapele tău ca pe sine-ți!”, dragostea fiind 
plinirea Legii, adică cel ce va păzi dragostea, acela va păzi toată Legea. Vezi 
însă, cititorule, că Apostolul, cu toate că a întors cuvîntul, fâcîndu-l moralizator, 


' Căci Legea Veche se împarte în trei părți: în partea săvîrşitoare şi lucrătoare, în cea mo- 
rală şi în cea politică. Cea săvîrşitoare este aceea care rînduieşte pentru jertfe, pentru tăierea 
împrejur și pentru alte obiceiuri care se potrivesc credinței iudaice, cea morală este aceea ce 
cuprinde cele zece porunci şi pe celelalte, care îndreptează şi pun în bună rinduială obişnuirile 
fiecărui om; iar cea politică e partea care rinduia pentru politică, mai cu osebire a norodului 
iudaic. lar din aceste trei părţi ale Legii, noi, Creștinii, sîntem datori să o păzim doar pe cea 
morală, pentru că din aceasta se îndreptează năravurile noastre, această parte fiind lege veşni- 
că şi neschimbată, ca una ce este zidită pe legea firească, învăţind deci cele de cuviinţă atit că- 
tre Dumnezeu, cît și câtre aproapele şi către noi inşine. Vezi despre aceasta şi subînsemnarea 
zicerii: „căci, dacă s-ar fi dat Legea care poate face viu” (Galateni 3:21). (n. aut.) 

? Tilcuind acestea, şi Teodorit zice: „Cel ce iubeşte cu curăţie nu se leapădă nici de a sluji 
celui iubit.” (n. aut.) 


78 


CAPITOLUL V 


nu vită chipul cel dogmatic, atit de mult se mihnea şi il durea inima pentru că 
ucenicii săi Galatenii se rătăciseră de la credință şi voiau a se tăia împrejur. 


15 lar de vă muşcaţi şi vă mincaţi unii pe alții, 
căutaţi a nu vă topi unii pe alrii. 


Ceea ce Pavel știa cu încredințare că fac Galatenii, aceasta o scrie ca şi 
cum s-ar îndoi, de aceea a şi zis cu bănuială: Dacă vă muşcaţi şi vă mincaţi 
unul pe altul, socotiți să nu vă stricaţi desăvirşit unul de altul. Şi a zis acestea 
cu bănuială ca să-i înspăimiînte şi să-i păzească, nu ca să-i osîndească. Şi nu a 
zis numai: „vă muşcaţi”, pe care o fac cei ce se minie, ci: „vă mincaţi unul pe 
altul”, care insemnează mare neomenie şi este însuşire a fiarelor sălbatice. 
Apostolul zice acestea pentru dogmele cele stricate ale credinţei pe care le pri- 
meau Galatenii, dar se înțeleg şi pentru năravuri. adică pentru vrăjmâşiile. ră- 
pinile şi lăcomiile de averi pe care le făceau Galatenii unii asupra altora. Şi — 
fiindcă se vede că cei ce nedreptățesc şi vrăymăşesc îi strică pe alții, şi nu pe ei 
înşişi — Pavel zice: Socotiţi bine, fraţilor, ca, din aceste vrăjmăşii şi toane ale 
voastre, nu cumva să vă stricaţi şi pe voi înşivă, nu numai pe alții. 


16 Vă zic dar să umblați cu duhul, şi fapta trupului să nu o săvirşiţi! 


Fiindcă mai sus a zis că a se mușca şi a se mînca unul pe altul este lucru 
stricător de sine-și, Apostolul arată aici doctoria răului acestuia, doctorie care 
păzeşte dragostea şi este păzită de dragoste. Şi aceasta e a umbla Creștinii nu 
după trup, ci a fi duhovniceşti, adică a vieţui cu luare-aminte, cu deşteptare, 
cu lucrare duhovnicească şi cu rugăciune. Căci — dacă noi, Creștinii, am fi du- 
hovniceşti şi am lua aminte în inima noastră cu deșteptare şi cu rugăciune gin- 
ditoare — negreşit am goni fiecare lovire a gindurilor de ruşine şi rele cu care 
ne loveşte diavolul. Iar dacă am goni de la noi lovirile gindurilor de ruşine şi 
rele, negreşit nu vom săvirşi nici pofta trupească, nici vreun alt păcat care s-ar 
naşte din acele gînduri. Fiindcă gindul şi cugetarea este rădăcina lucrârii păca- 
tului, iar lucrarea este odrasla. De aceea, cel ce taie rădăcina, adică gindul şi 
Cugetarea, acela taie totodată şi odrasla, adică lucrarea păcatului, şi se face 
slobod şi astfel nu păcătuieşte nici către Dumnezeu, nici către aproapele. 


” Pentru aceasta a zis acel prea-deştep! părinte duhovnicesc, dumnezeiescul Diadoh, epis- 
copul Fotichiei: „Cel ce intră pururea în inima sa se instrăinează de toate cele frumoase ale 
vieţii, căci, umblind duhovniceşte, nu mai poate şti poftele trupului” (capitolul 57), lar Marele 
Arsenie a zis: „Dă-ţi toată silinţa ca lucrarea din lăuntru! tău să fie după Dumnezeu, şi vei bi- 
Tui patimile din afară” (în Viaţa sa). lar Vasilie cel Mare. tilcuind zicerca: „Fericit - bărbatul 
Care nu a umblat în sfatul necredincioşilor” (Psalm /, stih |), zice; „Mai întii dar, curăția este 

17 Căci trupul pofteşte impotriva duhului, iar duhul împotriva trupului. 
Acestea stau unul împotriva altuia, ca să nu faceţi cele ce aţi voi. 


La această zicere se luptă ereticii Manihei şi ciți alții sînt asemenea cu dînşii. 
Căci — zic ei — omul se alcătuieşte din două firi şi din două ființe potrivnice, şi 
Apostolul mărturiseşte aceasta aici. Dar inţelegerea Apostolului nu este aceasta, 
căci Pavel nu vorbeşte aici despre fiinţa şi firea trupului, nici despre firea şi fiin- 
ţa duhului, adică a sufletului. Ci, prin „„trup”, înțelege cugetarea cea pămînteas- 
că şi trindavă a omului şi pe omul ce cugetă cele materialnice; iar prin „duh”, 
nu înțelege ființa sufletului, ci cugetarea cea duhovnicească și gînditoare, pe 
omul ce cugetă cele nematerialnice şi duhovniceşti.” Deci cugetarea cea pămiîn- 
lească şi împătimitoare se impotriveşte şi se luptă cu cugetarea cea duhovni- 
cească ce gindeşte cele nematerialnice; şi, dimpotrivă. cugetarea duhovnicească 
stă impotriva celei păminteşti şi pătimaşe. Deci Apostolul zice aici că este luptă 
învederată între cugetările cele bune şi cele rele, nu între trup și suflet. Căci a 
voi omul binele sau răul, aceasta se naşte din cugetarea sufletului celui cuvîntă- 
tor [,„raționa!”, n. m.], iar nu de-a dreptul de la suflet sau de la trup. De aceea 
zice Pavel mai departe: „Să nu faceți cele ce aţi voi”, pentru că trupul însuși, de 
sine-şi şi după ființa sa, este împreună-lucrător şi ajutător sufletului, iar nu 
împotrivitor. La rindul lui, sufletul ține trupul laolaltă şi face în tot chipul și 
pătimeşte ca să nu-l lase, şi, de aceea, cînd se desparte de trup prin moarte, 


gîndul curat in rnintea noastră, fiindcă rădăcina lucrărilor prin trup este sfatul din inimă. Căci 
prea-curvia, aprinzindu-se mai întii în sufletul celui iubitor de îndulciri, lucrează apoi strică- 
ciunea prin trup. De aceea zice şi Domnul că «in lăutru sînt cele ce-l spurcă pe om»“ (Marei 
15). Şi punătorul de Dumnezeu Maxim zice așa: „Cel ce neîncetat zăboveşte împrejurul celor 
din lăuntru, păzeşte întreaga înţelepciune şi este îndelung răbdător. Şi nu numai, ci şi priveşte, 
leologhiseşte și se roagă cu mintea. Şi aceasta e ceea ce zice Apostolul; «Cu duhul umblaţi, şi 
pofta trupului să nu o faceţi!» (capitolul 64 al sutei a patra din cele teologice). (n aut.) 

' Trupul — zice Coresi — pofteşte impotriva duhului cu patimile cele trupeşti: a curviei, a 
prea-curviei, a iubirii de îndulciri şi a celorlalte; iar sufletul pofteşte împotriva trupului cu 
faptele cele bune. De aceea zicea Avva Ahile că pofta cea rea este în om un diavol vrăjmâşui- 
tor sau o unealtă a diavolului. (n. au.) 

* Tilcuind aceasta, într-un glas zice şi Teodorit: „«Trup» numeşte pornirea socotinţei spre 
rău, iar „duh”, darul ce locuieşte în cei credincioși, căci acesta povăţuieşte sufletul spre cele 

| bune. Şi cum este cu putință a birui patimile trupului? Nefăcînd — zice — cele ce aţi vrea, neur- 
mind cugetărilor celor necuviincioase şi biruindu-le cu ajutorul darului Duhului.” lar Sfîntul 
Chiril al Alexandriei adaugă la zicerea aceasta a lui Pavel, zicînd: „Ci, biruind trupul, cel bi- 
ru se face ruşinat şi înverșunat, şi mai spurcat decit tot noroiul cel puturos. lar dacă e biruit 
el și face loc duhului, cununile celor ce biruiesc strălucesc şi se fac vrednice de laudă, căci în- 
dată vor fi mai presus de prihănire şi de toată pîngărirea cea prea-necuviincioasă şi impodobiţi 
de laude” (cuvintul 18 la Pasha). (n. aut.) 

simte durere Şi se întristează. Deci cum ar fi acestea potrivnice una alteia, cind 
au atita ținere şi impreună-pătimire, atita iubire şi apropiere între dînsele?! 


18 lar dacă vă purtaţi cu Duhul, nu sînteţi sub Lege. 


Onicine are „Duhul” lui Dumnezeu, adică darul Sfintului Duh în sufletul său. 
va stinge poftele cele rele; şi cel ce se slobozeşte de poftele cele rele, acela nu mai 
are trebuință de sfătuirile şi de învățăturile Legii Vechi şi nu mai este supus ei. 
Căci, dacă cineva nici măcar nu se minie asupra fratelui său, cum mai are acesta 
trebuință de Lege, care porunceşte să nu ucidă cineva, căci uciderea este ispravă a 
miniei? Sau, cel ce nu poftește nici în inima sa, cum ar mai avea el trebuinţă de 
Lege ca să-l înveţe să nu curvească? Căci curvia este odraslă a poftei, iar acesta, 
apucînd mai înainte, a smuls din rădăcină pofta și, împreună cu dînsa, a smuls şi 
odrasla rădăcinii. Apostolul a zis aceasta şi într-alt loc: „Dreptului nu i se află 
pusă Lege” (1 Timotei 1:9). Se vede însă că Pavel zice cuvintele acestea spre lau- 
da Legii Vechi, fiindcă rinduiala pe care o are Duhul acum la noi, Creștinii, o 
avea Legea la Evrei, pentru că ea îi povățuia după putere cînd avea vremea ei şi 
era în starea cea bună. Deci zice: Cum voi, Galatenii, vă supuneţi iar Legii celei 
povăţuitoare de copii, şi lăsaţi Duhul darului, Care îi face pe oameni împliniţi în 
vîrsta duhovnicească? Căci aceasta este ca şi cum ar fi cineva filosof şi s-ar duce 
căutînd pedagog şi dascăl de gramatică, să înveţe literele cele dintii: „a, b...”. 


19 Iar faptele trupului sînt arătate, şi ele sînt: curvia, prea-curvia, 


Zice: Faptele voinţei celei trupeşti, pămînteşti şi stricate a omului, din care 
se cunoaște această voință trupească, sînt: curvia şi prea-curvia. Acestea se 


| Trupul omenesc s-a stricat de la călcarea de poruncă a lui Adam ȘI, fiindcă se seamână, se 
zămisleşte şi, hrănindu-se, se creşte cu îndulcire, el totdeauna se pleacă spre îndulcire şi spre 
pofta împătimitoare. Dar, dacă nu pătimeşte şi nu se invoieşte spre indulcire mai intii gindul. 
trupul de sine nu poate birui gîndul şi sufletul, silindu-l să facă păcatul. De aceea, la toate pati- 
mile poftei, întîi pătimitor este gîndul — după marele Grigorie al Tesaliei (în scrisorile câtre Xe- 
nia). De aceea vedem şi la copilaşii cei mici că, deşi mădularele lor cele născătoare se mişcă, ele 
o fac cu nepătimire şi numai spre întărirea firii, iar nu spre îndulcire, fiindcă mintea lor nu păti- 
meşte şi ei nu se îndulcesc în patimi — după acest dumnezeiesc Grigorie (la fel). Vrind a arâta 
aceasta, Pavel zice în altă parte: „făcînd voile trupului şi ale gindurilor” (Efeseni 2:3). 

Ca să încheiem dar totul, zicem că trupul nu este de-a dreptul împotriva duhului, fără nu- 
mai prin mijlocirea şi lovirea cugetului celui pătimaş, şi dea-ndărătul, nici duhul nu este îm- 
potriva trupului. Şi aceasta este asemenea cu zicerea aceea: „Văd însă altă lege in mădularele 
mele, care se luptă împotriva legii minţii mele, robindu-mă legii păcatulul ce este în madula- 
rele mele” (Romani 7:23). Şi vezi tilcuirea acesteia şi subinsemnarea. Vezi încă şi subinsem- 
narea zicerii: „Să nu dați loc diavolului” (Efeseni 4:27). (n. aut.) 

deosebesc însă între ele, căci curvia este cînd cineva cade cu femeie fără băr- 
bat, iar prea-curvia cînd cade cu femeie ce are bărbat. 


necurăţia, înverşunarea, 


Cu numirile „necurăţiei” și „înverşunării”, Apostolul înțelege aici ghicito- 
reşte chipuri ruşinoase de păcate trupeşti, pe care nici nu a voit a le zice anu- 
me, pentru rușinarea lor.! 


20 slujirea ia idoli, fermecătoria, vrajbele, gilcevile, pizmele, 
miniile, întărîtările, dezbinările, eresurile, 

21 zavistiile, uciderile, beţiile, benchetuirile şi cele asemenea acestora, 
pe care mai înainte vi le spun” , precum v-am spus şi mai înainte 
că cei ce fac unele ca acestea nu vor moşteni împărăția lui Dumnezeu. 


Să ne răspundă acum cei ce clevetesc și prihănesc trupul ca pe un rău: Fie 
precum vreţi voi, înverşunarea şi curvia sînt păcate ale trupului; dar eresurile, 
vrajbele, gîlcevile şi întărîtările sînt păcate ale trupului? Este arătat că acestea 
nu sînt fapte şi isprăvi ale trupului, ci ale voinței stricate şi pămînteşti a omu- 
lui. Căci, dacă păcatele acestea ar fi din fire ale trupului, cum ne-ar lipsi ele de 
împărăția cerurilor şi ne-ar pricinui munca iadului? Căci munca şi cununile nu 
se dau pentru patimile fireşti şi neprihănite ale trupului, ci pentru păcatele sau 
faptele bune ale voinţei. Şi, de altfel, dacă patimile şi păcatele ar fi fost de si- 
ne-şi ale firii, iar nu ale relei voințe, Apostolul nu ar fi zis: „cei ce /e fac pe 
ele”, ci: „cei ce le pătimesc”, căci „a face” arată libertatea şi voința. 

lar aici Apostolul numeşte „„vrăjmăşii” pe cele ce se fac cu nedreptate, 
pentru că sînt şi vrăjmășii drepte, care se fac pentru credință împotriva păgîni- 
lor, a ereticilor, împotriva diavolului şi asupra celor ce calcă dreptatea şi 
dreapta-judecată.” lar „zavistii” numeşte zavistuirile şi pizmele, pentru că este 


' lar Vasilie cel Mare, fiind întrebat ce este „necurăţia” şi ce este „înverşunarea”, a răs- 
puns: „Necurăţia a fost arătată de Lege, folosind numirea la cele de voie întîmplătoare din ne- 
voie firească. lar înverşunarea mi se pare că o arată prea-înţeleptul Solomon, numind-o «dez- 
mierdare» şi «nepurtare de grijă» (Pilde 14:24). Căci înverşunarea este o aşezare ce nu are sau 
nu poartă durere nevoitoare, precum şi neînfrînarea este aşezarea ce nu are stăpinire asupra 
îndulcirilor supărătoare” (/lotărirea 67 pe scurt). (n. aut.) 

2 Se vede că acest: „care mai înainte vi le spun” este de lipsă, lipsind poate zicerea „pen- 
tru”, adică: „pentru care mai înainte vă spun, precum şi mai înainte v-am spus, că cei ce fac 
unele ca acestea” şi celelalte. (n. aut.) 

* De aceea, Apostolul a zis, în altă parte: „dacă se poate, din partea voastră să aveţi pace 
cu toți oamenii * (Romani 12), căci — după Icumenie — este arătat că uneori se întîmplă a nu fi 
cu putință aceasta. (n. aut.) 

şi zavistie bună, care se numeşte „rivnă”, cind cineva urmează celui ce face 
bunătatea şi fapta bună. Şi bine a pus eresurile în urma întăritărilor! şi a dezbi- 
nărilor, pentru că fiecare întăritare se face din prigonire, fiindcă orice prigoni- 
tor voieşte a-şi întări voia sau socoteala sa; ÎȘI pentru a-şi întări voia sa cea 
rea, după toate, la sfirși!, alcătuieşte şi eres. Încă și uciderea se naşte din piz- 
mă, la fel, benchetuirile, adică cintările şi jocurile curveşti și ocăritoare ce se 
fac noaptea, se fac din beţie. De aceea, Apostolul a pus mai întîi pricinile şi 
rădăcinile, şi apoi odraslele ce se nasc dintr-însele. Deci — zice — toţi cei ce fac 
relele mai sus zise cad din împărăţia lui Dumnezeu - şi cei ce le fac pe cele 
mici, şi cei ce fac pe cele mari - avînd insă deosebită muncă, precum am zis 
la epistola întiia către Corinteni, la capitolul 6, stihurile 9, 10. 


22 Iar rodul Duhului este dragostea, bucuria, pacea, 


Faptele cele rele se nasc de la noi înşine, adică doar din socotința şi voința 
noastră înrăutăţită, şi de aceea le-a numit Apostolul „fapte ale trupului”. Și 
le-a numit „fapte” pentru că au neînlesnire şi greutate spre a se face, fiindcă 
„lucru” sau „faptă” va să zică „anevoios şi greu”. lar faptele cele bune nu au 
trebuință numai de sîrguinţa noastră ca să se facă, ci şi de ajutorul şi impreu- 
nă-lucrarea lui Dumnezeu, şi de aceea le-a numit „roade ale Sfintului Duh”, 
fiindcă noi punem Şi sădim sămiînţa faptelor bune. care este buna-socotinţă şi 
voință a noastră.? Şi Pavel pune mai întii rădăcina tuturor bunătăților şi a 
faptelor bune, dragostea, apoi bucuria. Pentru că cel ce iubeşte se bucură tot- 
deauna, nu numai cînd fratele său îi face bine, ci şi cînd îi face vreun rău. 
Căci, cu mijlocirea dragostei, îl socotește făcător de bine al său pe cel ce îi fa- 
ce rău, şi se bucură întru Dumnezeu, fiindcă toate le face şi le suferă pentru 
EI, şi de aceea se veseleşte cu buna conştiinţă pe care o are. Apoi, cel ce are 
dragostea şi bucuria, acela este în pace cu sufletul şi cu inima, pentru că nici 
nu e tulburat de cugetări în lăuntru, nici de oamenii sau diavolii care îl supără 
pe dinafară. Şi, dacă se întîmplă a vrăjmăşi acela pe cineva. el nu-l vrăjmăşeş- 
te pe om, ci răutatea omului, iar pe om îl iubeşte ca pe un frate al sâu; şi pen- 


' [ar ce sînt gîlceava și întăritarea am spus la capitolul 12 al celei de-a doua epistole către 
Corinteni, la stihul 20, şi vezi acolo. (n. au.) 

” lar cum că nu numai sfirşitul faptelor bune, ci şi inceputul lor se naște din darul dumne- 
zeiesc, vezi la subînsemnarea zicerii „că Dumnezeu este Cel ce lucrează intru noi şi a voi, şi a 
lucra noi” (Filipeni 2:13). lar Teodorit, tilcuind aceasta, zice: „Dacă paumile mai sus zise ar fi 
fost numai ale trupului, trebuia a se arâta şi lucrările sufletului, dar nu le-a pus De aici. este 
arătat aşadar că «trup» a numit cugetarea cea trupească, adică pornirea sufletului spre rău. iar 
“Duh» numeşte darul; şi «rod al Duhului» numeşte dragostea, bucuria şi pe celelalte, căci da- 
rul, lucrînd împreună cu sufletul, isprăveşte toate acestea.” (n. aut ) 

tru folosul aceluia arată că are vrajbă cu el. ca. prin vrajba sa cea văzută. să-] 
facă să se îndrepteze.! 


îndelunga-răbdare, bunătatea, facerea de bine, 
credinta, blîndetea, înfrinarea; 


În Sfinta Scriptură, îndelunga-răbdare se osebeşte de blindeţe. Căci „cel în- 
delung răbdător este mult întru înțelepciune” — precum zice Parimistul (Pilde 
14:31) — fiindcă nu dă în grabă cuvenita pedeapsă celui ce greşeşte, ci cu ză- 
bavă. după vreme îndelungată; iar cel blind iară desăvirşit greşeala ce i se 
face. Asrfel, Moisi, pentru că a iertat desăvirşit greşeala şi prihănirea făcută 
asupra sa de fratele său Aaron şi de sora sa Mariam, s-a numit mai blind decit 
toți oamenii pămîntului: „Mariam și Aaron vorbeau însă împotriva lui Moisi 
pentru femeia etiopiancă pe care o luase Moisi. căci Moisi eră căsătorit cu o 
Etiopiancă. Ei ziceau: Oare numai cu Moisi a grăit Domnul? N-a grăit El oare 
Şi cu noi? Şi a auzit acestea Domnul. Moisi însă era omul cel mai blind dintre 
toți oamenii de pe pămint” (Numeri 12:1-3). lar bunătatea este mai obştească 
decit facerea de bine (adică mai peste tot cuprinzătoare), fiindcă bunătatea 
Domnului este întinsă peste toţi, după ceea ce zice: „Bun este Domnul întru 
toate” (Psalm 144, stihul 4). lar facerea de bine a Domnului le face bine nu- 
mai celor vrednici, după cea scrisă: „Fă bine, Doamne, celor buni!” (Psa/mu! 
124, stihul 4)? lar Apostolul numeşte aici „credință” nu pe cea simplă şi goală 
din auz, ci pe aceea teoretică [„văzătoare”, n. m ]. numită enipostatică?, care 
este dar şi rod al Sfintului Duh, care strămută munții — precum a zis Domnul — 
şi care crede fără îndoială că cele cu neputinţă la oameni sînt cu putință la 
Dumnezeu. lar în urma tuturor, s-a pus înfrînarea, care este depărtare nu nu- 


' Tilcuind zicerea aceasta a lui Pavel, zice şi dumnezeiescul Hrisostom: „Vezi, rogu-te, 
scumpătatea zicerii şi urmarea învățăturii: mai întîi a rînduit dragostea, şi apoi a pomenit de 
celelalte. A pus mai întîi rădăcina, şi apoi a arătat rodul; a aşezat temelia, și apoi a adăugat zi- 
direa; a început de la izvor, şi apoi a venit la rîuri. Căci nici bucuria nu poate veni mai întii, 
dacă nu se va arăta rădăcina dragostei; nici cu bunătatea păcii nu ne putem împleti, dacă nu 
vom socoti mai înainte ca ale noastre pe cele ale aproapelui,” Şi, iarăşi: „Dragostea este rădă- 
cina. izvorul şi maica tuturor bunătăţilor, căci, ca o rădăcină, odrăsleşte nenumărate ramuri de 
faptă bună, şi ca un izvor revarsă multe ape şi ca o maică strînge în sînurile ei pe cei ce 
aleargă la dinsa.” (n. au) 

? Într-un glas tilcuieşte şi Vasilie cel Mare bunătatea şi facerea de bine (în hotărirea 14 pe 
scurt), de unde a tras tîlcuirea aceasta și Yeofilact), zicînd: „Mai lată socotesc a fi bunătatea 
întru lucrarea celor ce au trebuinţă de dinsa, şi mai strinsă facerea de bine, impreună folosind 
cuvintele dreptății întru facerile de bine.” (n aut.) 

: Despre credința aceasta enipostatică, vezi la capitolul 5, stihul 7, al epistolei a doua către 
Corinteni. (n. aut.) 

mai de mîncările şi băuturile indulcitoare, ci şi de tot cuvintul râu. lucrul rău 
şi fapta rea. 


23 împotriva acestora nu este lege. 


De ce zice aceasta Pavel aici? Pentru că sufletul ce a dobindit roadele 
Sfintului Duh zise mai sus nu mai are trebuință de sfătuirile Legii, căci s-a fă- 
cut mai înalt decit Legea, aşa cum şi caii iuți şi grabnic: la drum nu au trebu- 
ință de bici și de bătaie ca să umble mai iute. Pavel nu leapădă nici aici Legea 
ca fiind rea, ci o lasă ca pe ceva mai înjosit decit filosofia [credința lui Hris- 
tos”, n. m.] şi decit faptele bune ale credinţei, pe care le dă Sfintul Duh. Şi 
aceasta este unită cu ceea ce zice Pavel în altă parte: „Dreptului nu îi este pusă 
Legea” (1 Timotei 1:9), căci de prisos îi este Legea celui ce isprăveşte fapta 
bună — după Teodonit. 


24 lar cei ce sînt ai lui Hristos şi-au răstignit trupul 
împreună cu patimile şi cu poftele, 


Ca şi cum i-ar fi zis cineva: Și cine este cel ce a isprăvit şi a dobindit roa- 
dele Sfîntului Duh pe care le-ai zis mai sus — o, fericite Pavele? Răspunzind 
deci la aceasta, Pavel zice că le-au dobindit „cei ce sînt ai lui Hristos”, adică 
cei ce sînt apropiaţi şi parte a lui Hristos, pentru că aceia „şi-au răstignit tru- 
pul”, adică au omorît cugelarea trupului. Aşadar nu s-au omori! pe sine-şi, 
căci — cum zic Părinţii — Domnul voieşte să fim omoritori de patimi. nu omo- 
ritori de trup. Să nu înţelegi aici că Pavel vorbeşte de ființa şi firea trupului, ci 


! Vasilie cel Mare hotărăşte înfrînarea așa, zicînd; „Hotărirea şi canonul înfrinării este 
a nu ne uita nici către hrană, nici câtre reaua pătimire a trupului, ci a fugi întru amindouă 
de nemăsurare, pentru ca trupul să nu se tulbure îngrăşindu-se, dar nici, după lucrarea po- 
runcilor, să se slăbească, făcîndu-se bolnăvicios. Căci din amîndouă acestea la fel se face 
văâtămarea sufletului” (în cuvîntul postnicesc). Vezi însă, iubitule, că Apostolul a pus aici 
roadele acestea ale Duhului unul după altul, fiindcă faptele bune ale credinţei se spinzură 
una de alta. Pentru aceasta, marele Grigorie al Nissei a zis: „Zic și cei ce au cercetat cele 
de acest fel că faptele bune ale credinţei nu se rup una de alta, nici nu este cu putință a se 
apuca cineva de o faptă bună a credinţei şi a nu se atinge și de celelalte, ci, celui ce i-ar 
veni o faptă bună, trebuie să îi urmeze şi celelalte” (Despre fectorie, capitolul 14) Zice 
încă și marele Macarie: „Cunoaşteţi, iubiţilor, că toate faptele bune ale credinţei sînt le- 
gate una de alta, căci se atîrnă una de alta ca un lanţ duhovnicesc: rugăciunea de dragos- 
te, dragostea de bucurie, bucuria de blindeţe, blindețea de smerenie, smerenia de slujire, 
slujirea de nădejde, nădejdea de credinţă, credința de ascultare, ascultarea de prosiime 
(»simplitate”, n. m.]” (cuvîntul 40, capitolul 1). (n. aut.) 

de cugetarea trupească, pămîntească și pătimașă - precum a zis mai înainte. 
Drept aceea, nici patimile părţii celei mînioase să nu fie vii întru noi, nici pof- 
tele și îndulcirile, ci împreună să fie răstignite şi omorite. Sau „patimi” nu- 
meşte simplu faptele şi lucrările pătimașe ce s-ar naște din mînie şi din poftă.! 
Deci nu zice să omoriîm numai faptele și lucrurile pătimaşe, ci şi poftele, ple- 
cările şi gusturile ce sînt în inimă, care sînt începuturi şi rădăcini ale faptelor 
şi ale lucrărilor. 


25 Dacă vieţuim cu Duhul, cu Duhul să şi umblăm! 


Fiindcă a arătat cîtă este puterea Sfîntului Duh şi care sînt roadele pe care 
le dăruieşte Acesta, acum zice aşa: Să vieţuim aşadar noi, Creştinii, întru Du- 
hul şi doar „cu Duhul să umblăm”, adică să urmăm şi să ne îndestulăm — că 
aceasta însemnează zicerea „să umblăm” în loc de: Să ne răstignim trupul îm- 
preună cu patimile şi cu poftele şi să ne îndestulăm cu puterea Duhului, ne- 
căutînd ceva mai mult de la Legea cea Veche. (Intocmai așa tîlcuieşte zicerea 
aceasta şi înțeleptul Fotie.) 


26 Să nu fim măreți în deşeri, unii pe alții întărîtîndu-ne, 
unii altora pizmuind. 


Cu aceste cuvinte, Apostolul arată că cei care îi amăgiseră pe Galateni, în- 
duplecîuiuu-i = se tăia împrejur, s-au pornit din iubire de slavă deşartă, pentru 
că aceasta este începutul şi pricina tuturor relelor. Iar zicerea „unii pe alții în- 
tăritindu-ne” este cînd cineva zice potrivnicului său acestea: Dacă eşti puter- 
nic, vino să facem aceasta! Şi Apostolul opreşte aici și pizma, fiindcă aceasta 
se naşte din slava deşartă.? 


' lar Climent Stromatu! tîlcuieşte zicerea aceasta aşa: „Apoi, ca să nu zică: Şi cine 
face acestea? — zice: «Cei ce şi-au răstignit trupul», adică trupul lui Hristos (căci trupul 
nostru este «trup al lui Hristos») şi l-au omorit oarecum despre patimile trupeşti. Și nu 
numai trupul l-au răstignit spre a nu lucra patimile, ci au răstignit înseşi patimile, spre a 
nu se lucra de dînşii.” [...] Aceasta este asemenea cu aceea; „Lumea s-a răstignit mie şi 
eu lumii” (Galateni 6:14). lar Sfintul Chiril Alexandrinul, tilcuind aceasta, zice că „viaţa 
celor în Hristos este sfinţită cuviincios şi afară de patimile trupeşti şi de necurăţia pămin- 
tească” (cartea 1 din 7ilcuiri). (n. aut.) 

? Teodorit tilcuieşte aceasta așa: „Slava deşartă şi pizma le-au făcut dezbinarea aceea. 
Caci, poate, cei ce erau întăriți în credinţa lui Hristos, mustrîndu-i adeseori pe cei ce se clăti- 
naseră din credință, îi îndemnau pe aceia spre prigoniri şi lupte. De aceea îi sfătuieşte Aposto- 
lul pe cei tari în credință să dea mînă de ajutor celor ce s-au clătinat şi s-au plecat la Legea 
Veche. (n. aut.) 

1 Fraţilor, chiar dacă va cădea un om în vreo greşeală, 
voi, cei duhovniceşti, îndreptaţi-l pe acela cu Duhul blindeții, 


Între Galateni, se aflau mulţi care, arătindu-se că-i ceartă şi-i canonisesc pe 
cei ce cădeau în păcate, îşi răzbunau patimilor şi ținerii minte de rău ce aveau 
asupra acelora, îndemnați fiind la aceasta de iubirea de stăpinire. De aceea, 
Pavel zice aici: „chiar dacă va cădea cineva”, adică: Dacă cineva s-ar răpi și 
s-ar amăgi de diavolul şi, bintuindu-se şi luptindu-se de dînsul. ar cădea în 
vreun păcat, „voi, cei duhovniceşti, îndreptaţi-l — adică nu-l pedepsiți şi nu-l 
certați — cu Duhul blindeţii”. Și nu a zis: „cu blindețe”, ci: „cu Duhul blinde- 
ţii”, ca să arate că a îndrepta cei duhovniceşti pe păcătoși cu blindeţe este o 
faptă plăcută Duhului Sfint și, pe lingă aceasta, ca să arate că a îndrepta pe pă- 
cătoşi cu blîndeţe este însușire a darului duhovnicesc. lar Teodorit tilcuieşte 
aşa: „Îndreptaţi — zice — întăriți și pliniţi ce lipseşte!” 


păzindu-te ca nu cumva să cazi şi tu în ispită. 


Pentru a nu se mindri cel ce îndreptează pe altul, Apostolul mai înainte îl 
păzeşte pe acela cu aceste cuvinte: Bagă de seamă -— zice — şi păzește-te, pu 
cumva să cazi şi tu în păcatele şi patimile celui pe care îl indreptezi. pătimind 
ispită şi război de la diavolul. Cu cutezare şi cu arătare a zis aceasta: „tu”, ca 
astfel să arate neputința omenească, adică: Nu cumva să te ispiteşti de diavo- 
lul şi tu, om neputincios, schimbăciosși supus aceleiaşi neputințe a firii; de 
aceea, să compătimeşti cu fratele tău neputincios şi rănit. 


2 Purtaţi-vă sarcinile unul altuia, 


De vreme ce omului îi este cu neputinţă să nu păcătuiască, Apostolul sfătu- 
leşte aici a nu iscodi şi nu a cerceta Creștinii cu de-amăruntul greşelile traților 
lor, ci a le suferi, ca şi alții să sufere greşelile lor. 


ÎN a 


; lar Vasilie cel Mare, întrebat fiind ce este zicerea „purtaţi-vă sarcina unul altuia, şi așa 
Veţi împlini legea lui Hristos”, răspunde: „«Sarcina», adică păcatul. este grea şi trage sufletul 
in fundul iadului. Pe acesta să-l ridicăm unul altuia şi să-i prindem pe cei ce păcăluiesc spre 
Intoarcerea dragostei, căci «a purta» este în loc de «a ridica», precum eu însumi am auzit de la 
mulți. Căci astfel împlinim legea lui Hristos, a Celui ce a zis: «Nu am venit să chem la pocă- 
ide cei drepți, ci pe cei păcătoşi». legiuindu-ne: «Dacă va greşi fratele tău, mergi şi mus- 

-l, de te va asculta, ai dobîndit pe fratele tău” (hotărirea 177 pe scun). (n aut.) 

şi aşa să împliniţi legea lui Hristos. 


Zice: Toţi să pliniţi legea şi evanghelia lui Hristos, suferindu-vă unul pe altu! 
şi purtind greșelile celuilalt. Adică; Fratele care e iute pornit şi grabnic la orice 
lucru să-l sufere pe cel leneş și zăbavnic: la fel, şi fratele cel zăbavnic să rabde 
multa grăbire a celui iute, şi așa nici unul din ei nu va păcătui. Deci — zice — 
dindu-vă mînă de ajutor unul altuia în acest chip, împliniţi legea lui Hristos unul 
prin celălalt, căci astfel împliniţi şi isprăviţi acea faptă bună ce lipseşte fratelui 
vostru, purtînd și suferind meteahna aceluia. Încă şi într-alt fel se înțelege 
aceasta: căci a purta greutatea unul altuia este însuşire a dragostei, iar dragostea 
este împlinire a tuturor poruncilor lui Hristos, Care zice: „Dacă Mă iubiţi, păziţi 
poruncile Mele!” (Joan 14:15); şi iarăşi: „Aceasta este porunca Mea: să vă iubiţi 
unii pe alții precum v-am iubit Eu pe voi” (Joan 15:12).! 


3 Căci, dacă i se pare cuiva a fi ceva, nimic fiind, 
se amăgeşte pe sine-şi. 


Aici, Pavel iarăși doboară şi aruncă în prăpastie mindria şi slava deșartă, 
arătînd că acela căruia i se pare a fi ceva nu este nimic. Şi, socotind că este 
ceva, acela arată semn vădit al neputinței sale şi astfel nu amăgeşte pe altcine- 
va decit pe sine însuşi. 


4 Și fiecare să-şi cerceteze fapta sa, 
şi atunci numai întru Sine-şi va avea laudă, nu întru altul. 


Zice: Fiecare să-și cerceteze faptele sale, dacă nu cumva le face cu slavă 
deşartă, ori cu fățărnicie, sau pentru vreun alt scop lumesc şi omenesc, iar nu 
pentru Dumnezeu. Şi, atunci cînd se va afla pe sine-și nevinovat şi fără pri- 
hană în privința aceasta, să nu se laude împotriva vreunui frate al său. lar dacă 
este așa de neînfrînat şi pătimaș încît nu poate a-şi smeri cugetarea, măcar să 
se laude singur întru sine, adică, asemânindu-se el cu sine însuşi, să socoteas- 
că fapta sa de astăzi mai bună decit cea de ieri, fălindu-se întru bunătatea sa. 
Dar Pavel zice aceasta după pogorămiînt, iar nu după amănunţime şi legiuire. 
EI face pogorămiînt neputinței Galatenilor, ca să poată tăia de la ei patima lau- 
dei de sine cu încetul, căci cel ce se obișnuieşte a nu se lăuda împotriva frate- 


' lar Teodorit zice: „Apostolul a numit «lege a lui Hristos» dragostea, căci glas al lui Hris- 
tos este acesta: «Poruncă nouă vă dau, să vă iubiți unii pe alţii» (/oan 13:34).” Iar Coresi zice 
că „purtăm greşeala fratelui nostru nu numai suferind-o, ci şi îndreptind-o prin cuvînt — pre- 
cum a zis şi Vasilie cel Mare — şi rugindu-ne către Dumnezeu pentru dinsul”. (n. au.) 


CAPITOLUL YI 


lut său — precum se lăuda fariseul asupra vameşului și a celorlalți oameni. zi- 


cind: „Nu sînt ca ceilalți oameni” (Luca 18:11) — acesta se va lăsa în curind şi 
de a se făli întru sine-şi. 


5 Că fiecare va purta greutatea sa. 


Zice: De ce te lauzi tu, Creştine, împotriva Îratelui tău şi te ai pe tine mai 
mare decit celălalt? Căci şi tu, şi acela, vă veți purta sarcinile voastre şi atunci, 
în ziua Judecăţii, se va cerca lucrul fiecăruia dacă va fi bun ori rău. De aceea, 
fiindcă şi tu ai sarcini şi greutăți de păcate, nu te lăuda că ești mai presus decit 
celălalt şi nu te mîndri întru sine-ți pentru faptele bune pe care le faci. 


6 Cel care primeşte cuvîntul învățăturii să se împărtășească 
cu învățătorul său de toate bunătățile. 


Aici, Pavel vorbeşte pentru învățător, şi zice că cei ce învaţă trebuie a-i im- 
părtăşi pe învățătorii lor nu cu un lucru bun, ci cu toate cele bune — adică tre- 
buie a le da acelora şi mincări, şi băuturi, şi îmbrăcăminte, şi cinste, şi dragos- 
te şi celelalte. Fiindcă cei ce învaţă iau mai multe de la învățătorii lor în locul 
bunătăţilor vremelnice și păminteşti pe care le dau acelora, ei primind de la 
dînșii bunătăţi veşnice şi cerești, prin învățătura lor cea cerească și prin cuvin- 
tul dumnezeiesc. De aceea numeşte Pavel lucrul acesta „impărtăşire”, pentru 
că întru aceeaşi vreme în care ucenicul, Creştinul ce învaţă, dă învățătorului 
său, el se împărtăşeşte din ceea ce primeşte de la învățătorul său. 

Dar pentru ce a rînduit Hristos a se hrâni învățătorii de la ucenicii lor, zi- 
cînd că „vrednic este lucrătorul de hrana sa” (Matei 10:10)? Pentru patru pri- 
cini: întâi, pentru a nu se mîndri învățătorii, ci a avea smerita-cugetare, ştiind 
că şi ei au trebuinţă de ucenicii lor; al doilea, pentru ca ei să se îndeletnicească 
doar cu cuvîntul lui Dumnezeu şi cu învăţătura, necheltuind vremea cu purta- 
rea de grijă pentru hrana şi trebuința trupului lor; al treilea, pentru ca ucenicii, 
prin buna cunoștință şi prin mulțumirea arătată câtre învățătorii lor, să învețe a 
se face bine-mulţumitori şi către ceilalți oameni: şi, al patrulea, peniru ca uce- 
nicii înşişi, fiind săraci, să nu se ruşineze să ceară de la alții cele de trebuinţă, 
de vreme ce chiar învățătorii lor sint săraci și cer de la alții cele de nevoie. 


' Meronim se nedumereşte şi zice: „Apostolul a zis mai inainte: «Purtaţi sarcina unul altu- 
ia» Atunci, cum zice aici că «fiecare îşi va purta sarcina sax” - căci acestea sint impotrivă 
una alteia.” Dezlegînd însă nedumerirea, zice: „«Purtaţi-vă sarcina unul altuia!» a zis pentru 
vremea de faţa, că aici se cuvine să ne purtăm (adică să ne suferim) unu! altuia greşeala. lar 
ceea ce zice aici e pentru veacul viitor, căci atunci fiecare îşi va purta sarcina sa şi nu va avea 
Pe nimeni ca să-l ajute” (ja Coresi). (n. aut) 

7 Nu vă amăgiţi! Dumnezeu nu Se batjocoreşte; 
căci, ce va semăna ontul, aceea va şi secera. 
8 Căci cel ce seamănă în trupul său, din trup va secera stricăciune; 
iar cel ce seamănă întru Duhul, din Duhul va secera viața veşnică.! 


De multe ori se întimplă de prihănesc mulţi pe învățătorii lor că ar fi oameni 
cu viaţă rea, şi îi trec cu vederea. nu-i hrănesc şi nu-i ajută, aceia fiind săraci Şi 
avind trebuinţă de ajutor. De aceea, Pavel a vorbit mai sus despre aceasta, zi- 
cînd: „iar făcînd binele, să nu ne pară rău”, şi arată aici că ucenicii Creştini ce 
învaţă se cuvine a nu se scumpi către învățătorii lor ce îi învaţă cuvintul lui 
Dumnezeu, fiindcă cheltuielile pe care le fac se fac în lucru sfinţit şi duhovni- 
cesc. Şi. asemănind cheltuielile făcute de cineva pentru lucrurile trupești şi lu- 
meşti cu cheltuielile făcute pentru cele sufleteşti şi duhovniceşti, Apostolul zi- 
ce: Tu. Creştine, dacă îţi cheltuieşti bogăţia pentru trup — gătind mese, mîncări, 
băuturi şi mezelicuri pintecelui, şi semeni banii tăi în beţie, în desfătare şi în 
multele mincări — să ştii că, în ziua morţii tale, din sămînța aceasta vei secera 
stricăciune şi putrejune, pentru că acestea au să se strice şi au să putrezească îm- 
preună cu trupul tău. Și nu numai aceasta, dar în ziua Judecăţii vei secera şi ru- 
şine, necinste şi muncă. lar dacă, dimpotrivă, vei cheltui bogăţia ta întru Duhul 
şi pentru suflet. semănînd-o în lucru duhovnicesc, făcînd milostenie la toți şi 
viețuind viață cu întreagă-înțelepciune, să ştii că în clipa judecății vei secera 
viața veşnică. Fiindcă Dumnezeu nu Se ia în rîs, nici nu Se amăgeşte, ci va da 


! Aici, Vasilie cel Mare înţelege prin „Duh” Duhul cel Sfint, zicînd aşa: „Asemenea încă 
am apucat a ţine şi despre Duhul, căci în unele locuri se află pus aşa; «Căci, cel ce seamănă — 
zice — întru Duhul, din Duhul va şi secera viața veşnică» (Despre Sfintul Duh, capitolul 5). 
Şi, tîlcuind zicerea aceea a lui Isaia: „voi trimite ca pe nişte tiritoare pe pămînt” (/saia 16:1), 
acelaşi Sfînt Părinte zice că „cel ce seamănă în trup se aseamănă cu şarpele, care a fost osîndit 
să mânînce pămînt în toată viaţa lui. Dacă cineva rămîne în pămînt şi se aseamănă şarpelui, 
pentru care s-a zis: «Pămînt vei mînca întru toate zilele tale» (Facerea 3:14), acela se trimite 
ca cele tirîtoare; şi pămînt mănîncă cel ce seamănă în trup şi din trup seceră stricăciunea.” Şi 
iarăşi acesta, tîlcuind zicerea: „Şi se vor veseli înaintea ta ca cei ce se veselesc în vremea se- 
cerişului” (/saia 9:4), zice că „«ce seamănă omul, aceea va şi secera». Deci, în ziua răsplătirii, 
cei ce au primit cuvintul şi au făcur rod, luind aici răsplătirile de la Dreptul Judecător după 
cele ce s-au semănat de dînşii, se vor veseli ca cei ce se veselesc în vremea secerişului şi ase- 
menea celor ce împart prăzile: adică, cei ce se veselesc în vremea secerişului îşi au începuturi- 
le veseliei din ostenelile lor, iar cei ce se îmbogăţesc din prăzi năpraznic primesc prilejul bo- 
găţiei.” Şi, tîlcuind zicerea: „Norodul Meu, ispravnicii voştri vă rătăcesc” (/saia 3:12), zice: 
„«Ceea ce seamănă omul, aceea va şi secera», deci cel ce seamănă întru Duhul cu îmbelşuga- 
re şi cu împărtăşire vrednică de cuvînt milostenia, buna îndurare, rugăciune, dreptate, lacrima 
neîncetată, acesta, semănînd cu lacrimi, va secera cu bucurie, luîndu-şi spicele pocăinței, ca să 
plătească toată datoria ispravnicului (adică celui rînduit asupra muncilor).” (n aut.) 

fiecăruia după faptele lui, precum zice Solomon: „Cel ce a făcut răsuflarea tutu- 
ror, Acela ştie toate, Care va răsplăti fiecăruia după lucrul lui” (Pilde 24:12) De 
aceea — zice — mai bine este a-ţi cheltui tu, Creștine, banii în lucruri duhovni- 
ceşti, cu care împreună se cuprinde și ajutorul şi împărtășirea câtre învăţători, 
decît să-i cheltuieşti în îndulciri trupeşti, care nu numai că se strică, ci-ţi strică și 
trupul şi sănătatea, pentru că din îndulciri şi din desfătări urmează mai de multe 
ori boli ale trupului şi chiar morți. 


9 Şi, făcînd binele, să nu slăbim, 
căci în vremea osebită vom secera neostenind. 


Acum, Apostolul arată aici mai curat că, deşi oamenii care cer milostenia 
noastră ar fi răi, noi nu se cuvine a slăbi şi a ne părea rău să ne ostenim a le 
face bine. Zicînd însă că nu se cuvine a slăbi, arată că trebuie a da milostenie 
cu îndestulare şi în toată vremea. Apoi, fiindcă cere Creştinilor să facă mare 
lucru, adică să miluiască cu imbelşugare şi totdeauna, îndată arată şi cununa 
ce au să O ia, anume că vor secera viața veşnică. Cum vor secera însă aceasta? 
Neostenind, adică fară a obosi şi a suferi vreo osteneală, ci avind toată odihna. 
Pentru că, atunci cînd cineva seceră în viața aceasta, urmează osteneli, sudori 
şi arşiţă; iar în cealaltă viaţă, cînd cineva seceră și dobindeşte bunătăţile cele 
veșnice, nu suferă osteneală, ci are toată odihna şi fericirea." 


10 Deci dar, pînă ce avem vreme, să lucrăm binele către toţi, 
şi mai ales către cei de o credință cu noi. 


Precum nu toată vremea este îndeminatică şi bună de a semăna cineva, căci 
zice: „Vreme este de a sădi” (Ecclesiastul 3:2), tot aşa nu orice vreme este is- 


'[...] la aminte că zicerea „ceea ce ar semâna Cineva, aceea va şi secera”, Apostolul a 
luat-o de la Solomon, care zice: „Cel! ce seamănă rele, rele va şi secera” (Pilde 22:8). (n au) 

" lar Fotie a tilcuit zicerea „să nu slăbim” aşa: „Neamorţind, nici depărtindu-ne de facerile 
de hine, căci cununile sînt ale celor ce se nevoiesc pînă în sfirşit.” lar Teodorit tilcuieşte așa: 
„Nimic din cele nepriincioase să nu curme osîrdia pentru cele bune, căci fără de osteneală 
Yom secera cele semănate.” Pentru aceasta zice şi David: „Mergind, mergeau şi plingeau, 
aruncînd seminţele lor; dar, venind, var veni cu bucurie, ridicind snopii lor” (Psalm /25:8) 
Zice încă şi Avva Macarie Egipteanul: „Cel ce sădeşte vie are bucurie şi nădejde întru sine-şi 
mai înainte de a începe lucrarea, şi mai înainte vestește în minte de pivniţă şi hotărăște veni- 
luri, şi așa aşteaptă lucrarea. Căci nădejdea şi aşteptarea îl fac a lucra cu osirdie, şi deodată 
imprăştie din casă multe cheltuieli. La fel şi cel ce zideşie casă şi cel ce ară împrăștie multe 
din cele ale sale mai întîi, pentru nădejdea viitorului. Aşa şi aici, de nu va avea cineva inaintea 
ochilor bucuria şi nădejdea că are să dobindească izbăvire și viaţă, nu va primi niciodată a su- 

! necazuri, nici greutatea şi calea cea sirimtă” (Cuvintul 26, capitolul 5). (n aut ) 

cusită şi bună pentru a milui. Și mărturisesc aceasta cele cinci fecioare nebu- 
ne. care căutau să pună unt-de-lemn în candelele lor, adică să facă milostenie, 
în vremea învierii. La fel şi acel bogat nemilostiv ce se prăjea în tigaia ghee- 
nei, care cerea de la Avraam a se întoarce iarăşi în lumea aceasta ca să săvir- 
şească faceri de bine. Şi nici acelea nu au aflat ce doreau, nici acesta. De ace- 
ea poruncește aici Apostolul că, pînă cînd ne aflăm în viața aceasta și avem 
vreme, se cuvine să lucrăm binele, adică să facem milostenie și faceri de bine, 
şi nu numai sfințiţilor propovăduitori Şi învăţătorilor noștri, ci tuturor de ob- 
şte: şi ludeilor, şi Elinilor, şi necredincioşilor. Însă — zice — nu se cuvine să-i 
miluim deopotrivă pe cei necredincioși şi pe credincioşii Creștini cu aceeaşi 
măsură de milostenie, ci fraţilor noştri credincioşi se cuvine să le arătăm mai 
multă dărnicie şi milă, căci aceasta însemnează zicerea „mai ales”. Vezi însă — 
O, cititorule! — că şi cu ceea ce poruncește aici Apostolul îi desparte pe Gala- 
teni de smerirea Legii Vechi, pentru că Legea Veche poruncea Evreilor să-i 
miluiască numai pe cei de o seminţie cu dînșii, căci zice: „Vei deschide miini- 
le tale fratelui tău cel sărac ce are trebuință, celui de pe pămîntul tău” (Deute- 
ronomul 15:21). lar darul evangheliei îi chemă la masa milosteniei şi la îm- 
părtăşire pe toți săracii ce sînt în lume, deşi nu cu una şi aceeaşi măsură — pre- 
cum am zis mai sus. 


1] Vedeți cu ce fel de slove am scris vouă eu, cu mîna mea. 


După ce a zis puține cuvinte spre îndreptarea năravurilor, Apostolul se în- 
toarce iarăşi la pricina de mai înainte, care întrista mai mult inima lui, arătînd 
că a scris toată epistola aceasta cu înseşi fericitele şi sfintele sale miini. El fa- 
ce aceasta ca să arate o dată că are dragoste curată şi adevărată către Galateni 
şi apoi ca să doboare bănuiala ce o aveau ei asupra sa: căci, de vreme ce era 
defăimat de către apostolii mincinoşi și amăgitori ce erau în Galatia că într-un 
loc propovăduieşte unele, şi într-altul altele, a fost silit a face mărturie scrisă 
despre propovâduirea sa cu însăşi mîna sa, prin această epistolă. Şi am zis că 
fericitul Pavel a scris cu mîna sa toată epistola aceasta, pentru că celelalte 
epistole sînt dictate de el şi scrise de alţii, precum este arătat în aceea către 
Romani, la al cărei sfirșit scrie așa: „Vă îmbrăţişez eu, Terţius, cel ce am scris 
epistola” (Romani 16:22), iar oraţia de dedesubt o scria Apostolul cu mîna sa, 
precum zice el însuşi: „Îmbrăţişarea (sau — cum au zis alții — „închinăciuriea”) 
cu mîna mea, a lui Pavel” (/ Corinteni 16:21).! 


' Îmbrățişarea şi oraţia fericitulul Pavel era cuvintul cel mai de pe urmă pe care obişnuia 
a-l scrie în mai toate epistolele sale, adică acesta: „Darul Domnului nostru lisus Hristos cu 

lar zicerea „cu ce fel de slove” nu arată că slovele scrisorilor lui Pavel! sînt 
mari, ci că sint nefrumoase şi netrebnice, ca şi cum le-ar zice: Vedeţi că, deşi 


nu ştiu a scrie frumos, totusi, pentru multa dragoste către voi, m-am silit a vă 
serie epistola cu mina mea. 


12 Cîţi voiesc să placă în trup, aceştia vă silesc a vă tăia imprejur, 


Zice: Cîţi vor să se arate aleşi şi lăudaţi trupeşte între oameni și între Evrei 
(căci Evreii necredincioşi îi ocărau pe Evreii Creştini că lăsaseră obiceiurile 
părinţilor lor), aceştia sînt care vă silesc a vă tăia împrejur şi prin trupul vos- 
tru, adică prin tăierea voastră împrejur, se dezvinovăţesc către Iudei şi sint lâ- 
udaţi de către dînşii ca nişte riîvnitori şi apărători ai Legii. Zicînd însă că aceia 
îi sileau pe Galateni, Pavel arată că Galatenii pătimesc aceasta şi se tare îm- 
prejur fără a voi, Şi astfel le dă pricină a se depărta de amăgitorii aceia, fiindcă 
preşeau fară voie. 


numai ca să nu fie goniţi pentru crucea lui Hristos. 


Zice: Aceia nu vă silesc să vă tăiați împrejur numai ca să fie lăudaţi de că- 
tre Evreii necredincioşi, ci şi pentru altă pricină, anume ca să nu fie goniți 
pentru crucea lui Hristos şi pentru credinţa în Hristos. Căci, de vreme ce Creş- 
tinii Evrei calcă credinţa întru Hristos tăindu-se împrejur, ei învaţă şi pe alții 
să se taie împrejur, ca în acest fel să-i aibă pănaşi ai tăierii împrejur şi ai căl- 
cării credinţei lui Hristos şi să nu fie înfruntați ei singuri.” 


13 Căci nici aceştia ce se taie împrejur nu păzesc Legea! , 
ci voiesc să vă tăiaţi voi împrejur, ca Să se laude în trupul vostru. 


Zice; Amăgitorii aceia vă învaţă să vă tăiați imprejur nu numai pentru a 
plăcea oamenilor. ci şi pentru iubirea de slavă, fiindcă nu fac aceasta pentru 


voi! Amin!” — precum zice Teodori! — care este asemenea cu aceea ce scriem noi acum la sfir- 
șitul scrisoritor, adică: „Fii sănătos!” — cum am zis de multe ori. (n. aut.) 

" la aminte că fericitele miini ale lui Pavel au scris şi epistola câtre Filimon, precum am 
zis la tilcuirea aceleia. (n. aut.) 

” Teodorit tîicuieşte zicerea aceasta așa: „Vînind slava de la oameni şi puntind grijă de a 
lor pază, aceia vă aduc această învăţătură silnică a tăierii imprejur, ca Să nu se muncească şi 
să se gonească asemenea cu noi, cei care-L propovăduim pe Hristos” (n. aut.) 

Căci — zice Teodorit - „Cum este cu putinţă a păzi Legea aceia, de vreme ce petreceau 
departe de Ierusalim? Cum săvirșeau sărbătorile, cum aduceau jertfele? Cum se stropeau ca să 
5 curățească după ce se atingeau de necurăţii?” (n. aut) 

rivna Legii. nici pentru buna-cinstire de Dumnezeu. ci pentru laudă şi pentru 
slava deşană. Căci aceasta însemnează zicerea „ca să se laude în trupul vos- 
tru”, adică să se laude că sînt învăţători ai voştri şi că vă au pe voi ucenici şi 
ascultători la tăierea împrejur. 


14 lar mie să nu-mi fie a mă lăuda 
fără numai în crucea Domnului nostru lisus Hristos, 


Zice: Acei apostoli mincinoşi şi amăgitori de norod se laudă întru tăierea 
împrejur. lucru ce este prea-prost şi stricat, iar mie să nu-mi fie a mă lăuda în- 
tru nici un alt lucru afară de crucea Domnului nostru lisus Hristos!. cruce care 
a stricat Legea l'eche, şi să nu-mi fie a mă lăuda întru altceva fără numai întru 
credința Celui răstignit. Şi — după dumnezeiescul Hrisostom — Pavel nu a zis. 
„Eu nu mă laud, sau nu voiesc a mă lăuda întru alta fără numai în crucea lui 
Hristos”. ci a zis: „lar mie să nu-mi fie cîndva a mă lăuda întru altceva, fără 
numai în crucea lui Hristos”, rugindu-se adică cu aceste cuvinte lui Dumnezeu 
să nu-i dea lui aceasta cîndva şi chemînd ajutorul Lui spre a izbuti să se laude 
doar întru cruce. Cum se lăuda însă Pavel „în cruce”? Şi cum trebuie a se lău- 
da fiecare Creştin „în cruce”? Ascultă, dacă va socoti şi va zice aşa: Hnstos, 
Stăpinul a toate, a pătimit şi S-a răstignit pentru mine. netrebnicul rob, vrăj- 
maşul şi nemulțumitorul, şi atît de mult m-a iubit. încît S-a dat pe Sine necin- 
stitei şi osinditei morţi a crucii; de aceea. care altă laudă îmi este potrivită mie 
sau asemenea cu aceasta? Deci lauda lui Pavel şi a fiecărui Creştin este crucea 
fiindcă prin mijlocirea crucii se arată dragostea cea covirşitoare a Stăpinului 
Hristos către noi, robii Lui. Şi care rob nu se laudă şi nu se cinsteşte cînd e iu- 
bit de stăpinul său? Cu adevărat. orice rob are aceasta drept mare laudă a sa, 
fără a se osebi vreunul. 


prin care lumea s-a răstignit mie şi eu lumii. 


Aici, Apostolul numeşte „lume” lucrurile lumești: slava, bogăţia, desfătă- 
rile, îndulcirile și cele asemenea. Deci zice: Despre mine, acestea au murit şi 


' Pavel se laudă în cruce — zice Coresi — prin credinţă şi prin dar, aducîndu-şi aminte de face- 
rea de bine şi de îndreptarea primită de la cruce, pentru că prin cruce se cunoaşte şi mărimea pă- 
catului, şi mărimea dumnezeieştii iubiri de oameni — precum zice dumnezeiescul Hrisostom. 
[...] lar dumnezeiescul Maxim a zis: „Crucea este fiica lui Dumnezeu, şi pomenirea celor de 
sus, şi stăpinirea asupra patimilor, adică asupra miniei şi asupra pofiei, şi înstrăinarea de la dra- 
gostea rudeniilor şi a prietenilor pentru iubirea către Dumnezeu.” Zice și Avva Isaia: „Crucea 
esle stricarea a tot păcatul.” Şi cuviosul Marcu: „Toată fapta bună este cruce.” [...] (n au.) 

îmi sint nelucrătoare, iar eu m-am lăcul despre dinsele mort şi nclucrâtor al 
lor. Fiindcă = zice — omorirea s-a făcu îndoită: nici acelea nu au putere a mă 
wrape spre dragostea lor, fiindcă sint moarte mie; nici eu nu am putere a le 
polii. fimdcă sînt mort despre ele 


15 Căci în lisus Hristos nici tăierea împrejur nu poate ceva, 
nici uetăierea împrejur, ci făptura cea nouă. 

16 Și ciți cu canonul [„dreptarul”, n. m.] acesta vor urma 
— pace şi milă peste ei şi peste Israilul lui Dumnezeu. 


Zice: Să nu-mi rinduieşti, tu — o, Creştine care cugeți evreieşte! — ca un lu- 
cru mare tăierea împrejur, pentru că aceasta este netrebnică şi nu are nici o pu- 
tere, precum nu are nici netăierea împrejur. Fiindcă Hristos le-a făcut noi pe 
toate, şi de aceea cere de la noi, Creştinii, o altă viaţă, nouă şi duhovnicească. 
Pentru aceasta, viața după Hristos a Creştinilor se numeşte „făptură nouă”, 


' lar dumnezeiescul Grigorie al Tesalonicului, tilcuind aceasta (în Duminica a J-a a 
Postului), zice: „Zicerea «prin care lumea s-a răstignit mie» arată că noi ne depărtăm în chip 
simţit de lume şi lăsăm bogăţia, slava şi îndulcirile, ceea ce fiecăruia îi este cu lesnire a face 
lar aceasta: «şi eu lumii», arată că noi, cei care ne-am depărtat de lume în chip simţit, ne vom 
răstigni lumii şi cu socotința, adică vom lepăda din mintea şi din inima noastră înseşi pati- 
mile, pomenirile şi poftele lumii, nemaifiind supăraţi de dinsele, ceea ce este mai cu anevoie 
decît cea dintii. Fiindcă mulţi sînt depărtaţi de lume cu trupul şi cu simțirile, iar cu cugetarea, 
cu mintea şi cu inima se află încă în lume, iubind şi dorind îndulcirile ei.” Aceasta înţelege şi 
Sfintul Isaac întru cele ce zice: „Lucrarea crucii este îndoită: adică una câtre a răbda necazu- 
rile trupului, (care) se numeşte «lucrare», iar cealaltă se află întru lucrarea cea subţire a min- 
ţii, întru îndeletnicirea cea dumnezeiască şi întru stăruirea unirii, numindu-se „teorie”. Prima. 
adică «lucrarea», curăţeşte partea sufletului cea pătimitoare cu puterea rîvnei, iar cealalta lu- 
crarea dragostei sufletului” (Cuvintul 30, foaia 190), Pentru aceasta zice şi dumnezeiescul 
Hrisostom: „Zicerea aceasta se cuvine a o avea in gura sa fiecare Creştin, căci aşa se cuvine a 
fi Creştinul, şi glasul acesta a! lui Pavel să-! zică pururea: «prin care lumea s-a răstignit mie, 
şi eu lumii», căci nimic nu este mai fericit decit omorirea aceasta, ea fiind pricina vieţii celei 
fericite” (în tilcuirea epistolei acesteia). Aproape la fel cu dumnezeiescul Hrisostom zice şi 
Vasilie cel Mare că „toți Creştinii trebuie să zică cu îndrăzneală cuvintul acesta, pentru cant 
de nevoie îmi este mie a mă curați de toate: atit de poftele diavolului şi de răspindirile lumii, 
cit şi de predanisirile oamenilor şi de voile mele, chiar dacă oamenii ar părea că sint cu bună 
față şi că grăiesc împreună cu Legea, dar fac puţină întirziere din îndatorita sirguință cea 
prea-iute a voilor lui Dumnezeu. Căci cei ce au mânurisit intru botez că impreună s-au Pâstig- 
nit cu Hristos, şi împreună au murit, şi împreună s-au îngropat, şi împreună s-au sădit şi îm- 
Preună s-au sculat din morţi, au îndrăzneală cu adevărat a zice. Eu m-am răstignit lumii și, cu 
muult mai înainte, diavolului, şi lumea mie, şi de acum nu mai viez €u, ci intru mine viază 
Hristos” (Cum se botează cineva întru evanghelie, în Cuvini despre botez). (n aut ) 

precum zice același Pavel în alt loc: „de este vreo făptură nouă întru Hristos” 
(2 Corinteni $:17). Fiindcă sufletele noastre, ale Creștinilor ce ne-am botezat 
învechite fiind de păcat, s-au înnoit prin Sfintul Botez în viața aceasta, iar în 
cea viitoare trupurile noastre se vor înnoi şi se vor cinsti cu slavă! şi cu nestri- 
căciunea învierii. Deci, ciți Creştini rămîn întru acest canon (adică dreptar) şi 
în legea vieţii celei noi după Hristos şi se întorc de către vechea şi netrebnica 
tăiere împrejur, aceştia vor dobindi pacea de la Dumnezeu, pentru că s-au slo- 
bozit prin credinţă de păcate, care-L fac pe Dumnezeu vrăjmaș asupra noastră. 
Şi aceştia vor primi iubirea de oameni şi mila de la Dumnezeu, pentru că nu 
vor mai fi urîţi de El, ci se vor împrieteni cu El şi se vor milui de EI, fiindcă 
Dumnezeu S-a împăcat cu dînşii prin Cruce şi prin darul Fiului Său lisus 
Hristos. În sfîrşit, aceştia sînt şi se numesc cu adevărat „Israil”, pentru că sînt 
minţi care-L văd pe Dumnezeu, la fel cum din această pricină s-a numit „Isra- 
il” şi Patriarhul Iacov, căci zice: „Nu se va mai chema numele tău «Iacov», ci 
«Israil» va fi numele tău, căci ai putut cu Dumnezeu, şi cu oamenii puternic 
vei fi” (Facerea 32:26). Şi cîți Creştini nu sînt astfel după credință şi după 
viaţă, aceştia cu adevărat nu sînt „Israil”, ci se numesc astfel în chip mincinos, 
deși se trag din neamul lui Israil. Şi Pavel a imprumutat această zicere de la 
David, care zice: „Pace peste Israil” (Psalm 124.5) 


17 De acum, nimeni să nu-mi dea osteneli, 


Dumnezeiescul Apostol zice acestea nu pentru că s-a lenevit şi a obosit, 
căci cum ar zice aceasta Pavel, care-l sfătuiește pe Timotei să stea şi să înveţe 
şi cînd află vreme potrivită, şi cînd nu o află (/ Timotei 4:2)? Ci zice acestea o 
dată pentru că voia să rămînă nemişcate şi nestrămutate dogmele credinței şi 


'[...] Vezi şi la subinsemnarea zicerii de mai sus (2 Corinteni 5:17). Pentru aceasta zice și 
înțeleptul Teodorit: „«Făptură nouă» numeşte chiar prefacerea lucrurilor, ce va fi după învierea 
din morţi, căci atunci şi făptura se va slobozi de stricăciunea ce este pusă asupră-i, şi firea oame- 
nilor se va îmbrăca cu nestricăciune. Şi miîntuitorul botez arată oarecare închipuire a celor vii- 
toare, căci intru acesta ne dezbrăcăm de omul cel vechi şi, lepădind sarcina păcatelor, ne îmbră- 
cm întru cel nou şi primim darul Sfintului Duh. Deci nici Prea-Sfintul Botez, nici viaţa viitoare 
nu ştie osebire de tăierea imprejur şi de netăierea împrejur.” lar Marele Maxim tilcuiește aceasta 
alegoric, zicînd: „Cel ce a vieţuit viața cea întru Hristos a covirşit drepiatea Legii şi pe a firii. 
Despre aceasta dumnezeiescul Apostol zice că «în Hristos lisus nu este nici tăiere imprejur, nici 
netăiere împrejur», prin «tăiere împrejur» arătind dreptatea Legii, iar prin «netăierea împrejun 
insemniînd legea firească” (suta a doua din cele teologice, capitolul 62). (n. aut.) 

1 jar Teodorit zice că a numit „canon” învățătura de față, ca una ce drept împodobeşte şi 
nu are nimic de lipsă sau de prisos. (n. aw/,) 

evanghelia pe care o propovăduia cl, şi apoi pentru ca să nu mai nădăjduiască 
Galatenii a auzi de la dînsul altă învățătură, ci să aibă desăvirșită încredințare 
că aceasta este propovăduirea lui. 


căci eu port pe trupul meu rănile Domnului lisus. 


Zice: Acelora care mă defaimă că sint făţarnic şi că in unele părți propovă- 
duiesc tăierea împrejur, am să dau acest răspuns. Care” Rânile, patimile şi pri- 
mejdiile pe care le sufăr pentru Hristos, căci acestea mărturisesc mai luminat 
decît tot glasul şi trîmbiţa că eu nu le sufăr pentru Legea Veche, ci pentru 
evanghelia lui Hristos. Nu a zis însă: „am rănile lui lisus”, ci: Le port ca pe o 
cunună de bimință, şi ca pe un semn şi coroană impărâtească, şi întru acestea 
mă laud, mă măresc şi îndrăznesc în lume. 


18 Darul Domnului nostru lisus Hristos cu Duhul vostru, fratilor! 
Amin! 


Cu ruga aceasta pe care o face la sfirşit pentru Galateni, Apostolul arată că 
toate cîte le-a zis certător în epistola aceasta nu le-a zis din minie şi din vraj- 
bă, ci din dragoste. Cuvintele acestea însă nu sint numai rugă, ci și învățătură 
care pecetluieşte tot ce a zis, fiindcă pomeneşte de darul dobindit de Galateni 
nu prin Lege, ci prin credința lui Hristos. Şi nu a zis: „Darul lui Hristos să fie 
cu voi”, ci: „cu Duhul vostru”, ca astfel să-i depărteze de la cugetările iru- 
peşti, care sînt potrivnice duhului, și să le arate că nu au luat Duhul Sfînt de la 
Lege, ci de la darul şi evanghelia lui Hristos, şi că Legea şi tăierea împrejur nu 
pot păzi întru dînşii pe Sfintul Duh, ci darul și credința lui Dumnezeu. Și. nu- 
mindu-i pe Galateni „fraţi”, Pavel le-a adus aminte de scăldătoarea Sfintului 
Botez, din care ne naştem a doua oară ca dintr-o mitră şi ne facem frați după 
Duh și fii ai unui Părinte, ai lui Dumnezeu, nu ai Legii. Binevoiască însă 
Dumnezeu ca şi noi, cei care citim și auzim acestea, să nu lepădăm sfințenia 
Dumnezeiescului Duh şi curăția cu noroiul păcatului, ci mai ales să creștem 
sfințenia aceasta mai mult întru noi cu darul Domnului nostru lisus Hnstos. 
Care ne-a arătat viața cea nouă și duhovnicească cu lepădarea vieţii celei tru- 
peşti și vechi, Căruia slava în veacurile veacurilor! Amin! 


Epistola aceasta către Galateni s-a scris de la Roma. 

